
Pentru prima oară în acea zi, Eleonore Rose Ferrers 
manifestă un oarecare interes studiind casa ce se înălța în faţa 
ei. Nimic din ceea ce îi spusese maică-sa, pe care o părăsise 
chiar în aceeași dimineaţă, n-o pregătise cu splendoarea lui 
Priory Ladge. 

Nu știa că o parte a locuinţei data din epoca elizabetană, 
nici că era înconjurată de mai multe hectare de parc. Dar 
astăzi, confruntată cu realitatea i se tăiase răsuflarea. Va fi o 
consolare pentru cele patru săptămâni de vacanţă forțată, își 
spuse ea. 

Şoferul taxiului, care-i pusese valizele lângă ea, tuși pentru 
a o face să revină la realitate. Eleonore tresări și căută în 
geantă pentru a scoate portmoneul. ÎL plăti şi privi mașina 
dispărând după o curbă a aleii. Îşi lăsă valizele acolo și-și 
strânse lângă ea mapa de desen. Apoi se afundă în parc, 
contemplând în trecere peluzele tunse la milimetru și 
mulțimea de flori. Privirea îi fu atrasă de un padoc, spre care 

se îndreptă cu pași mari apreciind umbra răcoroasă a 
copacilor înalți. Era în septembrie dar căldura sufocantă 
amintea arşita lui august. 

Eleonore se felicită pentru ținuta ei, o bluză albă iişoară, cu 
mâneci scurte și o fustă de bumbac înflorată. Își făcu vânt cu 
pălăria, pierdută în contemplarea celor doi cai care treceau. 

_ Poate că lucrurile nu vor sta așa rău, gândi ea sprijinită 
de barieră cu bărbia în mână. 

Rememoră ultimele două săptămâni și evenimentele 
acestora, de care fugea astăzi... 

Bineînţeles, va fi obligată să fie domnişoară de onoare, 
Kate era sora ei. Dar căsătoria nu va avea loc decât după 
șapte luni și timpul, împreună cu distanța puteau face 
minuni. În şapte luni, poate se va obuișnui cu gândul că 
Guy şi Kate se vor căsători. Domnul și doamna Guy Slade. 
Eleonore își aminti de prima ei întâlnire cu Guy și de 
atipatia care o împinsese spre el. Bietul Guy! Ce trebuie să 
mai fi suferit să fie târât la casa parohială de către o 
Eleonore îndrăgostită și fremătând și să se îndrăgostească 
nebunește de Kate. 

_ O adevărată melodramă! exclamă ea cu amărăciune 
privind distrată cum caii se apropiau de ea. 

Slavă Domnului!, că-și dăduse seama despre ce se întâmplă 
înainte de a se face de râs. Spera ca nimeni, în afară de Guy, 
să nu fi remarcat sentimentele ei, deși în fundul inimii, era 
convinsă de contrariul. De ce părinţii săi o pedepsiseră așa de 
repede în Surrey? 

— Nu ne uita! spuse Guy în gara din York. 

Oare își dăduse seama de ironia cuvintelor lui? Să uite era 
chiar scopul acestei călătorii. Se simțea plină de amărăciune. 
Niciodată, își promise ea, nu va mai fi atât de vulnerabilă. 

Eleonore oftă și, după ce mângâiase pielea catifelată a unui 
mânz, reveni către ușa grea de la intrare. Studia gânditoare 
soneria, apoi, luându-și curajul în mâini, apăsă cu putere pe 
buton. Drept răspuns se auzi ciripitul unei mierle într-un 
copac și lătratul îndepărtat al unui câine. Sună din nou, 
aproape sigură că nu va obţine nici un răspuns. 

— Uf, mormăi ea, probabil că mă caută. 

Ca și cum plecarea ei nu fusese suficient de penibilă, 
întâmplarea făcuse ca să aibă pană de cauciuc pe drum și să 
piardă trenul. Trebuie că întârziase trei ore... 

Neștiind ce să facă, merse de-a lungul casei, rozându-și 
unghia de la un deget, mai mult din curiozitate decât din 
speranţa de a întâlni pe cineva. Aruncă o privire printr-o 
fereastră și-și aminti, descoperind un interior cu mobilă stil, că 
unul dintre Monseli era anticar. Se dădu înapoi cu un pas și 
imaginea dispăru lăsând loc în geam reflexiei feței sale. Se 
strâmbă și-și trecu neglijent mâna prin părul brun și drept. 
Trei sute de kilometri își lăsaseră urmele și avea un chef 
nebun de o ceașcă bună cu ceai. 

Făcu turul casei și fu dezamăgită să descopere că poteca nu 
ducea decât la o grădiniță lipsită de farmec, închisă de o seră. 
Accesul în spatele casei era interzis de un gard de lauri. 

Era gata s-o ia înapoi când privirea îi fu atrasă de niște mere 
verzi. Îi veni apă în gură, dar fructele nu erau la îndemână. 

„Eleonore Ferrers, îşi spuse ea, nu fă nimic ce ai putea 
regreta“. Căută totuși un mijloc de a se urca în pom. „În fond, 
de ce nu... Sunt sigură că ei știu cât îmi este de sete...“ Și fără 
să se mai gândească începu să se caţere. 

În câteva secunde se afla pe cracă. Culese fructul mult 
dorit, îl frecă de fustă, apoi își înfipse frumoșii ei dinţi albi, 
delectându-se cu sucul acrișor. Se instală și mai confortabil și 
atacă un al doilea fruct. Observă, dând la o parte grunzele, că 
se află deasupra unei terase mobilată cu un salon de grădină. 

Brusc, o voce de bărbat sparse tăcerea, chemând la ordine 
un terier cu numele de Slykes. Eleonore își ridică picioarele și 
se făcu micuță. Inima îi bătea nebunește și, ghemuită, închise 
ochii. 7“Ce idioată ești“! mormăi ea. Fu cât pe ce să cadă când 
își dădu seama că vorbeau despre ea. 

— La dracu cu această Eleonore Ferrers! cum am putut s-o 
ratăm! strigă o voce feminină și nemulțumită. 

— Scuză-mă! Cum ai putut tu s-o ratezi! Ai verificat măcar 
ora sosirii? 

— Evident! Nu sunt chiar proastă! 

— Bineînţeles că nu, surioară. 

— Edouard, îţi jur că am făcut-o! Dealtfel, ea trebuie să fie 
pe undeva, valizele ei n-au venit singure! Și ca să-ţi spun 
drept, această fată mă calcă pe nervi. Mama face invitaţii 
caritabile şi eu trebuie să le suport! Sunt sigură că ultima ei 
găselniţă este o năroadă cu un accent oribil din nord. 

— Ce snoabă ești, Vanessa, remarcă numitul Edouard. Cred 
că-mi amintesc că reverendul Hilary Ferrers şi soţia lui s-au 
întâlnit la Universitatea din Oxford. Oricum, un mic accent are 
farmecul lui... 

— Nu mă îndoiesc de experienţa ta în materie, bombăni 
Vanessa. Și tu poţi vorbi, exalezi în arta de a evita corvezile 
mamei. 

Dintr-o dată se simți cuprinsă de interes: 

— De fapt, ce faci aici, în acest weekend? Doreşti s-o vezi pe 
tâmpiţica noastră? 

— Doar n-o să crezi că vizita fiicei unui pastor mă poate 
interesa, Vanessa, replică fratele ei pe un ton plictisit. 

— Nu se știe niciodată! răspunse Vanessa așezându-se exact 
sub măr. Te-ar putea amuza pentru o vreme. Aventurile tale 
nu au viaţă lungă, ţi-e teamă să nu cazi în cursă! Poate totuși îi 
vei oferi o frumoasă amintire de vacanţă tinerei noastre 
prietene! Cu condiţia, bineînţeles, s-o găsim într-o zi. Te va 
distrage de la haremul tău obișnuit. O fată tânără, pură, venită 
drept de la ţară... Cunoști genul? 

— Nu, nu-l cunosc, i-o tăie sec fratele ei. Întotdeauna m-am 
gândit că imaginaţia îţi va juca feste. Și dealtfel, mi-ar face 
plăcere să-ți vezi de treburile tale, ţi-am spus-o deja. 

— Dragă frate, nici nu doresc altceva, dar nu mi se dă de 
ales... Ai fi surprins să afli câte admiratoare de ale tale îmi 
caută prietenia, fie pe o rază de cel puţin cincizeci de 
kilometri. Toate, unele mai grăbite ca altele, să fie prezentate 
frumosului şi, tenebrosului meu frate mai mare. 

— În locul tău aș renunta la acest ton ironic... Cauti cumva 
o replică? Așa ca Philip Nolan... Este văzut adesea în compania 
ta, în ultima vreme. 

— Şi ce? Este un prieten bun, are umor și poate întotdeauna 
să te sprijine. 

— Mm... Mai în vârstă ca amorezii tăi obișnuiți, nu? Mă rog, 
sper că știi ce faci. 

— Doar n-o să joci rolul fratelui mai mare ca mine! 

— Nu. Dar mă îndoiesc că părinţii ti-ar aproba ieșirile, dacă 
ar afla. Nolan are cu zece ani mai mult ca tine și-o reputaţie 
grozavă. Nu știu dacă tata ar aprecia că ginere un stricător de 
mașini şi un zdrobitor de inimi sensibile. 

— Tu vorbeşti! ripostă Vanessa. Mă întreb... 

— Despre tine este vorba în acest moment. 

— Sigur, dar speram că ai înţeles că nu mai sunt o fetiţă... Oh! 

— Ce se întâmplă? 

— Nimic, a căzut un măr pe mine. Și de ce Duffy nu 
răspunde la telefon? 

— Nu-i nimeni în casă. Biata fată avea o durere de dinţi. 
Sam a dus-o la dentist. Mă duc să răspund. Poate că este fiica 
noastră de pastor care ne cheamă în ajutor. 

— Eu mă duc să pregătesc ceaiul. 

Se făcu o pauză și Eleonore auzi un scaun cum se târșie pe 
pardoseală. Apoi îi ascultă cum se îndreaptă spre casă. Timp 
de câteva secunde rămase agățată de cracă, neîndrăznind să se 
miște. Sări în cele din urmă pe pământ, încântată că nu fusese 
descoperită. 

Se gândi la mărul pe jumătate mâncat. Ce noroc că ei nu-i 
dăduseră atenţie! Își scutură fusta, înlăturând frunzele uscate 
care se lipiseră și se îndreptă furioasă spre ușa de la intrare. Nu 
acceptase această invitaţie cu inima ușoară, dar nu se îndoia că 
și reciproca era valabilă... Îşi repetă: „Năroadă, tâmpiţică“! 

Dacă așteptau de la ea un aspect de țărancă înapoiată, nu-i 
va dezamăgi! 

Ajunse la peron și constată că lucrurile se schimbaseră de 
la sosirea ei. De fiecare parte a aleii erau acum garate o mașină 
roșu aprins, Spitfine și un Jaguar gri metalizat. Cât despre 
valizele ei, acestea dispăruseră. Căută cu febrilitate în poșetă 
şi scoase o pereche de ochelari mari cu rame de baga pe care 
şi-i puse ca bătrânele. Își strânse părul sub pălăria de paie pe 
care și-o înfundă până la urechi. Nu avea ce face în privința 
îmbrăcăminții, dar își șterse rujul de pe buze și-și compuse un 
zâmbet imbecil. Apăsă din nou pe sonerie. De această dată ușa 
se deschise și în cadru apăru o tânără bine îmbrăcată și 
machiată cu grijă. 

Eleonore năvăli cu mâna întinsă, ţipând aproape, cu un 
accent îngrozitor de Yorkoline: 

— Cred că ne-am pierdut prin gară. Eu mi-s Eleonore 
Ferrers. Dumneata ești Vanessa, ai? Ce faci? 

— Ăă... da, bună-ziua, bâigui Vanessa întinzându-i mâna. 

— Mi-s mulţumită să te cunosc, accentuă Eleonore cu tărie. 

Vanessa nu răspunse nimic. Se dădu la o parte pentru a-și 
lăsa „invitata“ să intre și o conduse fără un cuvânt pe terasă. 
Părea complet aiurită și Eleonore, încântată de succesul ei, o 
copleşi cu un val ţipător de cuvinte goale. Îi explică cum 
pierduse trenul, notând în trecere tablourile prețioase de pe 
pereţi, mobilele vechi, bibelourile. 

Ocheada pierdută pe care Vanessa i-o adresă fratelui său 
când intră pe terasă nu-i scăpă. ÎI cercetă cu amuzament pe cel 
pe care îl numea deja „play-boy-ul obosit“. 

— Domnișoară, iată-l pe fratele meu Edouard, preciză 
Vanessa, vizibil ușurată. 

— Domnișoară! protestă Eleonore cu tărie. Dacă-mi zâci așa 
ce să mai înțeleg? Zâ-mi mai bine Eleonore, m-aș simți mai în 
largul meu. 

Se întoarse și întinse mâna, cu ochii lăsaţi în jos cu 
prudență. 

„la te uită, gândi ea când o siluetă înaltă se arătă din 
umbră. Pantofi italienești, pantaloni impecabili din flanel, o 
mână mângâietoare... 

— Sunt încântat că v-am găsit în cele din urmă, domnişoară 
Ferrers. Am înţeles că aţi avut o pană de cauciuc pe drum. Ce 
ghinion! 

Îi lăsă până la urmă mâna și, împingând-o de cot, o 
îndreptă spre salonul din grădină. 

— Oh, da! A fost greu să găsesc un taxi. Logodnicul lui Kate — 
Kate este sora mea — mă conducea la gara din York când s-a 
întâmplat asta. Era furios. I-am spus că nu era cazul... 

— Ai perfectă dreptate, domnişoară Ferrers, dar așează-te! 
Vanessa s-a dus să pregătească ceaiul. Sunt sigur că o ceașcă 
bună te va face să vezi altfel viaţa. 

Mai curând intrigată și curioasă să vadă cui aparține această 
voce melodioasă, Eleonore hotărî să renunțe la aerul său 
înapoiat ca să-i arunce o privire. Dar înainte de a o putea face, 
el reîncepu să vorbească pe un ton care o îngheţă: 

— Şi ce-ai făcut cu familia dumitale, domnişoară Ferrers? 
Ţi-ai părăsit drăgălașul bebeluş roz și băieţelul care se 
împiedică? Trebuie să recunosc că ţi-ai părăsit și accentul de 
Oxford... 

Absolut uluită, Eleonore ridică faţa și-și împinse ochelarii 
pe vârful nasului. ÎL recunoscu imediat pe bunul samaritean 
din gară. „Ce noroc am avut, gândi ea. A trebuit ca acela să fie 
Edouard Mansel“! 

Se revăzu încercând să-l prindă pe băieţelul turbulent și 
chinuindu-se să-l ţină în braţe pe bebelușul care se zbuciuma 
şi urla. Mama lor plecase să-și caute valizele și Eleonore nu 
putea să se descurce cu cei doi copii decât datorită ajutorului 
unui necunoscut cu ochi albaștri și râzători. 

Aceiași ochi albaștri nu mai râdeau acum. 

— Fraţi la gară? întrebă ea cu o voce mică. 

— Firesc, replică el sec. Noi eram la venirea tuturor 
trenurilor care proveneau din York. Neintâlnind o călătoare 
singură, am crezut că nu erai printre pasageri. Văd că 
greșeam. 

— Îmi pare rău, se scuză Eleonore cu o voce nevinovată. 
V-aţi deranjat prea tare. Eu... călătoream în același 
compartiment cu o familie numeroasă și supravegheam copiii 
când m-ati ajutat. 

— În ce scop ne-ai jucat această comedie? Eşti o actriţă 
frustrată. Ai făcut tot ce trebuia ca să creezi o impresie proastă. 
Eşti satisfăcută că ne-ai făcut să ne simțim prost? 

— Nu asta a fost intenţia mea! exclamă Eleonore. Nu m-aș fi 
pretat niciodată la această comedie dacă... 

Se întrerupse brusc şi-şi mușcă buzele. El se încruntă, dar 
fața i se lumină aproape imediat. Cu vârful pantofului întoarse 
mărul pe care ea îl mușcase. Eleonore roși observând urmele 
lăsate de dinţii ei în fruct. 

— Înţeleg! Erai cocoţată în măr și ascultai conversaţia noastră. 

— Nu intenţionat, vă asigur, interveni Eleonore cu răceală. 
Dacă aș fi avut de ales, aș fi preferat să nu aflu nimic dintr-o 
conversaţie atât de edificatoare 

— Se pare că te-a afectat? 

Ea îl privi fix. Deja, la gară, se gândise că el mai merita o 
privire. Nimic special nu-l distingea faţă de ceilalţi, dar din 
persoana lui se degaja un farmec indefinit. Înalt şi subțire, se 
mișca cu suplețea unei feline. Vocea lui gravă și degajată 
ascundea un ton de mondenitate și siguranță de care 
Eleonore se temu imediat. 

— Nu vă iau drept imbecil, domnule Mansel, aveţi 
amabilitatea să, faceţi la fel. Trebuie să vă împrospătez 
memoria? „Năroadă, înapoiată, tâmpiţică“ pentru a nu cita 
doar câteva din remarcile voastre! 

— Nu te-aș fi crezut atât de supărăcioasă! 

— Ei bine, vă înșelaţi! Eterne comentarii idioate m-au 
învăţat să devin. Se pare că situaţia de fiică de pastor te 
inspiră. 

Făcu un pas spre ea și-i îndepărtă ochelarii fără a-i lăsa timp 
să protesteze. 

— Cred că te poţi dispersa de deghizare, spuse el luându-i 
pălăria și eliberându-i astfel părul opulent. Îmi pare rău că ai 
auzit. 

„Îmi pare rău“. Eleonore nu crezu un cuvânt. 

— Vanessa spune multe lucruri pe care nu le crede... Așa! 
Uite că-i mai bine! 

Îi zâmbi. 

— Felicitările mele pentru talentele de imitatoare. Dacă nu 
ne-am fi întâlnit la gară, m-ai fi păcălit! 

Îi puse o şuviţă de păr la locul ei, mângâindu-i, poate din 
întâmplare, obrazul în trecere. Eleonore își reținu răsuflarea. 
Acest tratament, aplicat asupra fetelor putea fi devorator. Fu 
copleșită de milă pentru bietele victime. 

Din fericire, Vanessa năvăli cu tava de ceai. Rupse tăcerea 
care se instaurase între ei strigând: 

— Bei o ceașcă de ceai cu noi, Edouard? 

— Cu plăcere. 

El se aşeză, spre marea surprindere a surorii sale și spre 
confuzia Eleonorei. 

— A avut loc o schimbare de decor în timpul absenței tale, 
Vanessa, spuse Edouard arătând cu un gest spre invitata lor. 
Domnișoara Ferrers a avut strălucitoarea idee de a ne face să 
credeam că este o persoană înapoiată. Dacă ești surprinsă să 
descoperi ce ascundeau pălăria și ochelarii, vei fi şi mai mult 
auzindu-i sunetul vocii. Te asigur că este una dintre cele mai 
melodioase. 

Vanessa rămase mută. Se părea că nu înțelegea nimic, dar 
schimbarea în atitudinea invitatei sale îi făcea evident plăcere. 

Bându-și ceaiul, Eleonore admira casa familiei Mansel. Era 
greu de imaginat că maică-sa era în relaţii cu oameni atât de 
bogaţi. Ea care semăna atât de mult cu o soţie modestă de 
pastor de ţară! 

În ciuda a tot, Constance Ferrers şi Eve Mansel 
întreținuseră o corespondență fidelă, prelungind astfel o 
veche orietenie ce putea pare ne la locul ei. Eve invitase de 

mai multe ori cele trei fiice ale Constancei, dar nici una nu 
răspunsese. Când sosise ultima scrisoare din Surrey, reînnoind 
invitaţia, Eleonore se agățase ca de un colac de salvare. Era 
unicul mijloc de a scăpa dintr-o situaţie intolerabilă. 

Acum, ea era aici, luând ceaiul pe terasa Manselilor, după 
prezentări mai curând dificile. 

— Mă duc să-ţi pregătesc camera, Eleonore. Îmi place la 
nebunie numele tău, este atât de fermecător. 

Eleonore o privi dispărând în interiorul casei și, când 
tăcerea deveni prea apăsătoare, rosti: 

— Îmi pare rău pentru ce am spus. 

— Nu trebuie, replică Edouard Mansel. Dar ai crezut că 
poate vei fi adusă în situaţia de a juca această comedie în toată 
perioada șederii aici? Tentaţia de a te da afară pe ușă ar fi 
putut deveni irezistibilă. 

Ea se abținu să nu râdă și el adăugă: 

— Vezi totul merge mai bine. Ai intenţia fermă să mă detești 
și totuși, cred c-am zărit umbra unui zâmbet. Asta îmi dă 
speranţe. Hai să uităm începutul nostru, vrei? 

— Întotdeauna reușiţi să vă atingeţi scopurile, domnule 
Mansel? 

— Aproape întotdeauna și... este probabil defectul meu. Cât 
despre Vanessa, ea nu este ca mine. Dacă vrei să ai 
amabilitatea să facă primii pași ve fi recompensată. Dealtfel, te 
cheamă. 

Deschise ușa. 

— Apropo, adăugă el, poate consimți, să faci un efort și să-mi 
spui Edouard. N-ar trebui să fie prea greu. 

— Nu, de fapt, am avut un broscoi care se numea așa, îi 
zâmbi ea radios şi plecă. 

— Presupun că trebuie să mulțumesc cerului că nu a fost un 
șarpe cu clopoței, ripostă el urmând-o. 


Kokk 


Târziu, în acea vineri seara, la trei săptămâni de la sosirea 
ei, Eleonore se strecură în afara casei pentru a pune la cutia 
de scrisori una dintre numeroasele scrisori pe care i le scria 
maică-si. 

Aerul era răcoros și ea se felicită că-și luase mantoul pe care 
și-l strânse mai tare în jurul ei. Merse repede spre cutia poștală, 
dar la întoarcere, mai hoinări un pic. Se aplecă peste parapetul 
unui podet, ciulind urechile pentru a surprinde viața nocturnă 
de-a lungul malurilor și admirând clarul de lună. 

Se gândi din nou la zilele ei de singurătate. Vanessa, deși 
se arătase întotdeauna excesiv de malițioasă faţă de ea, nu 
devenise prietena pe care și-ar fi dorit-o. Aceasta părea foarte 
preocupată, iar Eleonore prea mândră pentru a-i cerși 
prietenia. Nu uită că-i fusese literalmente impusă tinerei fete. 
Eve Mensel care era ocupată și ea toată ziua și împărțită între 
reuniunile sale și operele de binefacere, traversa întotdeauna 
casa ca vântul, încântată să-și întâlnească uneori satul care era 
obosit de afacerile lui, în întregime. Eleonore se refugia 
adesea în bibliotecă pentru a se dedica pasiunii sale: cititul. 
Rafturile de stejar erau pline cu comori și ea-și devora autorii 
preferaţi, după-amieze întregi. 

Când se făcea frumos și vremea era în special însorită, 
dispărea adesea, cu mapa de desen sub braţ, în căutarea 
inspiraţiei. Duffy, bucătăreasă la Manseli de ani de zile, îi 
pregătea un coșuleț şi ea mânca pe iarbă. Sam, soțul lui Duffy, 
îi aducea câteodată câteva plante drăguțe, știind cât îi plăcea 
să le picteze. 

Constance Ferrers scria des, relatând cu umor ce se mai 
bârfea prin sat și comentând pregătirile de căsătorie ale lui 
Kate. Chiar în acea dimineaţă îi telefonase. Vocea caldă și 
apropiată a maică-si o făcuse să simtă cât de mult îi lipsea. 
Vorbise şi cu Kate. Foarte excitată de căsătorie, soră-sa îi 
dăduse detalii despre rochia de domnișoară de onoare pe care 
va trebui s-o poarte. 

Eleonore oftă adânc. Avu dorinţa bruscă de a-și vedea 
ținutul natal și o copleşi un val de tristeţe. Lacrimile îi înțepau 
pleoapele și-și înfundă mâna în buzunar, în căutarea unei 
batiste. Îşi suflă nasul cu stângăcie, spunându-și că era o 
prostie să se lase astfel copleșită. Cufundată în gânduri, nu 
dădu atenţie unui zgomot de mașină care se apropia și nu-și 
dădu seama de prezenţa acesteia decât când farurile o orbiră. 
Surprinsă, se lipi de zidul de cărămizi și scoase un oftat de 
ușurare când mașina, care o orbise ușor, o depăși și se opri un 
pic mai departe. Fusese nebună să întârzie pe acest podet în 
întuneric. 

Auzi cum se trântește o portieră și o siluetă înăltă ţâșni din 
noapte. O apucă o uşoară teamă, care dispăru când recunoscu 
omul. Avea o scuză pregătită pe buze, dar el nu-i lăsă timp să 
vorbească. 

— Eşti complet nebună să visezi într-un astfel de loc! strigă 
el pe un ton furibund. 

Ea simţi un botic rece pe gleznă și doi ochi care o fixau. 

— Îmi pare rău, răspunse tânăra, aplecându-se pentru a 
mângâia bull-terrier-ul. Oricum, nu era mare pericol, nu-i așa? 

Edouard Mansel oftă: 

— Doar fiindcă eu cunosc bine drumul. Acest podet este 
complet ascuns și foarte îngust. 

Îi căută privirea în întuneric. 

— Ce făceai acolo? 

— Comunicam cu natura, zise ea pe un ton degajat. 

— Pe viitor, alege-ți mai bine locul, replică el sec. 

O luă cu fermitate de braţ și o duse spre mașină. 

— Nu ştiam că vii în acest weekend, remarcă ea, sperând să 
nu aibă urme de lacrimi pe faţă. 

— Nu fac anunţuri pentru a se afla deplasările mele, 
răspunse el imediat. 

Ea-şi mușcă buzele, jenată. Imbecilul! gândi ea iritată. Îşi 
închipuia că pe ea o interesa cum își petrece el timpul! Nu-l 
mai văzuse de la prima lor întâlnire. Edouard avea un 
apartament în oraș şi părea foarte prins, și el, de afacerile lui. 
Ținea un magazin de antichităţi, cel mai cunoscut din Londra 
şi pleca foarte des în călătorie. 

— Locul din spate este destul de ocupat, dar cred că vei găsi 
unde să te aşezi, anunță el deschizând portiera. 

— Nu mulţumesc, protestă Eleonore, am ieșit să iau aer. 

— Atunci Hugnes îţi va tine companie, ripostă el. Este prea 
târziu să te plimbi singură. Data viitoare, ia-ti unul dintre câini 
cu tine. 

Hugnes, iat-o pe Eleonore Ferrers, o invitată de-a mamei. 
Ei îi place să comunice cu natura. 

— O înţeleg, este o petrecere a timpului atât de plăcută, o 
aprobă prietenul lui ieşind din Jaguar. 

— Te asigur, nu trebuie să te deranjezi, începu Eleonore. 

Hugnes îi luă brațul cu fermitate și o făcu să tacă rostind 
vesel: 

— Când Eleonore comandă, noi ascultăm, domnişoară 
Ferrers. Sunt încântat să fac cunoștință. Hugnes Latimer, la 
dispoziţia dumneavoastră. Dacă pot să vă fac o confidență, 
sunt încântat să continui pe jos. Acest câine oribil nu suportă 
să i se ia locul. Uitaţi-vă! Şi-a recuperat deja scaunul înainte de 
a se fi răcit. 

Eleonore râse cu el. Aprecie, imediat umorul lui și dădu din 
cap observând, pe scaunul din faţă, cum se așezase cățelul Sykes. 

— În acest caz, vă mulţumesc. 

Ea capitulă cu un zâmbet și luă braţul care i se oferea. 

— Rămâneţi pentru weekend? întrebă ea când luminile 
Jaguarului dispărură la colțul șoselei. 

— Pentru toată săptămâna și sunt încântat. O să pot uita 
biroul şi o să mă odihnesc în acest decor magnific. Este un 
noroc să ai un prieten atât de primitor ca Edouard? 

— ÎI cunoaşteţi de multă vreme? 

— Din liceu. Și pentru că suntem musafiri amândoi, poate 
mă autorizaţi să vă spun pe nume, cu condiţia să faceți la fel! 

— Cu plăcere! 

Își studie însoţitorul atât cât îi permitea clarul de lună. Nu 
era prea înalt, abia mai mult ca ea însăși. Părul fin îi ascundea 

fruntea mare și pleşuvă și purta ochelari cu montură fină. 
Faţa îngustă emana inteligență și în ansamblu era simpatic. 

— Ce concluzie tragi din acest examen? se interesă el 
glumet. 

— Oh! Nu vroiam... Era atât de evident? exclamă Eleonore 
străduindu-se să zâmbească în chip de scuză. La drept 
vorbind, gândeam că ești foarte diferit de Edouard, deși nu vă 
cunosc nici pe unul nici pe celălalt. 

Hugnes făcu o mutră amuzată. 

— Tenebrosul și elegantul Edouard pe de o parte și 
comodul și neglijentul Hugnes pe de altă parte! Ei bine, este 
fără îndoială atracţia extremelor... La ce te gândeai când 
comunicai cu natura? adăugă el cu o privire gânditoare. 

Ea-i răspunse fără să ezite, plină de încredere. 

— Mi-era dor de casă. O idioţenie, nu-i aşa? Visam că mă 
aflam pe un podeţ asemănător în Yorkshine al meu. Mi-e 
teamă că nu mă adaptez prea ușor. Tatăl meu este patronul 
unei parohii rurale. Patru sate în plus față de al nostru. Rar am 
părăsit casa... 

Râse. 

— Acest biet tată este complet depășit! Sunt cea mai mare 
dintre cele trei fete. Kate are optsprezece ani și Doddie 
patrusprezece. 

Ajunseră deja la poarta casei și Eleonore se întoarse spre el, 
dezamăgită. 

— N-ar fi trebuit să mă lași să trăncănesc atâta. Am 
monopolizat toată conversaţia. 

Trecu prin grilajul, pe care-l ţinea deschis. 

— Nu ţi-am lăsat timp să vorbeşti despre familia ta. 

— Oh! Nu-s prea multe de spus. Latimerii sunt pe cale de 
dispariţie. 

Închise poarta în urma lor. 

— Au rămas decât bătrâna mea bunică și cu mine. Așa că mă 
agăț de Priory Lodge cu încrâncenare. 

— Da, înţeleg, spuse Eleonore, gânditoare în fața ușurinţei 
cu care i se confia lui Hugnes. Dar totul se schimbă. Kate se 
va mărita în curând, cât despre mine, nu-mi rămâne decât să 
muncesc. Mi-am întrerupt studiile la Arte Frumoase și nu 
cred să le reiau. Acum, desenez pentru mine, și asta îmi 
ajunge. 

— Oricum, ai tot timpul să-ţi alegi o vocaţie. Ar fi păcat să 
precipitaţi lucrurile... Ah! Trebuie să ne oprim pentru a-i 
permite lui Sykes să ne inspecteze. Cred că ne va accepta ca 
prieteni, deși eu sunt amator de pisici. 

— Este frumos, nu-i așa? Dar atât de distant... Un aer atât de 
aristocratic, dar cred că este ușor de imblânzit, mărturisi ea. 
Acasă noi avem un labrador mare care adoră să fie mângâiat. 

Hugnes zâmbi şi deschise ușa. 

— Sper că Edouard și-a păstrat bunele obiceiuri și ne 
așteaptă cu ceva de băut. 

— Hugnes! Dragul meu Hugnes! lată-te! 

Eve Mansel înaintă spre el cu graţie și-l luă în brațe. După 
ce-l cercetă cu un ochi critic, îi spuse cu afecţiune: 

— Ce palid ești! Ar fi trebuit să vii să ne vezi în această vară, 
ne-ai neglijat cam mult! 

Hugnes o sărută pe amândoi obrajii. 

— Dar dumneata, draga mea Eve, ești în continuare la fel de 
splendidă. Evocam amintiri cu Eleonore și mi-a revenit în 
memorie prima mea vizită în această casă. Ce băiat timid eram 
atunci și ce impresie minunată mi-ai făcut în ochii mei de 
adolescent! Nu te schimbi deloc! 

— ÎI ador pe Hugnes, exclamă Eve, este consolarea vechilor 
mele zile! 

Ea-şi trecu braţul peste umerii Eleonorei. 

— Văd că aţi făcut cunoștință. Apropiaţi-vă de foc, amândoi. 

Uşa se deschise brusc în spatele lor și Vanessa năvăli în 
cameră. 

— Hugnes! Eram sigură că ești tu! Edouard ar fi trebuit să 
mă avertizeze de venirea ta. Vino repede să vezi ce am găsit. 

— Lasă-l pe bietul băiat să-şi potolească setea mai întâi, o 
întrerupse Edouard intrând în salon. 

— Nu i-ai spus mamă, nu-i așa? se interesă Vanessa. 

— Nu mi-ai lăsat timp! Te rog, Hugnes, așează-te și alungă-l 
pe acest copil capricios. Vanessa, dacă nu ești în stare să 
aştepţi, du-te și caută-ţi surpriza. Ai grijă este foarte fragilă. 

— O ştiu foarte bine, replică ea cu emfază. Dar prefer s-o 
văd pe măsuţa Louis XV. 

— Atunci mă înclin, capitulă Hugnes glumeț. Cu condiția 
să-mi permiti să-mi aduc paharul. 

Fata se îndreptă spre bar și vărsă o portie generoasă de 
whisky. 

— Dimpotrivă, vei avea nevoie de un întăritor ca să te 
hotărăști s-o cumperi, spuse ea întinzându-i paharul şi 
luându-l de braţ. 

— Înainte! lansă Hugnes părăsind camera. 

— Într-adevăr, Vanessa este uneori un pic prea exclusivistă. 
Mă întreb ce trebuie să hândească Hugnes, oftă Eve. 

Întrebarea era pur formală, gândi Eleonore. Nu trebuia 
deci să răspundă. Edouard era cufundat în citirea ziarului. 

— Mă rog! O cunoaște suficient pentru a o scuza, continuă 
Eve. Aș face mai bine să-i pregătesc camera Edouard! Eleonore 
n-are nimic de băut. 

Și cu un surâs în direcţia invitatei sale, părăsi camera. 
Ziarul cobori şi sprâncenele se ridicară întrebătoare. 

— Îmi pare rău... Ce bei? Alcool sau suc de fructe? propuse 
el îndreptându-se către bar. 

— În general, se aşteaptă ca fiica unui pastor să fie mai 
curând sobră, dar am avut întotdeauna o plăcere perversă să 
combat această părere. 

— Înţeleg, comentă Edouard cu răceală. Atunci? 

— Un Xeres. Sec. 

Ea-l privi cum o servește, acceptă paharul cu un zâmbet și 
deschise o carte pentru a-i arăta că n-avea nevoie de 
conversaţia lui. Dar rată efectul fiindcă Edouard, când ajunse 
la fotoliul lui, nu-și reluă cititul ziarului. 

— Ce citeşti? întrebă el. 

— Portretul lui Dorian Gray de Oscar Wilde. 

Ezită și apoi reluă foarte repede: 

— Cartea este a ta, îmi pare rău. Ar fi trebuit să ţi-o cer. 

— Micuţo, poţi împrumuta tot ce vrei, sunt sigur că ești 
grijulie. Te-ai obișnuit cu această casă? se interesă el, 
răsturnându-se în fotoliu. 

— Da, mulțumesc Edouard, afirmă ea cu prudenţă, 
observându-l cu coada ochiului. 

— Fericită? 

— Da. 

— Era o oră ciudată pentru o plimbare solitară. 

— M-am dus să pun o scrisoare, explică ea, în continuare în 
defensivă. 

— Pari să te înţelegi foarte bine cu Hugnes. 

— Cine nu s-ar înţelege cu el? Pot să te întreb ce ţinea 
Vanessa să-i arate? adăugă ea pentru a îmbogăţi conversaţia. 

— Nu te-ai dus la vânzarea de la Haxfed, martea trecută? 
Credeam că erati împreună? 

— Âă, nu... Trebuie să fi avut altceva de făcut, zise Eleonore 
pentru a evita să spună că nu a fost invitată. 

— Înţeleg... Hugnes face colecţie de casete pentru tutun și 
sora mea a descoperit-o pe aceasta la Haxted. Este foarte 
mândră. 

— De ce? Este atât de prețioasă? 

— Da, destul. 

Edouard se aplecă spre ea și-i oferi o ţigară pe care aceasta 
o refuză, apoi își aprinse el una, sprijinindu-se de spătarul 
fotoliului. Își întinse picioarele lungi. 

— Este din email şi aur. 

Trase cu sete din ţigară și privi rotocoalele de fum cum se 
urcau și dispăreau. 

— Deci, ești fericită aici. Atunci, de ce te plângeai 
adineauri? 

O fixă cu o privire mai grea ca de obicei. Lumina dulce a 
încăperii permitea flăcărilor să-i lumineze ciudat trăsăturile 
accentuând severitatea feţei. 

Eleonore îi întoarse privirea cu răsuflarea tăiată de 
surpriză, gata să îndruge o vagă explicaţie. 

— Nici un bărbat nu merită să plângi pentru el, să știi, 
afirmă el cu calm. 

Ea se înroși ca focul și se ridică, punându-și jos paharul. 

— De ce spui asta? 

— Micuţo, în general acesta este motivul pentru care o fată 
tânără de vârsta ta plânge sub clar de lună. Nici un bărbat nu 
merită, nici o femeie. 

— Sunt sigură că experienţa te autorizează să dai astfel de 
sfaturi. Dacă din întâmplare, voi avea nevoie, îmi voi aminti de 
acest sfat. 

Se îndreptă către ușă. 

— Fugi, Eleonore? 

— Nu. Găsesc doar că această conversație este lipsită de 
interes. 

— Atunci o s-o schimbăm, spuse el ridicându-se și 
îndreptându-se spre birou. 

Tânăra simţi o împunsătură în inimă când îl văzu că pune 
mâna pe mapa ei cu desene. 

— Sunt... 

— Desene și acuarele. Da, știu. Sper că nu te deranjează? 
Începusem să arunc o privire înainte de sosirea ta. 

Edouard deschise mapa, împrăștie desenele și începu să le 
studieze pe fiecare cu interes. 

— Acestea sunt excelente. Desenezi doar flori sălbatice? 

— Nu, dar acestea îmi plac, răspunse ea. 

Ea înaintă pentru a-și recupera mapa cea prețioasă, dar 
Edouard îşi continuă examinarea și ea-şi tinu răsuflarea când 
acesta ajunse la schițele în cărbune. 

— Portretele mele sunt oribile, se grăbi ea să spună. 

— Nu sunt de această părere, ripostă el, ţinând o schiţă care 
o reprezenta pe Duffy. Recunosc că sunt și caricaturale, dar, 
știi să prinzi o expresie. Şi acesta? 

Vocea lui se opri. Eleonore își mușcă buzele. De ce nu 
distrusese acel desen nefericit? Ce o reținuse când se pregătise 
s-o facă. Acum, era în mâinile lui Edouard. 

— Ei bine! Ce diavol! Sub acest aspect mă vezi, 
Eleonore? 

— Edouard, eu... 

— Sprâncenele mele sunt chiar așa? 

— Bineînţeles că nu. Chiar tu ai zis că nu sunt o 
caricaturistă. Exagerez totul, explică ea cu obrajii în 
flăcări. 

— M-ai liniştit, remarcă el sardonic. Și coarnele? 

— Oh! Dă-mi-l, se milogi Eleonore înspăimântată. 

Încercă să apuce desenul, dar nu reuși decât să răstoarne 
mapa cu desene. Se puse în genunchi și începu să le strângă. 
Calmul brusc al lui Edouard o puse în gardă și ridică ochii 
către el. Crezu că o să leșine. 

— Ce interesant este acesta! 

— Te rog, Edouard, vrei... 

— Mă întreb cine poate fi... Ce grijă la detalii! Cu siguranță 
nu este o caricatură. 

— ... Dă-mi desenele, îl rugă ea nervoasă. 

Aştepta cu mâna întinsă. După un lung moment, Edouard 
închise mapa cu un zgomot sec. 

— Îmi pare rău pentru acea caricatură, zise ea. 

Întâlni privirea lui glumeață. 

— Nu te scuza, draga mea. Știu acum imaginea pe care ti-ai 
făcut-o despre mine... Nu este prea flatantă. Și celălalt? 

O privi cum se duce spre ușă. 

— EL te-a făcut să verși lacrimi, Eleonore? 

Ea preferă să nu răspundă și părăsi camera, sub privirea 
ironică aţintită asupra ei. 

Când ajunse în camera ei, luă portretul lui Guy și-l rupse în 
bucățele. 


Capitolul 2 


A două zi dimineaţă, când cobora să-și ia micul dejun, 
Eleonore îl întâlni pe Hugnes pe scară. 

— Bună, Eleonore, o salută el zâmbind, ai dormit bine? 

— Da, mulțumesc. 

— Ai dispărut ieri și n-am avut timp să-ţi arăt noua mea 
cameră. Vino s-o vezi. 

— Cu plăcere. 

— O cumperi? întrebă ea, urmându-l pe coridor. 

Hugnes zâmbi malitios. 

— Ca să-ți spun drept, ezit încă. 

— Ce-ţi place să faci în afară de acest hobby de colecționar? 

— Nimic pasionant. Negoţul este singura mea preocupare. 

Făcu o figură gânditoare. 

— Merg la concert, la teatru, citesc... 

— ... Cumperi casete pentru tutun, conchise ea. Oh.! Ce 
drăguţ! 

Ea îngenunchie lângă o măsuţă Louis XV pe care era 
expusă o minunată cutie decorată cu scene câmpenești foarte 
colorate. 

— Într-adevăr splendidă, repetă ea zâmbindu-i lui Hugnes. 

Edouard le întrerupse complicitatea intrând ca vântul. 

— Oh! Sunteţi împreună! Bună, Eleonore. Astăzi trebuie să 
mă duc la Wells să văd un cal. Dacă am merge toţi patru să ne 
petrecem ziua? Vanessa este de acord. 

— Bună idee, aprobă Hugnes. Vom găsi noi o ocupaţie în 
timp ce vei discuta preţul calului cu sora ta. 

— Sunt sigur, comentă Edouard. Dar să luăm micul dejun 
mai întâi. 

Miercurea următoare, Eleonore se trezi singură și fu cu atât 
mai dezamăgită cu cât prinsese obișnuința de la mica 
expediţie la Wells să fie luată la toate ieșirile. 

Dar în acea zi, Edouard invocase o treabă importantă și 
Vanessa, care îl luase pe Hugnes pentru o vizită la un prieten 
se scuzase față de invitata sa, că nu puteau merge trei într-o 
mașină Spitfine. 

Tânăra se consolă proiectând o mică plimbare. Timpul era 
frumos și luminozitatea perfectă pentru a lucra. Rezolvă 
repede problema cu transportul, amintindu-și că găsise o 
bicicletă în fundul magaziei. Plecă deci în căutarea lui Sam 
care nu se arătă prea plin de entuziasm. 

— Nu trebuie să mergeţi cu vechitura aceasta, domnişoară 
Eleonore, obiectă el, eliberând bicicleta din harababura în 
care se afla. M-aș mira să meargă. 

— Eu sunt sigură de contrariul, afirmă Eleonore inspectând 
bibicleta pe care Sam o rezemase de zid. Pânzele de păianjen 
îi dau acest aspect inutilizabil. 

— Era bicicleta domnişoarei Vanessa, dar sunt ani de când 
n-a mai folosit-o. Lăsaţi-mă să verific frânele... Nu cred că 
domnul Edouard ar aprecia prea mult acest plan, mormăi el 
în barbă. 

— De unde ar afla? replică Eleonore cu fermitate. 

Sam mormăi ceva și îi întinse bicicleta, scuturând din cap 
cu îndoială. 

— Frânele par încă bune, puteţi merge, dar să nu speriaţi 
caii când treceţi pe lângă padoc. Nu sunt obișnuiți cu astfel de 
mașinării! 

Eleonore râse: 

— Sunt într-adevăr magnifici, recunoscu ea arătând cu 
capul în direcţia cailor. 

— Vă pricepeţi la cai? întrebă Sam. 

— Nu, nu prea. Un prieten fermier mi-l împrumută pe-al 
lui, uneori, dar nimic mai mult. L-am observat pe Edouard, de 
dimineaţă, de la fereastra camerei mele. S-ar spune că el se 
pricepe! Ei bine... Bicicleta nu merge așa de rău. 

— N-aş fi la fel de optimist, ripostă Sam samavolnic. Am 
făcut tot ce-am putut: puţină unsoare, câteva pompe... Dar vă 
avertizez, nu va ţine mult timp... Nu vă îndepărtați... 

Eleonore îi promise și se lansă pe aleea umbrită. Era ziua 
ideală. Briza era suficient de puternică pentru a o răcori, fără 
însă a o împiedica. Îmbătată de timpul plăcut și de peisaj, îşi 

uită promisiunea și pedală o bună parte a dimineţii. Se opri 
în cele din urmă la liziera unei pădurici, devoră picnicul pe 
care i-l pregătise Duffy şi se cocoţă pe un deluşor unde se 
aflau rugi încărcaţi cu mure. Se așeză cu picioarele 
încrucișate pe pietrele încălzite de soare și cu ochii închiși, 
zdrobi sub limbă fructele dulci. Sătulă, începu să lucreze și 
desenă câteva flori. Când se hotări să se întoarcă, după-amiaza 
se apropia de sfârșit și timpul se răcise. Își închise hanoracul 
până în gât şi pedală cu toate puterile spre casă, temându-se 
să nu fiîntârziat la cină. Dar după câţiva kilometri, auzi un 
șuierat de prost augur și trebui să se oprească. O crăpătură 
de circa doi centimetri se deschidea în pneul din spate. 

„Blestemată bicicletă“ se înfurie ea examinând stricăciunile. 
Bătu din picior, obligată să admită că va trebui să împingă 
bicicleta până la şosea. Merse deci, cocoșată asupra bicicletei, 
blestemându-și optimismul de dimineață. Culmea 
nenorocirii, călcâiul o durea din ce în ce mai tare și începu să 
şchiopăteze. Când ajunse la încrucișare, rezemă bicicleta de 
un panou indicator, se aşeză pe o movilă și-și scoase 
încălțămintea. Călcâiul era însângerat și o băşică se spărsese, 
rămânând în loc carne vie. 

Nu remarcă deci automobilul gri care, după ce frânase 
brusc, dădea înapoi pentru a ajunge la nivelul ei. 

— Ce naiba faci aici? 

Surprinsă, Eleonore ridică fața și simţi o înţepătură 
neplăcută în inimă. 

— Te credeam cu Hugnes și Vanessa insistă Edouard. 

— Te înșelai... 

— Sora mea nu te-a prevenit în legătură cu petrecerea zilei? 
ripostă el iritat. 

— Ba da, dar aveam chef de o... ocupație mai liniştită. 

— Ai o concepţie ciudată despre liniște! 

Tonul lui era sec. Observă bicicleta, apoi o studie pe 
Eleonore. Ea roși sub privirea scrutătoare, conștientă brusc de 
părul ciufulit de cursă, de tenul înroșit de efort și mai ales de 
poziţia ei ridicolă, ghemuită în iarbă. 

— De unde ai scos mașinăria asta? spuse el arătând cu 
bărbia spre bicicletă. 

— Din magazie. Ea mi-a permis să... 

— Sam ţi-a dat voie s-o iei? 

— Sau n-are nimic a face cu această poveste... Vroia să-ţi 
ceară permisiunea, dar l-am împiedicat. Chiar el m-a pus în 
gardă cu starea cauciucurilor. 

— Bineînţeles, n-ai făcut decât după capul tău... Cât despre 
Sam, nu fi atât de speriată, n-am deloc intenţia să-i vorbesc 
despre acest incident. Te-ai pedepsit singură... Dacă te-ai 
putea vedea! 

Îşi privi ceasul. 

— Nu am timp să trec pe acasă. Va trebui să mă însoțești. 

— Nu! Nu te deranja. Dacă ai fi trecut cu două minute mai 
devreme, nu m-ai fi întâlnit. Dealtfel, pot foarte ușor... 

— Dar te-am întâlnit. 

Luă bicicleta și o aruncă într-o groapă. 

— Dar ce faci? protestă Eleonore. Este o bicicletă excelentă 
şi m-am îndrăgostit de ea. 

Edouard nu tinu cont de protestele ei și-o conduse ferm 
spre mașină. 

— Şi dacă o fură cineva? adăugă ea, neliniștită. 

— Micuţo, nu văd ce om sănătos la minte ar fura această 
bicicletă. Dar dacă asta poate să-ţi facă plăcere, voi trimite pe 
cineva s-o recupereze... Hai în mașină, ordonă el deschizându-i 
portiera. 

Lansă Jaguarul în viteză pe drum. 

— Îmi pare rău că te deranjezi astfel, sfârși ea prin a declara, 
văzându-l pe Edouard că se uita la ceas. Aveam... aveam de 
gând să cer unui șofer să mă ia. 

— Înţeleg... Şi de ce nu ţi-ai ascuns bicicleta într-un loc 
sigur, bineînţeles, punctă el caustic, și să iei un autobuz? 

— Pentru că nu aveam... 

Eleonore se întrerupse și-și mușcă buza, 

— ... bani, trase concluzia Edouard. Este de necrezut. Câţi 
ani mi-ai spus că ai? 

— Nu am avut nevoie. Acasă la mine, întâlnesc întotdeauna 
pe cineva care mă cunoaște și care mă poate ajuta. 

— Aici nu ești acasă la tine. 

— Nu, şi totuși te-am găsit în drumul meu, spuse ea pe un 
ton degajat. 

— Deci Vanessa nu ţi-a cerut s-o însoţești? reluă el fără a da 
atenţie ironiei tinerei. 

Ea-l observă pe furiș. Faţa lui rămânea impasibilă. 

— Oricum, nu era loc în Spitfine. 

— Iată un motiv bun! Mașina mamei era în garaj. 

— Sora ta știa că am deja planuri pentru ziua de astăzi, 
declară Eleonore cu tărie, punând astfel capăt 
interogatoriului. 

Nu vroia să aibă aerul că se plânge și pentru a schimba 
subiectul îi povesti despre ziua ei. 

— Nu culegi niciodată plante pentru a le desena acasă? 

— Depinde. Unele plante sălbatice sunt protejate fiindcă 
sunt pe cale de dispariţie. 

— Nu credeam că situaţia este atât de gravă, comentă 
Edouard, încetinind pentru a coti. 

— Dar unde mergem? întrebă ea când mașina trecu printr-o 
barieră deschisă. S-ar spune că este un aeroport privat. 

— Chiar este unul, confirmă Edouard coborând geamul și 
întinzând un pachet unui bărbat îmbrăcat în combinezon alb. 
— Nu-i prea târziu pentru această seară? întrebă acesta. 

— Nu, ai dreptate, dar va merge, îi răspunse Edouard. 

Demară şi merse să-și ducă mașina în parcare. 

— Trebuie să mă întâlnesc cu cineva aici, așa că am face 
bine să ne instalăm la bar. 

— Dar nu sunt prezentabilă! Pot foarte bine să te aștept în 
mașină. 

— Nu fi caraghioasă, nimeni nu-ţi va da atenţie, spuse el 
conducând-o cu autoritate spre locul unde se afla barul. 

— Presupun că pilotezi, spuse Eleonore după un moment. 

— Da. O să te iau într-o zi. 

— Eh... poate... 

— Lasă-mă să-ţi spun Eleonore Ferrers, că pilotez de la 
vârsta de șaptesprezece ani și vei fi mai în siguranţă în Piper 
Cherokce al meu decât pe blestemata ta de bicicletă. 

La bar, Edouard îi comandă un pahar, o făcu să se aşeze la 
una dintre măsuţe și se scuză c-o părăsește. Eleonore fu 
dezamăgită prostește să observe că persoana pe care el o 
întâlni la bar era o blondă voluptuoasă. 

Fu iritată că fusese deranjată de acest lucru. Privindu-i cum 
discută, nu se putu împiedica să gândească la faptul că făceau 
un cuplu foarte frumos. Dar fu neplăcut surprinsă când 
Edouard își conduse prietena către ea. 

— Felicite Maddox, Eleonore Ferrers, o prietenă din 
Yorkshire. 

Îi oferi un fotoliu lui Felicite și ea se aşeză grațioasă. Era 
însă și mai frumoasă văzută de aproape, cu părul platinat, 
ochii verzi strălucitori și o voce melodioasă. 

— Din Yorkshire? repetă ea ca și cum ar fi fost vorba de 
planeta Marte. 

Eleonore încuviință din cap, sesizând avertismentul pe 
care i-l lansa privirea verde. Tânăra reluă, cu un zâmbet 
mieros: 

— Convinge-l pe Edouard să rămână în seara aceasta, 
domnişoară Ferrers... 

Se întoarse cu fața ei fermecătoare spre Edouard și adăugă 
pe un ton de reproș: 

— Dragule, mi-ai promis! 

Pe buzele acestuia din urmă apăru un zâmbet slab. 

— Am spus „poate“... 

— Nu te schimbi niciodată! exclamă Felicite hotărâtă să nu 
cedeze. Sunt sigură că domnișoara Ferrers va ști foarte bine 
să-și găsească o ocupaţie. 

„Grozav“! gândi Eleonore cu amărăciune. 

— Nu rămânem, declară Edouard. Dar îți rezerv o seară 
săptămâna viitoare, Felicite. 

Tonul era fără replică. Se întoarse apoi spre Eleonore și o 
întrebă: 

— Eşti gata? 

„Mai mult decât gata“ gândi ea ridicându-se și punându-și 
hanoracul. 

— Deci, crezi că acel cal va merita? întrebă Felicite. 

— Absolut. 

Pentru a o face pe Eleonore să participe la conversaţie el 
adăugă spre ştiinţa acesteia: 

— Calul pe care ne-am dus să-l vedem la Wells este destinat 
grajdurilor lui Felicite. 

— Practicaţi călăria, domnişoară Ferrers? întrebă aceasta. 

— Da, răspunse Eleonore, spunându-și că nu mintea prea 
tare. 

Fu fericită când, două minute mai târziu, Edouard îi 
deschise portiera Jaguarului. Mașina mergea repede și 
tovarășul ei rămânea mut. Trebuia să rupă tăcerea care 
devenea din ce în ce mai apăsătoare. Cu cât va aștepta mai 
mult cu atât va fi mai greu. 

— Îmi pare rău că ţi-am stricat seara. 

— Deloc, replică el laconic. 

— De ce nu recunoști? insistă ea iritată. 

— Pentru că nu este cazul! Ce te-a apucat, Eleonore? 

— Dacă aș fi știut că aveai întâlnire cu domnișoara Maddox, 
n-aș fi venit niciodată cu tine. Puteai foarte bine să mă lași 
într-o staţie de autobuz. 

— Mulţumesc, spuse el sec. Dar cum n-aveam intenția să 
rămân, nu ai de ce să te simți vinovată. 

Ea se înfundă și mai bine în scaun și începu să contemple 
peisajul. După un lung moment, Edouard declară: 

— De ce nu mi-ai spus că știi să călărești? 

— Nu m-ai întrebat. 

— Nu te-am întrebat nici dacă ştii să folosești o bicicletă! 
Asta nu te-a împiedicat s-o faci, replică el. 

— Comparatia nu ţine, ripostă ea. 

— De ce nu mi-ai cerut un cal? 

— Pentru că nu călăresc prea bine... A fost o prostie din 
partea mea să pretind că ştiam... Vreau să spun... Pot, dar nu 
sunt prea bună călăreață și aș fi caraghioasă pe lângă 
domnișoara Maddox. 

— Foarte probabil. Felicite este o călăreață emerită, 
declară el. 

Ajunseră și Edouard se opri în fața ușii garajului. 

— Presupun că și pilotează? lansă ea ieșind din mașină. 

— Exact. 

— Este imbatabilă în toate domeniile. 

— Mă îndoiesc că merge pe bicicletă cu atâta dexteritate ca 
tine, Eleonore. 

Iată! Avusese ultimul cuvânt. O prinsese pe nepregătite cu 
umorul lui surprinzător. 

— De fapt, Eleonore ce ai acolo? 

Îi luă mâna şi o deschise la lumina slabă a lunii. Ea își 
corectă degetele cu uimire. Pentru desen se servise de 
creioane, atunci de ce îi erau mâinile atât de pătate? Dintr-o 
dată, faţa i se lumină: 

— Oh! este suc de mure! exclamă ea râzând. 

Edouard îi ridică bărbia cu degetul. 

— Eşti într-adevăr un copil al naturii. 

Timp de o fracțiune de secundă, Eleonore gândi nebunește 
că urma s-o sărute și își reținu răsuflarea, dar acesta îi spuse 
brusc: 

— Să ne grăbim să mâncăm ceva. Nu vei rezista prea mult 
cu câteva mure în stomac... 


ee 


A două zi dimineaţă, Eleonore fu surprinsă să primească 
vizita Vanessei care, în același timp cu poșta, îi adusese o 
ceașcă de ceai. 

— Mulţumesc pentru că m-ai apărat față de Edouard, zise 
aceasta. N-aș fi avut nimic de spus dacă te-ai fi plâns de 
atitudinea mea, nu sunt prea amabilă cu tine de când ai venit. 

— Nu ești obligată să fii, nu sunt invitata ta, în fond, 
răspunse Eleonore zâmbind. 

— Nu mă dezvinovăţi. Ai fost foarte drăguță că nu ai 
înveninat lucrurile, ieri. 

— Păcat că m-a întâlnit. Fără blestemata aceea de crăpătură 
în cauciuc... 

— Oh! EI s-a îndoit de cele petrecute! Dar spera că voi fi 
rezonabilă şi nu va trebui să mă cheme la ordine... 

— Nu... Era mai ales furios pentru că i-am stricat planurile. 

— Cum așa? 

— Avea întâlnire cu o blondă superbă, o anumită Felicite 
Maddox. Ea părea să creadă că eu sunt în plus. 

— Credea într-adevăr! Este una dintre admiratoarele lui 
Edouard foarte insistente... şi una dintre cele mai tenace. De 
când a învăţat-o să piloteze, îşi închipuie că el îi aparţine. Ai 
auzit de întreprinderile Maddox? Mama speră ca el să se 
însoare cu ea, dar eu mă îndoiesc. Edouard este genul de 
celibatar înrăit și Felicite nu este decât una printre multe 
altele. Biata mama este mereu dezamăgită... 

Eleonore zâmbi și-și desfăcu plicul. Vanessa se îndreptă 
încet spre fereastră şi se pierdu în contemplarea peisajului. 

— Este o scrisoare de la sora mea, declară Eleonore după ce 
parcurse foile. Mă anunţă că petrec două zile la Londra cu 
Guy. El se duce pentru niște afaceri. Am chef să merg s-o văd. 
Ar fi o prostie să o ratez când este atât de aproape. Au sosit ieri 
și cum Guy are o întâlnire mâine după-amiază, Kate îmi 
propune să ne vedem. 

Vanessa replică imediat: 

— Bună idee! Am câteva curse de făcut mâine. Vino cu 
mine. Va fi o cazie excelentă să facem pace. Putem organiza, 
de asemenea, o ieșire cu ei. Restaurant și spectacol. Ar fi 
amuzant! Le vom cere lui Edouard și Hugnes să ni se alăture! 

— Poate că nu le va conveni, se hazardă Eleonore, stăpânită 
de dorinţe contradictorii. 

Îi era teamă să-l întâlnească pe Guy, dar, la urma urmei, 
poate că va fi un test bun de a-l vedea în acest moment. 

— Le-o vei cere tu, conchise Vanessa cu autoritate. Va fi o 
modalitate bună de a-i spune la revedere lui Hugnes, fiindcă 
ne părăsește. 

Vanessa fu aceea care, chiar în acea seară le împărtăși 
proiectele lor în timpul cinei. 

— Slade? Spui că logodnicul lui Kate se numește Guy Slade? 
întrebă Eve Mansel, servindu-le cafeaua. Constance nu mi-a 
scris nimic în legătură cu logodna lui Kate. Este foarte tânără... 
Optsprezece ani! 

— Asta s-a hotărât chiar înainte de plecarea mea, explică 
Eleonore. 

— Noi cunoaştem un Slade, nu-i aşa Edouard? Mă întreb 
dacă este vorba de aceiași persoană. 

Ca de obicei, Edouard ignoră întrebarea maică-sei și se 
întoarse spre Eleonore. 

— Dacă îmi dai coordonatele viitorului tău cumnat aș putea 
să mă aranjez pentru mâine seară. 

— Dacă memoria mea este bună, continuă Eve, acest Guy 
este un băiat drăguţ, blond și foarte fermecător, nu? 

Îi lansă o privire întrebătoare Eleonorei, care simţea 
aţintită asupra ei ochii lui Edouard. 

— Este efectiv blond, rosti ea, conștientă de roşeaţa care o 
cuprinsese. 

— Nu mai este un adolescent totuși, murmură Eve, 
împărțind ceștile. Trebuie să aibă în jur de douăzeci și șapte 
de ani. Ce coincidenţă să-l cunoaștem! Sunt încântată să aflu 
de această căsătorie apropiată. 

Oftă un pic cam tare uitându-se la fiul și fiica sa. 

— Nu dispera! exclamă Vanessa râzând, te-am putea uimi într-o zi. 

Eleonore se întoarse spre Edouard care o măsura gânditor. 
Simti o mare plăcere să-i susţină privirea și îi servi o a doua 
ceașcă de cafea. 

A doua zi, cele două tinere plecară spre Londra dis-de- 
dimineaţă. 

— Trecem întâi pe la Crescent, spuse Vanessa. 

— Crescent? 

— Este locuinţa noastră din oraș. Este foarte comod. 
Edouard are un apartament deasupra prăvăliei, dar noi, noi 
locuim acolo. Domnul și doamna Hickman are grijă de casă. 

— Ce numești tu prăvălie? 

— Magazinul de antichităţi. Este la celălalt capăt al orașului. 

— Bine, o să te las la această gură de metrou. Tu ai lămurit-o 
pe sora ta că o să vă întâlniți la staţia Queewsway? 

— Da, sper să o găsesc. 

— Cum arată? 

— Kate? Dumnezeule... Este frumoasă, păr blond, culoarea 
grâului vara, ochi albaștri și mai ales, un trup superb. 

Ezită, apoi spuse după câteva secunde: 

— În fond, nu mă mir că Guy s-a îndrăgostit de ea din 
momentul în care a văzut-o. 

— Deci mica ta soră este o bombă sexy! Dar tu nu trebuie 
să ai complexe, Neil. 

Vanessa o cercetă: 

— Ochi migdalaţi, ten de magnolie, păr brun roșcat... Și 
uitam zâmbetul! 

Eleonore izbucni în râs: 

— Sună a reclamă pentru televiziune! 

— Așteaptă un pic, într-una din aceste zile mă voi ocupa de 
tine. Vei fi surprinsă de rezultat, o preveni Vanessa. Cât despre 
Kate, sunt sigură că nu este atât de plină de căldură ca tine... 

— Într-adevăr, mă întrebam ce o preocupă în acest 
moment, murmură Eleonore încruntându-se. Mi s-a părut 
foarte nervoasă, azi dimineaţă, la telefon. Sper că nu va fi ceva 
grav. 

— Se poate să te înșeli, o întrerupse prietena ei. Telefonul 
deformează toate vocile. Hei pleacă! O să întârzii, constată ea 
îndemnând-o să iasă din maşină. Ne vedem diseară, întâlnire 
la Crescent. 

Eleonore urmă instrucțiunile Vanessei pentru a ajunge la 
metrou, gândindu-se la sora ei care o aştepta. 

ÎL va revedea pe Guy și, în fond, această ocazie nu era mai 
rea decât altele. Ar fi preferat ca această întâlnire să nu fi avut 
loc în faţa altora. Edouard va fi acolo și el îi cunoştea 
sentimentele fată de Guy. Edmond ai cărui ochi albaștri 
remarcau totul. 

Nu, această seară nu va fi uşoară. 


Capitolul 3 


Eleonore ieși din gura metroului și căuta prin lume silueta 
surorii sale. Din momentul în care îi întâlni privirea ştiu că 
ceva nu era în regulă. 

În ciuda aerului răcoros, ele se îndreptară de braţ spre 
grădinile Kensington. Acolo, înfofolite în mantourile lor, se 
aşezară pe o băncuţă, pe malul lacului central. Când toate 
problemele privind familia fură epuizare, Eleonore întrebă cu 
calm: 

— Ce nu merge, micuța mea Kate? 

Nu fu surprinsă peste măsură s-o vadă pe soră-sa izbucnind 
în plâns. Îi trecu un braţ afectuos peste umăr și o întrebă cu 
blândețe: 

— Hai... Ce nu merge, Guy? V-aţi certat? 

Kate scutură din cap în chip de negare, incapabilă să 
vorbească. Căuta neindemănatică o batistă în poșetă și 
ajutând-o Eleonore repetă: 

— Hai, Kate, povestește-mi... 

Kate începu atunci să vorbească răgușit, întretăindu-și 
povestirea cu hohote de plâns. 

— Am fost prostă, Nell... N-ai putea crede niciodată că am 
fost așa de idioată... Și nu pot să-i spun tatei. Este greșeala 
mea. Nu pot să-i spun nici lui Guy... Este imposibil, îl iubesc 
prea mult și el mă crede perfectă... Aș muri dacă ar afla mama 
lui. Mă și aştept să spună că avusese dreptate să se îndoiască 
de mine... Ea nu mă place şi dacă ar ști... 

— Ce să știe? se alarmă Eleonore brusc speriată de isteria pe 
care o simţea în cuvintele lui Kate. Calmează-te și explică-mi 
totul! 

Kate își suflă nasul cu putere și-și frământă batista în 
mâini. 

— Când Guy mi-a propus să-l însoțesc, n-am mai putut de 
bucurie. M-a prezentat verișoarei sale Margot, care trăiește la 
Londra. Ea s-a oferit să-mi servească drept ghid și această idee 
m-a entuziasmat. Dacă ai vedea-o, Eleonore, este foarte 
frumoasă și atât de degajată în orice împrejurare... Se îmbracă 
nemaipomenit de bine! Are douăzeci şi șase de ani și cunoaște 
toate locurile șic. Și chiar dacă m-a zeflemisit că eram la prima 
mea ieșire într-un oraș mare, eram fericită să fiu cu ea. Era 
foarte excitant și mă distram mult. Și atunci... 

Se întrerupse și fixă șalul cu un aer nefericit. 

— Continuă, Kate, ordonă blând Eleonore. 

— Ti-am... ţi-am spus cum se îmbracă, Nell. Bun. Doamna 
Slade pleca în călătorie și cum n-avusese timp să-mi ofere un 
cadou, mi-a propus să-mi aleg eu o rochie și să trec factura în 

contul său. Margot m-a dus atunci la Harrods și s-a ocupat de 
totul... şi mi-am pierdut complet capul. Margot și 
vânzătoarele mă tratau ca pe o prietenă și am vrut să se 
creadă că eram obișnuită. Ştii, nu-mi era rușine de noi, Nell, 
dar, la început, m-am prins în joc, mai mult în glumă decât 
pentru a le impresiona. Erau lucruri atât de frumoase... 
Vânzătoarele insistau asupra necesităţii lor și Margot insista 
să le iau, asigurându-mă că Guy va fi nebun după mine 
văzându-mă astfel îmbrăcată. Nu știu ce m-a apucat. Era ca și 
cum persoana pe care o vedeam în oglindă era o alta. Dar 
atunci când am văzut vraful de pachete mi s-a făcut teamă. 
Doamna Slade mi-a propus doar cumpărarea unei rochii... 
I-am explicat lui Margot că tot restul era peste posibilitățile 
mele, dar ea a râs replicând că Guy merita efortul. N-am 
îndrăznit să mă fac de râs în faţa vânzătoarelor și nu am mai 
spus nimic. Am lăsat să treacă totul în contul mamei lui Guy. 
Când se va întoarce... 

— Cât? o întrerupse Eleonore cu calm, deși se simţea 
depășită chiar și ea. 

Kate îşi muşcă buzele și bâigui mizerabil: 

— Mai mult de patru mii de lire... 

Strânse braţul Eleonorei. 

— Nell, ce mă fac?... Patru mii de lire! Nu-i pot cere o astfel 
de sumă tatei, nunta va costa și așa prea mult! Şi l-aș dezamăgi 
atât de tare! Să nu mai spunem că mă găsea prea tânără pentru 
a mă căsători! El care a încercat mereu să mă convingă de 
vanitatea aparenţelor... Dacă ar ști că cele patru mii de lire ale 
sale sunt destinate cumpărării de haine... 

Eleonore nu o mai asculta. Patru mii de lire! Gândurile i se 
încurcau în cap. Încercă să-și păstreze calmul și să-și 
stăpânească tremurul vocii: 

— Nu poti înapoia o parte din cumpărături? 

Kate negă din cap: 

— M-am gândit deja la această eventualitate... Harrods nu ar 
accepta și dealtfel, Margot ştie ce am cumpărat... 

— Eşti sigură că nu-i poţi vorbi tatei? Nu este un încuiat! Să 
ştii că ar înţelege... 

— Ştiu bine că ar înţelege, dar nu pot să mă comport astfel 
când mă gândesc ce greutăţi a avut să ne crească pe toate 
trei... 

Pe obrajii lui Kate începură din nou să curgă lacrimi: 

— Şi Guy, de ce să nu-i vorbeşti, doar te iubește! 

— Oh, nu! Și apoi asta ar confirma îndoielile familiei sale în 
privința mea... Ei mă consideră prea tânără... Până acum 
părerea lor îmi era indiferentă, doar cea a lui Guy conta. Dar 
dacă aș cere o astfel de sumă lui Guy înainte de a fi căsătoriți... 
Vreau să încep pe baze sănătoase. Mă înţelegi, Nell? 

Kate își privea sora cu neliniște. 

— Da, înţeleg. 

— Adevărat? Ai vreo idee să ies basma curată? 

— Când se întoarce doamna Slade? 

— A plecat pentru o lună pe Coasta de Azur... 

— Avem deci o lună pentru a strânge această sumă, înainte 
de venirea ei. 

— Da. 

— Bine. O să mă gândesc. Până atunci, şterge-ți ochii, Kate. 
Dacă Guy te vede în această stare... 

Kate ascultă, își tamponă ochii și-și suflă nasul cu putere. 
Răsuflă adânc. 

— Mă simt mult mai bine de când ţi-am mărturisit totul, 
Neil. 

O sărută. 

— Eşti o soră nemaipomenită... Margot vrea foarte tare să te 
cunoască, i-am vorbit mult despre tine, să știi... Dealtfel, o s-o 
întâlneşti diseară... Imaginează-ţi că Edouard Mansel și Guy se 
cunosc deja. Familiile lor se văd des. Edouard a întrebat de 
Margot şi a invitat-o și pe ea... 

— Stiam că se cunosc, încuviinţă Eleonore. Doamna Mansel 
mi-a spus când am menţionat numele lui Guy. 

— Margot mi-a vorbit mult despre Manseli și mai ales de 
Edouard. Cred că-i cam place de el. 

Se uită rapid la soră-sa și adăugă: 

— l-am spus că erai o prietenă de-a Manselilor. 

— Ce ţi-a venit? o certă Eleonore. 

— Stai liniștită. Margot începea să mă enerveze tratându-mă 
ca pe o gâsculiță și folosind față de mine un ton protector. 

— Da, ştiu, şi? 

— Nu te supăra, Nell! Am spus doar că erai foarte apropiată 
de Manseli. Nu prea am minţit... Mama o cunoaște pe doamna 
Mansel de la colegiu și stai de mult timp la ei ca să te trateze 
ca pe o prietenă, nu? 

— Sper că da... 

— Vreau să spun că... Edouard Mansel este prietenul tău, 
nu-i aşa? 

— Nu! mărturisi Eleonore râzând, fără a realiza aerul 
consternat al surorii sale. 

— Sunt sigură că exagerezi, spuse Kate. 

— De această dată te asigur că nu. Edouard Mansel este 
opusul genului meu de bărbat și nu ar putea să fie prietenul 
meu. 

— Cum este el? 

— Rece, sigur pe sine, răutăcios, aproape insolent. 

— Înţeleg... Stilul seducător impenetrabil. 

— Da... Şi nu-mi place să-i cad în plasă. 

Eleonore râse și se înfioră. 

— Hai, să fugim, mi-e frig. 

Râzând amândouă se grăbiră spre gura metroului unde se 
despărțiră sărutându-se. 

Casa din Crescent era mai mult decât locuinţa anunţată de 
Vanessa. Înaltă de trei etaje, dădea o impresie de bogăţie și 
confort. Bărbatul care o introdusese pe Eleonore se prezentă 
cu numele de Hickman și o avertiză pe tânără că telefonase 
Vanessa. 

— Domnișoara Vanessa nu vă va mai întâlni aici cum aţi 
convenit. Va merge direct la teatru. Domnul Latimer va trece 
să vă ia la ora opt... Pot să vă sugerez, domnişoară, să beţi un 
ceai bun? Veţi cina târziu în această seară, adăugă el cu mult 
respect. 

— Mulţumesc, cu plăcere, acceptă Eleonore, așezându-se 
comod într-un fotoliu. 

Își puse capul pe spătar şi închise ochii. Problema celor 
patru mii de lire o urmărea. Unde să găsească banii? Cu cât se 
gândea mai mult, cu atât era mai convinsă că sora ei trebuia 
să-i vorbească lui Guy. Nu puteai nimic ascunde bărbatului pe 
care-l iubeai își spuse ea... Dar respinse repede această idee. 
Nu servea la nimic să se gândească la soluţii imposibile: Kate 
nu-i va spune niciodată nimic logodnicului ei. Oftă... Ce să 
facă? Întorsese problema în minte, când pe o parte când pe 
alta, dar nu-i venea nimic în cap... suma era prea mare. 

Înviorată de o ceașcă bună cu ceai fierbinte, se duse să se 
pregătească pentru seară. Paloarea fetii o sperie când se privi 
în oglinda de la baie. Îmbrăcă o rochie verde de mătase și se 
fardă cu grijă. Dacă făcea efortul să zâmbească, putea să arate 
onorabil. 

Eleonore și Hugnes ajunseră ultimii la teatru și 
învălmășeala prezentărilor făcu să dispară teama întâlnirii cu 
Guy. Eleonore se felicită în secret și se tinu un pic la distanţă. 
Margot Slade era chiar blonda seducătoare și un bic bătătoare 
la ochi pe care i-o descrisese Kay și Eleonore o detestă 
imediat. Era însoţită de un bărbat mult mai în vârstă ca ea, 
zgârcit la cuvinte, dar precis plin de bani. 

Kate o prinse în mijlocul scărilor şi-i murmură excitată: 

— Nu este un teatru minunat Nell? Guy a fost foarte mirat că am 
putut obține locuri. Toate biletele sunt date de trei luni. Dar eu 
știu... o singură privire la Edouard Mansel și mi-am dat seama... 

Cobori și mai mult vocea: 

— Nu mi-ai spus că el este atât de frumos... 

— Nu mai șușotiţi între voi! spuse Guy strecurându-se 
între ele. 

— Întotdeauna există secrete când se profilează o căsătorie 
la orizont, interveni Margot. Kate și cu mine avem o grămadă 
de secrete, nu-i așa Katy? 

Guy își luă logodnica de talie și aceasta îi dărui un surâs 
radios. 

— Programul tău, Eleonore... 

Tânăra întoarse capul şi-şi dădu seama că Edouard îi 
întindea un program. Rămase toată seara lângă ea, prevenitor 
dar plin de răceală. 

Eleonore găsi piesa și cina interminabile. Se simţise 
nervoasă la perspectiva de a-l revedea pe Guy și ceea ce-i 
spusese soră-sa îi pusese capac. Acum, nu era în stare să se 
concentreze. Trăncăneala curioasă a lui Margot Slade o 
plictisea și fu bucuroasă când toată lumea se hotărî să plece. 
Înghesuită în aranjamentul plecării, se simţi împinsă în 
mașina lui Edouard. Ieși în fine din apatia ei și-l întrebă: 

— Ce s-a întâmplat cu Vanessa? 

Edouard privea fix drumul din fața lui. După o lungă 
tăcere, se hotări să-i răspundă. 

— Aşteptăm o livrare mâine dimineaţă devreme, așa că 
doarme la apartament. Sper că perspectiva de a rămâne 
singură la Crescent nu te deranjează? Hickman și soţia lui 
locuiesc la parter. 

— Nu, nu. Mi-este indiferent! replică ea surprinsă la tonul 
pe care-l folosise. 

Era evident că ceva îl tulburase. Vocea îi era seacă și se 
debarasase de indolenta lui obișnuită. Rigiditatea maxilarului 
nu anunţa nimic bun și Eleonore fu fericită să nu fie obiectul 
resentimentului lui. 

Ea închise ochii. Tăcerea însoţitorului său îi convenea de 
minune. Măcar de i-ar înceta migrena! Pentru asta ar fi trebuit 
să-şi inceteze introspecţia, dar după șocul simţit în timpul 
acestei seri îi era imposibil. 

Nu mai simţea nimic pentru Guy. Era sigură acum și acest 
gând, departe de a o imbărbăta, o umplea de incertitudine. 
Era atât de superficială încât să se îndrăgostească și să înceteze 
să iubească atât de ușor? Întrebările i se îngrămădeau în cap 
de-i venea să urle. Și în plus, mai erau și patru mii de lire. 

Cobori din Jaguar ca o somnanbulă și-l urmă pe Edouard 
în casă. El nu-și luă la revedere imediat, așa cum se aștepta ci 
se îndreptă spre birou, unde ea se strecură imediat. 

— Mulţumesc pentru această seară Edouard. 

El nu răspunse, era încruntat. Înaintă spre aparatura 
muzicală, apăsă pe niște butoane și când găsi muzica pe care 
o căuta, se întoarse spre ea. 

— Nu ai dansat cu mine în această seară. 

Eleonore nu reuși să-i descifreze expresia feţei ascunsă de 
umbră și vocea lui nu trăda nici o emoție. Totuși i se părea că 
nu era în apele lui. Se strădui să zâmbească și murmură: 

— Nu m-ai invitat. 

— Adevărat, recunoscu el pe un ton brusc. 

Și atunci, o trase în braţele lui, evoluând în spaţiul restrâns 
pe care li-l oferea încăperea. 

Neobișnuitul situaţiei adăugat caracterului său neașteptat 
fură suficiente că s-o facă pe Eleonore ţeapănă și stângace. 
Deodată, Edouard se opri și ea se desprinse de el cu ușurare. 
Acesta se îndepărtă iritat și opri muzica. 

— Avem câteva lucruri de pus la punct Eleonore, șuieră el 
ducându-se să-și toarne un pahar. 

Ea holbă ochii. 

— Da? 

E îi aruncă o privire aspră și o avertiză: 

— Scuteşte-mă de numărul tău de ingenuă, vrei? 

Tânăra își dădu seama că era alb de furie și abia se 
stăpânea. 

— Eşti furios, bâigui ea năucită. 

— Eram, dar îmi dau seama c-ar putea exista compensaţii... 

Îşi schimbă brusc atitudinea și întinse mâna spre ea. Îi 
mângâie blând obrazul, coborî de-a lungul gâtului, umărului, 
brațului, apoi îi luă mâna inertă şi i-o duse la buze. În tot acest 
timp n-o scăpă din ochi. 

— De ce faci asta, Edouard? murmură ea cu o voce răgușită. 

El își arcui amuzat o sprânceană. 

— De ce?... Hai, fă un efort, Eleonore, draga mea... Chiar 
nu știi? 

Ea scutură din cap a negare și atunci Edouard o atrase în 
brațele lui strângând-o. Toată puterea o părăsi în mod 
misterios și ar fi căzut dacă el nu ar fi susţinut-o. Ar fi vrut să 
vorbească, dar cuvintele îi muriră pe buze. După un efort 
supraomenesc, reuși să articuleze: 


54 LEE PARKER 


— Lasă-mă, Edouard, te implor. 

— Te-ai răzgândit? Nu asta doreai? Acum ti-e frică? Totuși 
ideea era excelentă... Spunându-ţi povestea ar fi trebuit să te 
gândești că am depășit demult stadiul sărutărilor nevinovate 
cu „logodnicele“ mele. 

O astrase din nou spre el, cu putere. Buzele lui se opriră 
pe obrajii tinerei, la scobitura gâtului și în cele din urmă îi 
zdrobiră gura. 

Eleonore se zbătu şi rosti furioasă: 

— Ce te-a apucat? Ai înnebunit? 

Fl scrută obrajii în flăcări cu o plăcere răutăcioasă. 

— Ar fi trebuit să fii atentă, micuța mea Eleonore, când ti-ai 
ales confidenta. Credeai că nu voi fi pus atât de repede la 
curent. Dar Margot Slade este cea mai mare bârfitoare pe care 
o cunosc și nu a putut tace în faţa ocaziei care i s-a oferit. Și 
chiar Margot Slade n-ar fi îndrăznit să mă „felicite“ dacă nu ar 
fi absolut sigură de ceea ce spunea. 

Eleonore se clătină și el o lăsă să scape. Totul devenea clar. 
Kate și romantismul ei imbecil. Își aminti ce-i spusese soră-sa 
în acea după-amiază. „Am pretins că tu îl consideri pe 
Edouard Mansel ca pe un foarte bun prieten“. Era evident că 
ea spusese mai multe. Şi el, cum putuse să creadă că ea, 
Eleonore, vorbise astfel de lucruri? Că pretinsese că el și ea... 
Furia o orbi. Râse spart și spuse: 

— Nu văd de ce te enervezi, Edouard, această glumă avea 
drept scop să creeze un pic de animaţie... 

Ochii lui se îngustară. 

— Deci, recunoști? murmură el. 

— Ar fi o prostie să neg. Nu poți să-mi porţi pică fiindcă 
mi-am încercat norocul. Un celibatar bogat și frumos ca tine 
alături de mine... 

Din nefericire, Edouard era chiar în spatele ei. 

— Nu, de fapt, nu îţi pot purta pică, reluă el cu vocea lui 
nepăsătoare. Sper doar să nu fii dezamăgită... 

Și cu o mână expertă, trase fermoarul de la rochia ei. 
Eleonore îngheță de groază. El îi mângâia spatele cu vârful 
degetelor. Ea se răsuci pe călcâie cu ochii măriţi, gata să-l 
pălmuiască. Dar privirea lui o reduse la tăcere. 

— Te urăsc, murmură ea. 

Încercă febril să-şi ridice fermoarul. 

— Hai, lasă-mă să te ajut... 

— Nu mă atinge! 

— Nu fi caraghioasă. 

Vocea lui Edouard era severă. Dădu la o parte mâinile 
Eleonorei și o îmbrăcă fără grabă. 

— Nu tu ai căutat-o cu lumânarea? Dorind să-mi joci această 
mică festă? 

— Nici gând. 

ÎI străfulgeră cu privirea. 

— Nu văd să fi fost singura care m-am pretat la această 
comedie. 

— Era singurul mod de a cunoaște adevărul. Dacă ai fi fost 
într-adevăr autoarea acestei bârfe, aşa cum ai pretins 
adineauri, m-ai fi lăsat să continui. 

— Poate ai amabilitatea să-mi dezvălui spusele lui Margot Slade? 

Edouard se îndepărtă şi se rezemă de șemineu. O privea 
gânditor. 

— Nu, nu-ţi voi spune. 

Citi surprinderea pe faţa ei și adăugă: 

— Margot este un personaj puţin simpatic, ştii. Este o 
femeie geloasă și nu mi-a iertat niciodată că am știut să rezist 
farmecelor sale. Asta a pus un pic de sare în conversaţia 
noastră, aşa că nu-ţi pot da toate detaliile... Este suficient să 
spun că insinuările sale faţă de raporturile dintre noi erau 
foarte precise... Mă rog, preţioasele noastre raporturi... 

— Înţeleg, comentă Eleonore, cum ai putut crede că... 

Strânse din dinţi amintindu-și tot ce-i spusese. 

— ... îți puteam forța mâna... și crede că bunele tale maniere 
te vor împinge să confirmi așa zisele mele spuse! Edouard 
Mansel, celibatarul înrăit prins în cursă de reputaţia sa de om 
de lume! râse ea, nevenindu-i să creadă. 

El o linişti cu blândeţe: 

— Hai, Eleonore. Așează-te şi nu te mai învârti ca un leu în 
cușcă. 

Îi atinse brațul și ea făcu un salt înapoi pentru a-i evita 
contactul, nepretându-și imediat reacţia. Se refugie într-un 
fotoliu, așezat în faţa celui pe care stătea acesta. 

— Deci sora ta este cea care a tras sforile? 

Eleonore îl privi cu ochi goi. Era momentul explicaţiilor și 
îi era imposibil să-l evite... Ce incurcătură! Măcar de i-ar putea 
spune totul. Și într-o străfulgerare își dădu seama că dacă s-ar 
fi găsit în situaţia lui Kate în acest moment i-ar fi mărturisit lui 

Edouard. Dealtfel, el ghicea totul cu o rapiditate stupefiantă... 
Dar nu era posibil. El nu era nimic pentru ea. Doar o gazdă. 
Un om care o crezuse în stare de manevre murdare pentru 
a-l face să se căsătorească... 

Scutură încet din cap: 

— Aşa mi-e teamă, spuse ea cu o voce tristă. Kate este o fire 
încrezătoare... Margot a tachinat-o în privinţa originii noastre 
soride şi ea s-a lăudat, a pretins că eu te cunosc foarte bine... 
fără a-și da seama că vorbele ei vor fi interpretate greșit. 

Ridică mâna a lehamite. 

— Habar n-am ce a putut să spună. A simțit că Margot se 
interesa de tine și s-a servit de mine pentru a o pune la 
punct... 

— Chiar dacă n-a spus mai mult, Margot a inventat restul... 

— Ce i-ai răspuns? 

— l-am parat loviturile cu răspunsuri enigmatice și vagi pe 
care le folosesc pentru astfel de ocazii. 

— Ţi s-a mai întâmplat? 

— O să crezi că mă laud, Eleonore, murmură el şi un 
zâmbet dezamăgit îi flutură pe buze. 

— Deci nu i-ai confirmat și nu i-ai infirmat nimic. 

— Nu. 

Rămaseră tăcuţi o vreme. În cele din urmă, Eleonore rosti 
ezitând: 

— Ce-o să ne facem, Edouard? 

Și atunci, el își ridică ochii albaștri spre ea, îndreptându-se 
leneș și-și trecu o mână prin păr. 

— Ce vom face? Ei bine, absolut nimic. Sora ta se întoarce 
acasă mâine și Margot Slade vă găsi cu ce să se ocupe. Nu te 
mai gândi... 

Întinse mâna. 

— Acum este târziu. Este timpul să mergi la culcare. 

Tânăra luă mâna care i se oferea pentru a o ajuta să se 
ridice, dar se desprinse imediat când a putut și se îndreptă 
spre ușă. Edouard, după ce stinse lumina, o urmă pe culoar. 

— Noapte bună, Edouard, spuse ea cu o voce nesigură. Îmi 
pare rău că această seară a fost stricată. 

— Ba nu... Nu te neliniști. 

Ciudăţenia tonului său o surprinse. Îi privi faţa care nu 
exprima nimic... se căuta prin buzunare după cheile de la 
mașină. 

— Erai albă ca varul când ne-am întors de la teatru. 
Întâlnirea cu Slade te-a dat peste cap? 

Încă o dată o prinsese pe picior greșit și ea simţi cum 
roşește. 

— N-aş fi crezut niciodată că el ar fi putut fi genul tău de 
bărbat, continuă el. Dar se potrivește perfect cu zăpăcita de 
soră-ta... ÎL mai iubesti? 

Ea-i susținu privirea şi zise furioasă: 

— Sunt flatată de atâta grijă... Nu, nu-l iubesc. 

— Continuă să-ţi repeti şi o să sfârșeşti prin a crede. Cu cât 
văd mai mult cu atât mai tare mă feresc de ceea ce se numește 
dragoste. Nu trebuie să fii încrezător. 

Își întrerupse cuvintele pline de cinism și, înainte de a 
pleca, se aplecă spre ea și murmură: 

— Am avut pică pe tine în această seară, Eleonore. Dar nu 
sunt întotdeauna așa de brutal... 

O sărută ușor pe buze. 

— Mai mult, mi-era necaz şi pe mine, ceea ce nu folosea la 
nimic. Noapte bună!. 

Se răsuci pe călcâie, deschise ușa și dispăru în noapte. 

Eleonore își mângâie buzele cu un aer visător și începu să 
urce scările încet. Dar zgomotul unor chei care se întorceau în 
broască o îngheţă... 

— Am uitat ceva, anunţă calm Edouard. 

Dispăru în birou și reveni după câteva secunde cu niște 
hărți în mână. Se uită peste umăr: 

— Apropo, Eleonore, ce s-a întâmplat cu Edouard? 

— Edouard? 

— Da, ştii bine, broscoiul tău... 

Uluită, ea ezită un timp. Când își reveni în fine, îi explică: 

— Bietul de el a avut un sfârșit trist... A fost călcat de un 
autobuz cu elevi. 

El scoase un mic geamăt: 

— Nu mă miră... Bietul Edouard!... Noapte bună... 

Închise ușa după el și ea ascultă zgomotul motorului 
Jaguarului dispărând în noapte... 

Cum să descrii un astfel de individ, gândi ea 
strecurându-se în pat. Imposibil, enervant şi neașteptat... Era 
prea obosită pentru a găsi alte adjective... Acestea erau 
suficiente pe moment... 


Capitolul 4 


— Două porţii de escalop, una de spaghetii bologneze și o 
friptură, Ken, te rog. 

Eleonore primi confirmarea comenzii și se uită la ceas. Era 
aproape ora două și urma să-și tragă răsuflarea un pic. Maisie, 
cealaltă chelneriță, trecu pe lângă ea cu o tavă de farfurii 
murdare și schimbară un surâs complice. 

Eleonore începuse să lucreze la trei zile după acea 
faimoasă seară. Întâmplarea şi o serie de evenimente îi 
permiseseră să găsească acest loc. 

Un angajat al magazinului de antichităţi își rupsese piciorul 
și Vanessa fusese obligată să-l înlocuiască. 

Părăsindu-și reședința de vară, se instalase la Casa Crescent 
unde Eleonore o urmase. Beneficiind de libertate în fiecare zi, 
aceasta luase hotărârea de a găsi o slujbă pentru a înapoia cele 
patru mii de lire. N-avea importanţă cu ce urma să se ocupe, 
era grăbită și, oricum, neavând nici o calificare, nu putea 
pretinde mare lucru. 

Dar banii pe care-i putea obține cu această slujbă nu erau 
suficienți pentru acoperirea datoriei lui Kate, aşa că 
decisese, a doua zi după discuția cu soră-sa, să-și vândă cele 
câteva bijuterii și singurul obiect de valoare pe care îl 
poseda, un inel de la bunică-sa. Căută o bijuterie mică și 
când găsi una care i se păru cinstită, intră. Spre marea ei 
deceptie, nu i se dădură banii imediat. Mai întâi i se explică, 
trebuiau evaluate. 

Înainte de a putea protesta, i se înmână un bon și i se luară 
numele și adresa. leşind din bijuterie, fu cuprinsă de depresie. 
Ploua și pierdută în străduţele cartierului Shaftebury, împinse 
ușa unei cafenele şi intră: cea mai bună metodă de a-și reveni 
era o ceașcă fierbinte cu cafea. Așa descoperi localul lui Luigi. 
Află datorită unui anunţ lipit pe casierie că se căuta o 
chelneriță. Se hotărî imediat și se conveni ca ea să lucreze de 
la ora zece dimineața până la trei după-amiaza, plus două seri 
pe săptămână. Lucrul începea de a doua zi. 

Serviciul era solicitant şi Maisie o învăţă trucurile meseriei. 
Era o fată veche și simplă căreia Eleonore îi admira curajul; 
soțul său o părăsise când era însărcinată și de atunci ea își 
crescuse singură fiul de patru ani. 

— lată-ţi comanda! 

Eleonore fu smulsă de Ken care îi dădea mâncarea. 

Se îndepărtă cu o grimasă. 

— Eşti de serviciu și diseară, Nell? o întrebă Maisie 
întâlnindu-se cu ea în faţa uşilor de la bucătărie. 

Leonore încuviinţă din cap. 

— Logic și eu sunt, continuă Maisie. Dar nu am cu cine lăsa 
copilul. N-aș vrea să pierd acest serviciu, programul îmi 
convine, dar Joe nu-mi face viaţa prea uşoară. 

— Încearcă să schimbi cu o altă chelneriță pentru seara 
aceasta și mâine seară voi face eu în locul tău, se oferi 
Eleonore. 

Faţa lui Maisie se lumină: 

— Vrei? Oh, Nell! Mulţumesc. Mă duc să văd dacă mă pot 
aranja... 

Zilele treceau cu rutina lor cotidiană și când Eleonore se 
simțea prea obosită, se refugia în patul său, consolându-se cu 
ideea că datoria se micşora cu fiecare zi. 

leșea rar şi cu Vanessa, pretextând oboseala zilelor ocupate 
cu vizite educative. Edouard, o fire mai curioasă, ar fi putut fi 
o problemă, dar din fericire, avusese bunul simţ să plece în 
Irlanda pentru afaceri. 

După două săptămâni la Luigi, avea impresia că făcuse asta 
toată viaţa. În acea seară, întorcându-se la Crescent, gândi cu 
dezgust că va trebui să refacă acelaşi drum peste mai puţin de 
două ori, fiind de serviciu la noapte. 

De-abia ajunsă, se prăbuși într-un fotoliu și acceptă cu 
recunoștință ceaiul adus de Hickman. 

Durerea ascuţită la ceafă, fu cea care o trezi din somnul 
adânc în care căzuse. Se îndreptă gemând, își masă gâtul și se 
întinse. Și doar atunci își dădu seama că cineva o observa în 
tăcere. Îşi întrerupse gestul... Nu-l mai văzuse pe Edouard din 
acea seară faimoasă. 

— Oh! Bună Edouard! Deci, te-ai întors! Nu te-am auzit 
intrând, spuse ea îndreptându-se. Eşti aici de multă 
vreme? 

— De zece minute. Nu te-ai trezit nici măcar când Hickman 
a adus masa rulantă. Ai face bine să-ţi torni alt ceai, ti s-a răcit. 
Pari foarte obosită... N-ai dormit în ultima vreme? 

— Într-o seară sau două, mărturisi Eleonore. Sper că nu 
m-ai surprins sforăind... 

— Nu. 

Edouard își aprinse o ţigară și se lăsă pe spate în fotoliu, cu 
privirea aţintită asupra ei. Eleonore se simţi roșind și-i fu 
ciudă. Ochii albaștri îi aminteau prea mult de ultima lor 
întâlnire. „Deci, îşi spuse ea, Edouard s-a întors“ și prezența 
lui va complica viața. 

Ridicându-și ochii pe deasupra ceștii, surprinse pe faţa lui 
o expresie ciudată, un soi de resentiment ca și cum propriile 
lui gânduri le reflectau pe ale ei. Înlătură imediat această 
impresie, scuzând oboseala care îi juca feste... 

— Pari în plină formă, Edouard, bronzat și odihnit... 

— Aș vrea să spun același lucru și despre tine... Credeam că 
plecarea surorii tale și a lui Slade în Yorksline ţi-a readus 
culoarea în obraji. 

— Poate este din cauză că negrul nu-mi vine bine? 

Se simţea prost sub privirea lui inchizitorială. Ştia că rochia 
neagră, ciorapii închiși la culoare și mocasinii cu toc plat, care 
constituiau uniforma ei de lucru, nu o flatau. 

— Se asortează cu cearcănele tale... Ai slăbit... 

— Orele lungi de mers pe străzile Londrei, fără îndoială, 
glumi ea. 

Se grăbi apoi să adauge: 

— Şi Irlanda? Cum era? 

— Verde și magnifică. Nimeni nu s-a ocupat de tine în 
ultima vreme, Eleonore. Ce faci mâine? o întrebă el 
încrucişându-și elegant picioarele. 

„La Luigi cu un pic de noroc“, gândi Eleonore strâmbându-se. 

— Muzeul Tate şi Naţional Gallery, apoi Academia Regală, 
dacă am timp, zise ea felicitându-se pentru răspuns. 

Dar această mică satisfacţie fu de scurtă durată. 

— Te pot însoţi? 

— Oh!... Ce amabil din partea ta, Edouard, dar trebuie să fii 
grozav de ocupat, mai ales după această absenţă... Nu-ţi fă griji 
pentru mine, sunt obișnuită să mă descurc singură... Poate 
într-o altă zi. 

Îi aşteptă răspunsul, rugându-se ca ezitarea și zâmbetul 
slab să nu o trădeze. 

— Foarte bine. 

El nu mai adăugă nimic, în continuare impenetrabil, își 
desfăcu servieta de unde scoase un dosar pe care se apucă 
să-l studieze cu grijă. Eleonore scoase un oftat de ușurare. 
Pericolul trecuse. 

— Pot să te servesc cu o altă ceașcă de ceai, Edouard? 

Fl ridică faţa și făcu un gest evaziv. Tânăra umplu ceașca 
și-și privi ceasul. Trebuia să plece într-o jumătate de oră. 

— Şi în seara asta? Eşti liberă? 

Oferta bruscă a lui Edouard o zăpăci și-și lăsă ceașca jos. 
Lingurița se rostogoli pe podea. 

— O reacţie veselă sau îngrozită. 

— Nici una, nici alta, răspunse Eleonore, îngenunchind 
pentru a şterge petele de pe mochetă. 

— Pot să obțin un răspuns? 

— În seara asta? Xăă... îmi pare rău, Edouard, am deja un 
angajament. 

EI îi prinse brusc încheietura mâinii. 

— Ți-e teamă de mine, Eleonore? 

— Bineînţeles că nu, dar am stabilit o întâlnire deja. 

— Înţeleg... Cine este fericitul ales?... Un prieten de-al 
Vanessei? 

— Nu. Se numește Joe, spuse Eleonore, degajându-și mâna. 

— Altă dată, poate, dacă Joe nu te va acapara total. 

— Cu plăcere. Acum că ești aici, se vor mai ivi ocazii. 

Îi zâmbi, evitând totuși să-i întâlnească privirea. 

— La revedere, Edouard, mulțumesc pentru ceai, spuse ea 
repede. 

Dispăru cât mai repede posibil, având grijă să pară cât mai 
degajată. 

Ziua următoare, când se întorcea, Eleonore zări Porchul 
lui Hugnes parcat în faţa casei și-l găsi pe acesta în birou 
scriind o scrisoare. Ridică ochii auzind-o intrând și-i zâmbi cu 
căldură. 

— Bună, Hugnes... Bei un ceai cu mine? îl întrebă ea, 
trântindu-se într-un fotoliu, pentru a-și scoate încălțămintea. 

Sper că nu te deranjează, se strâmbă ea rămânând în 
picioarele goale. Acești pantofi mă ucid! Îmi pare rău, dar mă 
dor picioarele prea tare... 

Hugnes îi zâmbi drept răspuns. 

— Îi scriam câteva cuvinte lui Edouard. Ştii unde se află 
acum? 

— Este în Olanda. A plecat azi dimineaţă să lămurească o 
problemă de livrare prost făcută... Lasă-mi scrisoarea, i-o voi 
da eu. 

— Este o plăcere să te văd, Eleonore. Ce faci? Tot ţi-e dor de acasă? 

— Da, tot... Dar a fi departe de casă mi-a făcut bine. Învăţ să 
trăiesc, mă maturizez... 

Hickman intră, împingând căruciorul cu ceai. 

— Mulţumesc, Hickman. Voi servi eu. 

Omul părăsi încăperea și ea remarcă umplând ceștile: 

— Priveşte ce abundență de mâncare: sandvișuri, pateuri, 
prăjituri... 

Hugnes traservă încăperea și-și puse scrisoarea la vedere 
pe marginea șemineului. 

— Draga mea Eleonore, de ce crezi că am venit la această 
oră precisă? spuse el râzând. 

Jumătate de oră mai târziu, Vanessa îi surprinse trăncănind 
la o ceașcă de ceai, așezați în fața şemineului. 

— Ce scenă călduroasă! exclamă ea. Sper că nu i-aţi uitat pe 
bieţii oameni ai muncii... Ce circulaţie! 

Se aşeză lângă ei și atacă un vraf de sandvișuri. 

— Presupun că ești foarte ocupat, în acest moment, 
Hugnes? 

— Suficient... Dar tu?... Aceiaşi manieră brutală de a năvăli 
într-o încăpere... Tremur pentru bibelourile lui Edouard! 

— Pot să mă comport ca femeie de lume când este cazul, 
glumi ea. Mulţumesc, adăugă ea la adresa Eleonorei care-i 
întindea ceaşca de ceai. Ai avut o zi bună? 

— Mmm... da. Ia o prăjitură, îi propuse aceasta din urmă 
pentru a evita să inventeze cum își petrecuse timpul. 

— Am fost prea ocupat ca să-mi aduc aminte de 
promisiunea pe care ţi-am făcut-o să te duc la operă, o 
întrerupse Hugnes, răspunzând întrebării pe care i-o pusese 
Vanessa mai devreme. Dar programul săptămânii viitoare este 
foarte interesant. Eşti liberă, vineri? 

— Vineri? 

Ea își învârtea linguriţa în ceașcă. 

— Da, sunt liberă. 

— Eleonore? 

— Multumesc, Hugnes. Dar am acceptat deja o invitație 
pentru vineri. 

Spre marea sa ușurare, nici el, nici Vanessa, nu-i mai 
puseră alte întrebări. 


KKK 


De multă vreme noiembrie nu mai fusese atât de ploios. 

Vineri, când Hugnes veni s-o ia pe Vanessa la operă, 
Eleonore lucra la Luigi. Era o seară în mod particular rece și 
tristă. Ploua torențial și obișnuiţii localului se scuturau de apă 

intrând în căldura plăcută a restaurantului. Maisie era şi ea de 
serviciu în această seară şi cum clienţii nu erau numeroși, 
puteau trăncăni în liniște. 

— N-ar fi trebuit să vii în această seară, Nell. Încă nu te-ai 
recuperat după gripă. 

— Stai liniștită, se strâmbă Eleonore. Mă simt bine și am tot 
weekendul pentru a mă odihni... Și... 

I se puse un nod în gât când îi văzu pe noii clienţi venind. 

— Cum de ies pe o astfel de vreme! bombăni Maisie. Bine, 
ia tu masa 4, Nell, și eu mă ocup de 10. 

Eleonore nu suflă un cuvânt. Inima îi bătea cu putere și 
crezu că o să leșine când văzu privirea care i se lansă în oglindă. 
Înghiţi în sec, își luă creionul și se îndreptă spre clientul de la 
4 care aştepta într-o atitudine de indiferenţă afectată. 

Stătu în spatele lui în timp ce acesta studia meniul. 

Trecu Maisie şi-i făcu cu ochiul, complice. Eleonore se 
legăna de pe un picior pe altul. 

— Ce-mi recomanzi? 

— Vă sfătuiesc să luaţi omletă spaniolă, domnule, este 
foarte bună. 

— Bine, să zicem o omletă spaniolă, aprobă Edouard, 
ridicându-și în cele din urmă ochii de pe meniu. 

Privirea lui era calmă. Eleonore își strânse buzele pentru a 
le împiedica să tremure și fugi în bucătărie de unde Maisie 
observa scena cu interes. 

— Hei, Nell! Individul are un farmec nebun! I-ai văzut croiala 
costumului? Mă întreb ce caută aici... S-a plictisit poate, de bine... 

Eleonore găsi puterea să zâmbească. 

— Maisie, sunt tot felul de oameni care vin aici. Bucătăria 
este bună, serviciul rapid, preţurile moderate... 

— Şi chelnerițele amabile și drăguțe. 

— Și asta s-a aflat până la urmă! 

— Măcar de-ar ajunge astfel de zvonuri la urechile unor tipi 
așa frumoși! Imaginează-ţi un pic fericirea de a lua micul 
dejun în faţa lui, în fiecare dimineaţă! Dacă m-aș fi uitat mai 
bine la el când a intrat, ţi-aș fi lăsat ţie masa 10. 

Eleonore râse. Ştia foarte bine că Maisie îi alesese pe 
ceilalți cinci clienţi ca s-o mai ușureze. 

— Spune-mi Nell, nu te simţi bine? Eşti sigură că n-ar fi mai 
bine să te întorci acasă? Mă duc să-l întreb pe Ken. Aproape că 
nu sunt clienţi în seara aceasta și sunt sigură că te va lăsa să 
pleci. 

— Nu, Maisie, replică Eleonore cu fermitate. Oricum, nu 
mai este mult până la închidere și promit să fiu sănătoasă 
tun. 

Omleta fu pregătită prea repede după gustul Eleonorei. 
Inspiră adânc şi o duse la masa lui Edouard care-și citea ziarul. 
Şterse masa înainte de a așeza farfuria. 

— Domnul vrea și desert? 

— Dacă mai spui încă o dată domnule, te vei căi, mormăi 
Edouard. Nu, vreau doar o cafea. Presupun că nu te pot 
invita... 

Îşi ridică sprâncenele. 

— Nu? Foarte bine... 

Eleonore se întoarse în bucătărie roșie ca focul și Maisie o 
privi ciudat. 

— Văzându-te, s-ar spune că ţi-a făcut propuneri 
necuviincioase, glumi ea. 

— ÎI cunosc, Maisie, rosti Eleonore după o scurtă ezitare. 

— Adevărat?... Secretoaso! Ar fi trebuit să ghicesc, este genul 
tău... Aceasta se uită rapid în sală. 

— Nu prea are poftă de mâncare. 

— Cred că acum este mai ales preocupat. 

— Din cauza ta? 

Cum tânăra încuviință din cap, ea adăugă într-o doară: 

— Este drăguţ cu tine? 

— Mai curând contrariul. De fapt, îl plictisesc de moarte. Nu 
ştie că am găsit acest serviciu și precis este furios... 

— Înţeleg... A intrat aici din întâmplare și a avut un şoc... 

— Poate că a avut un șoc, dar știa că sunt aici. Am știut-o în 
momentul în care a intrat pe ușă. Cum de a aflat, n-aş putea 
spune, dar mi-o va spune mai târziu... Poate... 

— Ah! De aceea te-ai făcut albă ca varul la faţă, adineauri... 
Lasă-mă să-i duc eu cafeaua. 

Acceptă cu recunoștiinţă și o privi pe Maisie strecurându-se 
printre mese. 

— Zâmbet fermecător, comentă Maisie la întoarcere. 

— Nu cred că voi avea parte de asta astă seară, glumi cu 
amărăciune Eleonore. 

Îşi trecu o șuvită de păr veselă după ureche. 

— Există un lucru pe care nu-l înţeleg, declară brusc Maisie. 
De ce, dacă nu este drăguţ cu tine, se preocupă de ceea ce 
faci? Nu înţeleg prea bine sensul. 

— Se simte responsabil, asta-i tot, îi explică Eleonore 
ridicând din umeri. Relaţiile de familie îl împiedică să se 
dezintereseze complet de mine. 

Îşi privi ceasul. 

— Se termină programul. 


KKK 


Mergea lângă ea în tăcere. Ploaia încetase și trotuarele 
luceau în umbră. Mașinile treceau în trombe mari de apă. 
Apoi, el îi luă braţul cu fermitate și o conduse pe o străduţă 
unde își parcase Jaguarul gri metalizat. Prin mintea 
Eleonorei trecu un gând amuzat și neobișnuit. Se gândi la 
efectul pe care această mașină și braţul ferm al lui Edouard 
l-ar fi avut asupra lui Maisie. Cavalerismul era o a doua 
natură la moștenitorul Manselilor. Cât timp își va putea 
înfrâna el furia? 

Ştia cât putea să fie de răutăcios când își dădea frâu 
emoțiilor şi privirea rapidă pe care i-o aruncase în momentul 
când ieșiseră din local nu o liniște. 

Edouard conducea cu siguranța obișnuită. În cele din 
urmă, se opri pe un chei pustiu și cobori geamul. În 
depărtare, se auzeau zgomotele înăbușite ale orașului, care 
uneori acopereau sirena vreunui vapor. El urmări gânditor o 
șalupă dispărând în noapte, apoi spuse: 

— Poţi să-mi spui ce înseamnă această ultimă escapadă? 

Îşi aprinse o ţigară. Flacăra brichetei îi lumină câteva 
secunde expresia impenetrabilă a feței. Eleonore își mușcă 

buzele. Învătase să se teamă de indiferența acestui bărbat. Ea 
făcu o pauză înainte de a răspunde, urmărind cum se scurgea 
pe parbriz o picătură de ploaie. 

— De unde ai aflat? 

— Am făcut să fii urmărită. 

Ea se dădu brusc înapoi, pătrunsă de un fior. 

— Ai... ai făcut să fiu urmărită? îngână ea privindu-l 
îngrozită. 

— A fost foarte simplu. Este suficient să plătești un detectiv. 

Trase calm din ţigară. Eleonore îl privi fără a-i veni să 
creadă. Se revăzu mergând prin mulțime și-și imagină acea 
prezență amenințătoare care o spiona. Inteligența, dublată de 
o fire necruțătoare făceau din Edouard Mansel un om de 
temut. Fusese proastă să-l subestimeze. 

— Îţi displace? 

Vocea lui Edouard o smulse din gânduri. 

— Este totuși cel mai bun mijloc de a obţine informaţii. 
Mi-ai fi spus? 

Eleonore se înroși. 

— De ce ai făcut să fiu urmărită? În ce scop? 

Ea-şi ținea privirea aţintită asupra luminilor ce străluceau 
în depărtare, de cealaltă parte a Tamisei. 

— Un telefon de la bijutierul Harley. Eu am răspuns. Se 
scuza că i-a trebuit aşa de mult timp ca să-ți evalueze 
inelul. 

Se întoarse spre ea și o privi pentru prima oară de când 
oprise mașina. 

— Înţeleg... 

— Îmi pare bine că unul dintre noi înţelege, răspunse el pe 
un ton sarcastic. Poate îmi vei explica de ce ţi-ai vândut 
bijuteriile și de ce lucrezi în această cafenea sordidă? 

— Este inutil să foloseşti acest ton, Edouard. Localul Luigi 
nu face parte dintre cele frecventate de tine, dar pentru 
oamenii cumsecade este foarte respectabil, ripostă Eleonore 
cu înflăcărare. 

— Ştiu că în ochii tăi eu nu sunt un om cumsecade, dar nu 
este un motiv să nu-mi răspunzi la întrebare. 

Vocea lui era dură. 

— Pentru că am nevoie de bani! Nu pentru acest lucru 
muncesc oamenii? Chiar tu, Edouard... Și acum, ai 
amabilitatea să mă conduci acasă? Sunt foarte obosită. 

— Nu. Nu te conduc până nu lămurim această chestiune. 
De ce ai nevoie de bani? 

— Ce te privește? 

Pe buzele lui apăru un zâmbet fugar. 

— Am hotărât că mă privește, Eleonore. Printre alte lucruri, 
îţi dai seama de situaţia în care îi pui pe părinții mei? 

Eleonore ridică din umeri cu dispreț. 

— Aparenţele sunt cele care te neliniștesc? 

— Continuă pe acest ton fetiţo, și îţi trag o bătaie la 
poponeț. Indiferent de părerea pe care o ai despre familia 
mea, ai fost încântată să ne accepţi ospitalitatea. Eşti în 
responsabilitatea noastră... Când primeşti o fată tânără este 
neplăcut să afli că în loc de a vizita orașul, își petrece zilele 
servind într-un bar... Te-ai gândit la asta? 

Ştia că el nu avea dreptate. Își înghiţi lacrimile sperând ca 
întunericul să-i ascundă nefericirea. Fiecare cuvânt pronunţat 
cu răutate era adevărat. Sfârși prin a murmura cu o voce 
răgușită: 

— Îmi pare rău, nu aveam de gând să mă comport prost faţă 
de părinţii tăi. Sunt atât de amabili... Dar nu aveam altă 
soluție. 

Vocea i se frânse. 

— Cum să-ţi explic... 

— Poţi încerca! 

Eleonore ezită, căutându-şi cuvintele. 

— Şi fără înflorituri, adevărul gol-goluț, adăugă el cu o voce 
dură. 

Ea preferă să ignore sarcasmul. 

— Când Kate a venit la Londra, explică ea cu amărăciune, a 
cheltuit patru mii de lire pe care nu le avea. A făcut factura în 
contul viitoarei ei soacre, la Harrods. Și-a dat seama de 
neghiobia ei și i-am promis s-o ajut. 

Pentru că el nu spunea nimic, ea adăugă: 

— Nu este în obiceiul ei, dar este la o vârstă dificilă. Este 
foarte vulnerabilă. Nu poţi s-o înţelegi, tu care ești atât de 
puternic și nu-ţi pasă de părerea altora. Dar Kate este tânără și 
atât de doritoare să facă impresie bună. Și această greșeală 
stupidă, prima, ar fi putut avea consecinţe devastatoare... 

— De ce nu i-a spus nimic lui Slade? 

— Chiar nu știu. Am sfătuit-o, dar n-a vrut să audă. 

— Fiindcă este îndrăgostit de ea, era cea mai bună 
soluție, nu? 

— Probabil... 

— Probabil? Nu prea crezi? 

— Ba da, ba da. 

— Iată un punct asupra căruia suntem de acord! 

Tăcu pentru câteva secunde. 

— Ei bine, hotărât lucru, o cam răsfeți pe surioara ta... 

— Ce putea face ea? răspunse Eleonore apărându-se. Să nu 
te aştepţi s-o critic pe Kate. Cum ai putea înţelege? Banii nu au 
fost niciodată o problemă pentru tine. 

— Banii, într-un mod sau altul, sunt întotdeauna o problemă. 

El lovea ritmic cu degetele în volan. Trecu o pereche 
înlănţuită tandru și se opri la câţiva metri depărtare. Cei doi 
îndrăgostiți se sărutară lung în întunericul complice. 

— Dragostea este un vis frumos al tinereţii murmură 
Edouard cinic și porni motorul. 

— Ce-ai de gând să faci? O să le spui părinţilor tăi? Pot 
continua la Luigi? 

El o întrerupse cu un gest al mâinii. 

— Nu se pune problema. Îţi voi da acești bani mâine. Vei 
putea astfel redeveni mica fiică de pastor în vizită la Londra... 
și încearcă pe viitor să eviţi necazurile. Voi tăcea chitic în 
legătură cu această poveste. 

Eleonore îl privi înmărmurită. 

— O să-mi dai acei patru mii de lire? Dar de ce? 

— Pentru că-i am. 

— Dar cum voi face să ti-i înapoiez? 

— Oricum, nu servind omlete. 

O privi rapid cu coada ochiului. 

— Ideea de a primi bani de la mine îţi displace. De ce? 

— Ei bine, pentru că... tu... eu... 

— Se pare că nu prea ştii, i-o tăie el sec. 

— N-am chef să-ţi fiu obligată, ripostă ea. 

— Ce prostie... Kate, ea, ar accepta... foarte uşor. 

Eleonore tăcu. El spunea adevărul. Kate nu ar avea 
scrupule când datoriile ei ar fi plătite... 

Cum gara în fața casei, Edouard lansă laconic: 

— Şi? 

O observa cu coada ochiului, conștient de frământarea ei și 
glumi: 

— Nu te neliniști mica mea Eleonore, n-o să te acuz 
niciodată că umbli după bani. 

— Sper! Să știi că familia mea... Dealtfel... Dar ne 
îndepărtăm de subiect, se întrerupse ea cu răceală. Dacă 
accept aceşti bani... Şi nu-mi dai de ales, nu-i așa? Îmi promiţi 
că-mi dai voie să ti-i înapoiez? Nu pot accepta decât cu această 
condiţie. 

— Cum o faci? 

— Nu știu încă... Dar voi găsi o soluţie care nu va păta 
reputaţia părinţilor tăi. Dealtfel trebuie să mă gândesc serios 
să-mi găsesc o slujbă și să părăsesc Crescent. 

Edouard oftă, exasperat. 

— Nu fi caraghioasă, Eleonore. Ceea ce are importanţă în 
această poveste este ca părinţii tăi să nu afle nimic. Să 
părăseşti casa nu ne va provoca decât necazuri. S-a convenit că 
vei rămâne la Crescent până îţi vei găsi o ocupaţie după plac. 

Chiar îţi închipui că maică-mea te-ar lăsa să te instalezi în cine 
știe ce cocioabă? Este foarte încăpăţânată când este vorba să-i 
forțeze pe oameni să facă ceea ce vrea ea... 

— Cum îţi voi înapoia banii? repetă Eleonore. 

— Cunosc un mijloc. Poţi lucra la magazin. 

— Dar nu cunosc nimic în acest domeniu. 

— O să înveţi. Dealtfel, asta pică foarte bine. Am deschis un 
nou magazin pentru Vanessa, tu o vei înlocui la cel vechi. 
Mama va fi încântată. 

— Tu nu prea pari... 

— Fiindcă... 

Nu-i mai dădu nici o explicaţie și Eleonore își dădu brusc 
seama de naivitatea ei. Bineînţeles, apartamentul lui era deasupra 
magazinului... era evident că ţinea să-și protejeze intimitatea! 

— Doar să nu uiţi că sunt patronul tău... 

Vocea lui o smulse din gânduri. 

— Nu cred că mi-ai permite, Edouard. 

Eleonore privi strada. Ploua din nou și luminile se reflectau 
în parbrizul mașinii. 

— Te-ai săturat de noi, nu-i așa? De Kate și de mine... 

— Sper că voi supravieţui, oftă Edmond. 

Eleonore oftă la rândul ei. 

— Şi acum mi-e teamă că mai este și Doddie... 

— Doddie? 

— Sora mea mai mică, Dorothee. 

— Ce legătură are cu toate acestea? 

— Ei bine, Edouard, îmi pare nespus de rău, dar închipuie-ţi 
că în acest moment vine spre noi, explică Eleonore, cu un 
calm plin de fatalitate. 

Edouard o privi încruntându-și sprâncenele, apoi îi urmări 
privirea și zări o siluetă mică, îndreptându-se către ei, pe 
stradă. În fiecare clipă, aceasta se oprea, căutând un număr, 
apoi o luă din loc. Purta într-o mână un ghiozdan și în cealaltă 
o cutie de vioară. 

— Este sora ta Dorothee? 

— Doddie... 

— Pe care o credeai adormită cuminte în pătucul său din 
Yorkobhire... 

— Of... 

El lăsă în jos geamul portierei și aşteptă ca silueta micuță 
să fie aproape de ei. 

— Bună seara Dorothee. Dacă o aștepți pe Eleonore, este aici. 

Doddie se opri auzind vocea şi scrută interiorul Jaguarului. 
Văzându-și sora, faţa i se lumină de un zâmbet mare. 

— Ce noroc! Salut, Nell! Sunt sigură că ești surprinsă că mă vezi. 

— Nu este surprinsă deloc, observă Edouard laconic. De ce 
crezi că ar fi? 

— Doddie! Sfârși prin a striga Eleonore plină de disperare. 
Ce faci aici? 

— Sunt sigur că este o poveste lungă, oftă Edouard 
resemnat. Să intrăm, ne vom simţi mai bine înăuntru. 

Luând-o cu fermitate pe Doddie de braţ, o duse spre ușă și 
deschise ușa. 

Eleonore îi urmă, fără să ştie dacă să plângă sau să râdă. 


Capitolul 5 


Eve Mansel aduse pâine prăjită caldă unsă cu unt. 

— Deci, ai hotărât să vii la Londra să participi la acest 
concurs de vioară fără a spune nimănui, rosti ea, străduindu-se 
să rămână calmă. 

— Mulţumesc! făcu Doddie cu o plăcere evidentă. Sunt 
absolut flămândă... 

Apoi, înțelegând că se aștepta un răspuns de la ea, 
confirmă și spuse senină: 

— Da, despre asta este vorba. Ştiam că Nell mă va ajuta. 

Eleonore scoase un oftat lung. 

Prima jumătate de oră care urmase sosirii surorii sale 
fusese consacrată explicaţiilor. Edouard întreba metodic când 
îşi făcură apariţia Vanessa și Hugnes, urmaţi îndeaproape de 
Eve. Atunci Edouard se retrăsese într-un colt al camerei, 
lăsându-i maică-si grija de a dirija dezbaterea. 

Eleonore gândi că ultimul episod al Ferrerilor n-ar fi putut 
avea loc într-un moment mai prost. „Apogeul“ serii! Își 

reaminti cuvintele lui Edouard despre ospitalitatea părinţilor 
lui. Încă o dată, era oferită fără nici o rezervă. Şi încă o dată, 
Edouard dăduse dovadă de calm și inteligență. Întoarse capul 
spre el. Ochii lor se încrucișară și el îi zâmbi. Maisie avea 
dreptate, el avea într-adevăr un zâmbet foarte frumos, care-ţi 
mergea la suflet. Se simţi confuz emoţionată de această 
complicitate. 

— Eleonore, crezi că ar fi prea târziu să telefonăm părinţilor 
voştri? întrebă Eve, smulgând-o din gânduri. 

Privea neliniștită ceasul și pe Doddie care bea un pahar cu 
lapte. 

— Nu-i nevoie! o asigură Doddie. Am aranjat totul. Mă cred 
la prietena mea cea mai bună și nu-și vor face griji... Sunt la 
Jane, adăugă ea ingenuă către Eleonore. 

— Doddie! Ce creier de păsărică ai! 

— Dar, Nell, nu văd de ce am telefona fiindcă se presupune 
că sunt la Jane, se aventură Doddie. 

— Dar nu ești la Jane, ripostă Eleonore cu fermitate și vom 
telefona în această seară... Dacă permiteţi, doamnă... Dacă 
mama și tata au descoperit că nu ești la prietena ta, trebuie să 
fie teribil de îngrijorați... 

— Mă duc, declară Eve Mansel îndreptându-se către telefon. 

— Oh nu! bolborosi Doddie. 

— Când faci prostii trebuie să suporţi consecinţele... 

Doddie ignoră tonul sec al lui Edouard și-i adresă un zâmbet. 

— Ia un biscuit, Doddie, îi propuse Vanessa amuzată. Sunt 
cu ciocolată. 

Doddie se uită repede spre Eleonore și se servi. 

— Profesorul tău de muzică te-a sfătuit să te prezinti, o 
întrebă Hugnes interesat. Dacă reușești, ce o să faci? 

— Nu știu încă. Nell, ea va şti. 

— Buna Nell cea vârstnică, murmură Edouard. 

— La ce oră trebuie să te duci? se interesă Eleonore nedând 
atenţie intenţionat intervenţiei lui Edouard şi luând farfuria cu 
biscuiţi din faţa surorii sale. 

— Unu şi jumătate. 

Văzând-o pe Eve Mansel intrând în cameră Doddie se 
întrerupse și făcu o grimasă de copil vinovat. 

— Aţi vorbit? o întrebă Eleonore. 

Eve încuviință din cap. 

— Da. Am vorbit cu tatăl vostru. Din fericire nu prea își 
făceau griji. O trimitem pe Doddie duminică și el o va aștepta 
la gară. 

— Ăăă... Aşa-i că tata... Părea... 

— Nu exagera, replică Eve pe un ton ce spera să fie sever. 
Dar a fost dezamăgit că ai plecat minţindu.-i... 

Doddie își băgă nasul în paharul cu lapte, contrariată și 
vinovată. 

— Acum în pat! ordonă Eleonore. Du-te! Nu discuta. 

— Doamna Hickman ti-a pregătit patul în camera surorii 
tale, îi explică Eve Mansel. 

Doddie se lansă într-un bună seara fără de sfârșit și 
înțelese din privirea pe care i-o aruncă soră-sa, că trebuia să 
dispară. 

— Plec, plec... 

— Te însoțesc, copil rău! zâmbi Nell. 

Când reveni în salon după ce o cocoloşise pe sora ei, 
Hugnes înaintă spre ea cu un pahar în mână. Făcu un semn 
din cap în direcţia șemineului unde discutau ceilalți trei și 
şopti: 

— Se pare că au un consiliu de familie. Să ne așezăm aici și 
să vorbim între noi. 

Ea zâmbi și se afundă într-un fotoliu adânc. Se simtea dintr-o 
dată teribil de obosită. 

— Ţi-a plăcut concertul? întrebă ea. 

— Da, excelent, păcat că tu şi Edouard nu aţi putut să veniți 
cu noi. 

Eleonore îi aruncă o privire rapidă. Deci el credea că 
Edouard îi ţinuse companie în timpul serii. Dar înainte de a fi 
putut dezminţi, Eve se îndreptă spre ei, zâmbind: 

— Draga mea Eleonore, sunt atât de mulțumită! 

Tânăra se uită întrebător în direcţia lui Edouard care stătea 
impasibil, cu un pahar în mână. 

— ... Chiar? 

— Da, draga mea, Edouard tocmai ne-a spus. Ce drăguţ din 
partea ta să te oferi să ne ajuţi la magazin! În timpuri 
normale, n-aș fi acceptat, dar în acest moment avem lipsă de 
personal. 

Eve se întoarse către Hugnes. 

— Ţi-a spus Edouard că vom deschide o nouă prăvălie care 
va fi condusă de Vanessa? 

Hugnes se întoarse spre tânără, scuturând din cap. Aceasta 
era în picioare lângă fratele ei și spuse: 

— Şi eu știu să păstrez secrete... Magazinul este chiar 
imediat lângă vechea piaţă din Covent Garden. Cum nu voi fi 
departe de tine, Hugnes, sper să mă vizitezi des ca să nu mă 
simt singură. 

Și cum Hugnes murmura, nevenindu-i să creadă: 

— Tu? Singură... 

Ea încuviință, apoi adăugă: 

— Eşti o dulceaţă, Nell. Dar... păzește-te de fratele cel mare, 
nu te lăsa... 

Maică-sa o întrerupse brusc, decretând cu autoritate: 

— Edouard va trebui să le conduci pe Eleonore și Doddie la 
conservator, mâine. 

Edouard își clătină paharul cu cuburi de gheaţă. Ezită 
înainte de a răspunde, dar când vorbi, vocea lui era fermă: 

— Îmi pare rău, mamă, dar este imposibil. 

Eve Mansel își răsuci colierul de perle așa cum făcea de 
fiecare dată când era contrariată. 

— N-ai decât să anulezi... 

— Vă rog, murmură Eleonore jenată. Eu... 

— Nu cred că Felicite ar aprecia să-mi anulez întâlnirea, o 
ironiză Edouard privind-o pe maică-sa drept în ochi. 

Vanessa izbucni în râs. 

— Oh... Felicite... murmură maică-sa. 

Pe faţa ei se citea nehotărârea. 

— Oricum, n-am neapărată nevoie... încercă din nou să 
intervină Eleonore. 

— Aș fi foarte încântat s-o însoțesc mâine pe Nell, interveni 
Hugnes ca mediator. 

Eve îi zâmbi cu recunoștință. 

— Ce amabil din partea ta, Hugnes. Bun... Vă las... 
Aranjează-te cu Eleonore pentru mâine. 

Și dispăru. 

— Într-adevăr Hugnes, nu te deranja mâine pentru mine. 
Nu am nevoie de nimeni. Foarte drăguţ din partea ta că te-ai 
oferit, dar... 

— N-aș rata o zi în compania lui Doddie pentru tot aurul 
din lume, o întrerupse el râzând. După concurs, vom merge 
undeva. Ea trebuie să păstreze o amintire frumoasă după mica 
ei fugă... 

Își privi ceasul și își luă la revedere rapid. 

— Este timpul de mers la culcare, anunţă Vanessa care îl 
urmă pe culoar. 

Eleonore se pregătea să facă la fel, dar Edouard o reținu de 
braţ: 

— Dacă nu ești prea obosită, Eleonore, aș vrea să-ţi spun 
câteva vorbe. 

Ea ezită, apoi reveni în cameră și aşteptă. El tăcu și o fixă 
îndelung încât Eleonore se înroși. 

— Îți multumesc pentru primire, Edouard, sfârși ea prin a 
spune. Ai fost foarte amabil cu Doddie. 

— La ce te așteptai de la mine? S-o dau pe ușă afară? Sunt 
îndrumătorul tău spiritual, Eleonore, dar nu sunt cavalerul 
cel nobil și generos... Mă achit de patru mii de lire fiindcă asta 
nu-mi pune nici o problemă și evit astfel s-o supăr pe mama. 

Schimbă brusc subiectul. 

— Ce coafură caraghioasă! S-ar spune că ești de la orfelinat! 

Îi desfăcu părul strâns în coc și acesta se răsfiră pe umeri. 

— Trebuia să mă aranjez astfel pentru serviciu, îi explică 
Eleonore sec... și știu exact a ce semăn... De ce faci totul ca să 
te detest, Edouard? 

— Eu nu te oblig la nimic. 

Luă o țigară dintr-o cutie de os și o învârti între degete. 

— Mâine te vei duce la bijutier să-ți recuperezi bijuteriile. 
Eu m-am dus, dar n-aveam chitanta pe care ai primit-o. Voi 
merge la Harrods să plătesc cele patru mii de lire pe care le 
datorează Kate. Scrie-i surorii tale ca s-o anunti că ai găsit banii 
necesari. Poţi să-i indici proveniența, dar te avertizez, dacă o 
faci, că nu vreau mulțumirile ei. 

Îşi aprinse tigara și-i întoarse spatele, cu mâinile întinse 
spre foc. 

— Foarte bine, noapte bună, Edouard. 

— Noapte bună, Eleonore. 

Ea se grăbi să iasă din cameră și alergă să se culce, ușurată. 

A doua zi, Hugnes veni să le ia aşa cum se hotărâse și o 
lăsară pe Doddie la conservator. Apoi, se plimbară amândoi, pe 
străzile vechi din centru. Hugnes o făcu să intre într-o galerie 
de pictură și, incidental, o anunţă că o întâlnise pe Vanessa, în 
săptămâna precedentă în compania lui Philip Nolan. 

Eleonore contemplă pânzele agățate de perete și ieșind, îl 
întrebă brusc: 

— Câţi ani ai, Hugnes? 

Fu mirată de surprinderea lui și se grăbi să adauge: 

— Dacă nu vrei să-mi spui, nu te oblig... 

— Am treizeci și unu de ani. Modul în care mi-ai pus 
întrebarea m-a surprins. 

— Înţeleg, spuse Eleonore reflectând. Crezi că zece ani 
diferenţă poate fi un obstacol pentru prietenia noastră? 

— Dumnezeule, nu! 

— Atunci, de ce te afectează această diferență când este 
vorba de Vanessa și Philip Nolan... Ce ai impotriva lui? 

Hugnes tăcu câteva clipe. 

— De ce ai acest sentiment? întrebă el precaut. 

— Hugnes! Te zbârlești de fiecare dată când este menţionat 
numele lui... 

El râse și scutură din cap. 

— Nu cred... Dar sunt sigur că Nolan nu este o partidă bună 
pentru Vanessa. Nu este un om foarte serios. 

— Ea are vârsta la care poate judeca singură... 

Tăcu o clipă și continuă pe un ton diferit: 

— Unde suntem? 

— Părăsim strada Wimpool... Eleonore, crezi că este ceva 
serios între ei doi? 

— Nu ştiu dar de ce nu o întrebi tu? 

— La dracu! Nu sunt atât de curajos! exclamă Hugnes 
râzând. Mă întrebam doar dacă ea ţi-a vorbit... 

Doddie îi aștepta deja când veniră s-o ia. Le explică cât de 
bine cântase și că totul fusese „super“. În afară de aceste 
lucruri nu le dădu amănunte mai ample. 

Hugnes le duse la planetarium, apoi luară ceaiul la un local 
de lux și pentru a sfârși după-amiaza, asistară la un matineu al 
Teatrului Naţional. O Doddie obosită, dar fericită fu cea care 
se culcă în aceea seară. După ce Eleonore o învelise, cobori în 
salon să-i mulțumescă lui Hugnes. 

— Nu va uita această zi, chiar dacă nu va reuși la concurs. Ai 
făcut totul ca ea să-și amintească, Hugnes, și îţi sunt 
recunoscătoare. 

Îi luă mâna într-un gest impulsiv și i-o reţinu. 

— Cum pot să-ți mulțumesc? întrebă ea cu ochii surâzători. 

Hugnes puse mâinile Eleonorei pe umerii lui și o înlănțui. 
Se priviră un moment, zâmbind, și el o sărută ușor pe buze. 

— Un sfârșit ideal pentru o zi ideală, murmură el cu o 
privire plină de blândețe. Dacă aveam unele dubii asupra 
diferenţelor de vârstă, acestea s-au dus definitiv... 

Eleonore zâmbi. 

Dintr-o dată se deschise ușa și Edouard își făcu apariţia. 
Prima reacţie a Eleonorei fu să se dea înapoi, dar Hugnes o 
reţinu strâns lângă el, spunând: 

— Te-ai întors devreme Edouard... 

— Prea devreme s-ar zice, ripostă el sec. Eşti sigur că nu vă 
deranjez? 

— Nu... Nu este nimic de ascuns, replică Hugnes lăsând-o 
încet pe tânăra fată. 

— Bună seara, Eleonore... Ai avut o zi bună? 

— Da, mulțumesc Edouard. Nu te aşteptam atât de 
devreme... 

— Mi-am dat seama. 

— Altfel Doddie te-ar fi aşteptat, conchise ea cu tărie. 

— Pot să te servesc cu un pahar? propuse Hugnes, 
imperturbabil. 

— Da, mulțumesc. 

Cum în hol se auzea un zgomot de pași și voci, adăugă 
glumet: 

— Drace! Este prima oară când Manselii se întorc acasă atât 
de devreme, nu se întâmplă des, comentă Hugnes întinzându-i 
un whisky. Noi a trebuit s-o punem în pat pe Doddie. Dar tu, 
Edouard? 

ÎI privi gânditor pe Hugnes care îi zâmbea. 

— S-ar spune că-i Vanessa spuse acesta. 

— Și escorta ei observă Edouard. Intimitatea voastră s-a dus, 
cred. 

— Aşa S-ar zice... 

Uşa se deschise şi apăru Vanessa radioasă, urmată 
îndeaproape de Philip Nolan. Eleonore se întrebă ce 
întorsătură va lua conversaţia, dar uitase calitatea Vanessei în 
astfel de ocazii și indiferent de sentimentele lui Edouard, 
bunele lui maniere și ospitalitatea sa, acestea nu mai avură 
nici o importanță. Îl observă cu amuzament cum o urmărea pe 
soră-sa. Aceasta din urmă făcea o prestație excelentă. Modul ei 
de a face prezentările, de a servi băuturile, de a veghea asupra 
confortului fiecăruia era demn de o gazdă perfectă. 

Conversaţia se desfășură cu ușurință și timpul trecu 
repede. Apoi Nolan se scuză și plecă. Edouard o întrebă pe 
soră-sa pe un ton sec: 

— L-ai trimis destul de repede la culcare. Ai cumva ceva în 
cap? 

— Îmi pare rău frăţioare, dar Philip trebuie să fie mâine în 
formă. Vine să mă ia foarte devreme. Participăm la un raliu de 
mașini vechi. 

Le zâmbi ingenuă și le ură noapte bună. Eleonore o urmă 
după câteva minute. 

A doua zi, revenind de la gară unde își condusese sora, găsi 
mașina lui Edouard în fața unei tutungerii. Împinsă de un 
impuls subit, făcu cu mâna ca s-o vadă și, zâmbitoare, aşteptă 
să treacă șirul de mașini pentru a traversa ca să ajungă la el. 
Dar chiar în momentul în care vroia s-o pornească, recunoscu 
o siluetă care se detașa din mulţime prin eleganța și culoarea 
blondă a părului. Făcu un salt înapoi și oftă. Felicite nu o 
văzuse, dar Edouard, demarând, cu tânăra lângă el, îi adresă 
unul dintre acele zâmbete care o făcea să simtă nevoia să-l 
pocnească. 

Săptămânile următoare trecură mai repede decât crezuse. 
Îşi începu ucenicia la magazin. Vanessa îi acorda câteva ore pe 
zi. Ron Man, celălalt angajat, îi consacră câteva după-amieze 
pentru a-i ușura formarea profesională. Eleonore se simţi în 
largul ei foarte repede și făcu cunoștință vecinilor ei. 

De la început, Edouard ţinuse să dea relaţiei lor aspectul 
cel mai impersonal posibil, care se referea strict la raportul 
de serviciu ceea ce convenea de minune tinerei. La mijlocul 
celei de-a doua săptămâni, el plecă în Iugoslavia. Eleonore 
era încântată. Ştia că el n-ar fi plecat niciodată dacă n-ar fi 
judecat-o în stare să se descurce singură. Îi scrise un bilet 
lui Maisie pentru a o anunţa de vizita ei la local, peste 
câteva zile. 

Maisie era încântată. 

— Nell! Ce bine îmi pare! Vino să te așezi! 

— Bună, Maisie. Aș mânca ceva. Ce ai bun astăzi? 

— Rinichi de vitel. 

Adăugă apoi cu viclenie: 

— Dacă nu preferi cumva o omletă spaniolă? 

— Foarte nostim... Nu, rămân la rinichi. Omleta spaniolă 
îmi trezește amintiri proaste... 

— Ah! Bănuiesc, zâmbi Maisie. Foarte bine... 

Se duse să aducă rinichii și două cafele, după care se așeză 
în faţa prietenei sale. 

— Of! Ce bine este să stai jos! Singurul necaz este că trebuie 
după aceea să te scoli. 

Maisie o privea gânditoare pe Eleonore în timp ce-și sorbea 
cafeaua. 

— Ştii, mor de curiozitate să aflu totul despre „omleta 
spaniolă“ dar dacă vrei să ţii secret... 

— Nu! Dealtfel n-am prea multe de spus... Era furios că 
m-am apucat de această muncă fără să-i spun nimic... 

— Când te-am văzut cu el ieşind în seara aceea, m-am 
întrebat dacă nu trebuie să-ţi vin în ajutor. Se stăpânea foarte 
bine, dar se simţea că urma să explodeze dintr-un moment 
într-altul. 

Eleonore izbucni în râs. 

— Este adevărat! 

— Da, când „omleta spaniolă“ te-a luat, nu am crezut că o 
să te mai văd. 

— Aveai dreptate. Maisie, fi drăguță, nu-l mai numi așa. 
Numele lui este Edouard. 

— Edouard... Da, i se potrivește. Mândru și distins. 

Eleonore se străduia. 

— Pentru cineva pe care nu l-ai văzut decât o dată, te-a cam 
impresionat. 

— O dată și nu te mai pot uita... fredonă Maisie. Oricum, 
este clar că-l interesezi Nell... 

— Te înșeli profund, Maisie, o întrerupse ea cu calm. 

Începu să-i spună toată povestea și când termină, Maisie 
declară gânditoare: 

— Ciudate relaţii! Aproape medievale! 

Se uită cu coada ochiului la Eleonore: 

— Eşti sigură că nu este un pic amorezat de tine? 

— Foarte sigură, răspunse aceasta cu fermitate. 

— Păcat... Mi-ar fi plăcut să asist la o nuntă șic... 

Va trebui să aștepți mult și bine dacă pe mine contezi. 
Femeia inimii lui Edouard este o blondă superbă și mai are o 
grămadă de femei la fel de frumoase care roiesc în jurul lui... 
Ce mai face Joe? 

Maisie înţelese că prietena ei dorea să schimbe subiectul, 
așa că se conformă, încântată să vorbească despre fiul ei. 

Dar când clienţii începură să dea năvală o părăsi Eleonore 
pe Maisie cu promisiunea că se vor vedea în curând... 

În timpul absenței lui Edouard, Eve făcu unele vizite rapide 
la magazin. Dar își consacră cel mai mult timp cu pregătirile 
pentru marea petrecere pe care o dădea cu ocazia celor 
douăzeci și unu de ani pe care urma să-i împlinească fiica ei. Pe 
măsura apropierii datei, părea cuprinsă de o febră teribilă și 
alerga încolo și încoace pentru a perfecta cele mai mici detalii. 

Într-o seară când era cu Vanessa la Crescent, Eleonore 
remarcă: 

— Am impresia că cei douăzeci și unu de ani ai tăi vor avea 
parte de o aniversare de care mulţi își vor aminti. 

— Când mama ia lucrurile în mână, nu mai poate fi oprită, 
zâmbi Vanessa întinzându-se leneş. Dar în acest moment mă 
intrigă. Este agitată... 

— Pregătirile o excită, nu? 

— Poate... Dar nimeni nu-mi poate scoate din cap ideea că 
ne pregătește o surpriză tuturor... 

— Care ar fi? 

— Oh! Habar nu am. A chemat o grămadă de lume, chiar și 
oameni pe care nu-i cunosc... 

— Va fi și Philip Nolan? 

— Da, încuviinţă Vanessa cu un zâmbet. 

— Cine altcineva? 

— Hugnes, bineînţeles... şi Felicite pe care o cunoști. 
Dealtfel toată familia Maddox va fi prezentă. Sunt relaţii de 
afaceri ale tatei... Te voi prezenta unora dintre verii mei. Sunt 
foarte simpatici. Așa că nu vei duce lipsă de cavaleri... Va fi și 
fratele meu, desigur. 

Joia următoare, Edouard năvăli în magazin. Era îmbrăcat 
neglijent și părea foarte obosit. Eleonore conducea un client 
la ușă când îl zări: 

— Edouard! strigă ea cu un zâmbet de binevenit pe buze. Ai 
călătorit bine? 

— Da, mulțumesc. Apropo, Eleonore, Ron Man mi-a spus 
numai de bine despre tine când i-am telefonat azi dimineaţă. 
Se pare că ai devenit o adevărată femeie de afaceri. 

Ea se înroși de plăcere. 

— Edouard, murmură ea ezitând, n-am avut încă ocazia să 
vorbim despre salariul meu. 

— Ah? 

El se instală la birou și întorcându-i spatele începu să-și 
răsfoiască poșta. 

— Şi? 

Tonul lui nu provoca la confidente. Ea răsuflă adânc. 

— Ei bine credeam că trebuia să păstrezi banii pentru 
datoria pe care o am. Așa am convenit, accentuă ea după o 
pauză și nu ai făcut nimic. 

— Am hotărât să-ţi vărs o parte din bani, Eleonore. Cel 
puțin pentru a salva aparentele faţă de maică-mea. 

— Dar este prea mult! 

— Eu hotărăsc asta. Oricum, nu te impacienta, nu fac pe 
caritabilul. Îţi plătesc un salariu minim și restul îi rețin pentru 
datorie. 

— Dar bănuiesc că părinţii tăi... protestă Eleonore roșie ca 
focul. 

— Dragă copilă replică el amuzat, ţi-ai imaginat care ar fi 
reacţia mamei mele dacă i-ai propune să-i plătești? 

Căută un stilou. 

— Sunt sigur, că la fel ca toate celelalte femei, vei găsi un 
mijloc de a-ţi cheltui banii. Și nu-ți ascund, sunt foarte 
satisfăcut de aranjamentul nostru. Tu nu? 

Începu să scrie. 

— Ba da, sigur că da, bâigui Eleonore. Este o simplă... 

— Vrei să-ţi plătești datoria și să te întorci acasă? 

— Nu, sunt foarte fericită aici. 

— Atunci nu-ți mai fă probleme! Acceptă acest aranjament 
care convine tuturor. 

— Totuși, ideea de a mă vedea aici nu te entuziasma, 
murmură ea. 

— Nu. Nici tu nu doreai să lucrezi pentru mine. Cu toate 
acestea ne suspectăm! 

Brusc încetă să scrie și întrebă mirat: 

— Eleonore, de unde a apărut pisica asta gri? 

— Eu... ăăă... A fost abandonată. Este un motan. 

— Înţeleg, şi acum a găsit un stăpân? 

— Nu deranjează pe nimeni... Vânează foarte bine șoareci. 

— Hmm, și ce crede Sykes? 

— ÎL tolerează foarte bine. Dacă faci și tu la fel, nu vor fi 
probleme. 

El nu spuse nimic și-și reluă scrisul. 

— Bun... Ține acest animal la distanţă de bibelouri, spuse el 
în cele din urmă. 

— Foarte bine, Edouard, promise ea dispărând rapid de 
teamă ca el să nu se răzgândească. 


KKK 


De mai mult de două ore, Vanessa și Eleonore colindau 
magazinele în căutarea unei rochii pentru seara cea faimoasă. 
Vanessa o invitase să aleagă ea însăși rochia prietenei sale. 

— Te-am prevenit... este aniversarea mea și eu mă ocup de 
tine! Trebuie să mergi și la coaforul meu... 

— Ai milă de mine! o rugă Eleonore zâmbind. 

— Nell, știu că nu este prea elegant să vorbeşti despre bani, 
dar dacă ai nevoie de un mic ajutor, eu... 

— Îți mulţumesc, dar în acest moment am bani, graţie 
magazinului, zise Eleonore, încântată brusc că prevederile 
patronului ei se dovedeau exacte. 

Intrară într-un nou magazin. 

— Mă întreb ce a crezut Edouard când i-ai telefonat să-i ceri 
să-mi acorde după-amiaza... 

Vanessa ridică din umeri și luând o rochie de pe un umeraș 
i-o aruncă tinerei. 

— Încearc-o pe asta... Edouard a înţeles și oricum, Ron te 
poate înlocui... În fond nu ești sclava lui... Dacă ai nevoie de 
o zi liberă, nu ezita. 

— Aşa vorbește sora patronului meu! murmură Nell 
îmbrăcând rochia. 

— ÎI consideri ca patronul tău? 

— Evident, fiindcă este! Nu-i cer favoruri! 

— Nell dragă ești nebună... Dimpotrivă, tu ne faci un 
serviciu. 

— Poate, dar sunt plătită pentru asta şi nu pentru a 
cutreiera magazinele! Trebuie să fii serios la slujbă... 

— De acord, oftă Vanessa, râzând de tonul înţepat al 
Eleonorei. 

Adăugă ironică: 

— Nu ţi-e frică de Edouard, Nell? 

— Sunt absolut înspăimântată... Ce crezi? 

Vanessa o privi învârtindu-se şi se strâmbă. 

— Nu, scoate rochia asta, negrul nu te prinde... Și nu fă 
mutra asta, vom găsi rochia care îți trebuie, chiar dacă va 
trebui să răscolim toată Londra. 

— Asta mi-e teamă. 

— Te voi transforma, o să vezi, o asigură Vanessa pe un ton 
hotărât. 

Eleonore își aminti de această promisiune, uitându-se, 
două zile mai târziu, la necunoscuta care o privea din oglindă. 
Coaforul Vanessei îi schimbase total tăietura părului. Îi 
aureolase faţa cu meşe fine mai deschise la culoare. Da, îi 
plăcea această coafură, hotărî ea. Dar nu era atât de sigură de 
rochie. Făcu să se învârtă mătasea roșie în jurul ei. Era 
drăguță, n-avea îndoieli. Dar atât de sugestivă... formele ei 
erau mulate în această croială savantă și precis, nu va trece 
neobservată... „Nimic de-a face cu o ţinută de fiică de pastor“ 
gândi ea... se mai parfumă puțin și-și rujă buzele în aceeași 
culoare rubinie ca și rochia. 

Se auzi o bătaie în ușă și faţa pe care o zări în oglindă era 
neașteptată. 

— Bună seara, Edouard... Nu știam că ai sosit deja... S-a 
făcut ora? Sunt gata... 

Era tulburată prostește şi pentru a nu-și pierde cumpătul, 
se apucă să caute în poșetă după un obiect inexistent. 

— Bună seara, Eleonore... Nu avem nevoie să ne grăbim... 
Vanessa m-a trimis cu asta... 

— Mulţumesc. 

Spera ca el să-i pună brăţara pe toaletă, dar acesta se 
îndreptă spre ea întinzându.-i-o: 

— Să ţi-o prind? Încuietoarea este cam complicată... 

Se întoarse încet spre el. Decolteul lăsa să i se ghicească 
sânii albi și rotunzi. 

Edouard îi prinse mâna și-i puse brăţara. Mâinile lui brune 
contrastau ciudat cu pielea albă a tinerei. 

Eleonore își tinu răsuflarea, hipnotizată de degetele lui. 
Simțea cum i se accelerează bătăile inimii sub apăsarea mâinii 
lui și vreme de o scurtă clipă, își aminti de seara când o luase în 
braţe, de sărutul pe care îl depusese pe încheietura mâinii ei... 

Se întrebă dacă și el își amintea îmbrăţișarea. Își ridică ochii 
pentru a-i citi expresia feţei dar aceasta era rece și distantă. 

Îşi retrase mâna străduindu-se să pară detașată și-și 
concentră atenţia asupra brățării. 

— Multumesc, Edouard. Vanessa are gust, nu-i așa? A bănuit 
ce-i trebuie acestei rochii ca totul să fie perfect... 

Îi întoarse spatele și se studie în oglindă, apoi căută 
privirea lui Edouard. 

— A promis să mă transforme în seara aceasta, ce crezi 
Edouard? A reușit? 

— Cei care te cunosc bine nu se vor înșela, Eleonore, zise 
el îndreptându-se către ușă. 

— Asta mă învaţă minte să nu mai caut complimente... oftă 
ea. Edouard se opri şi răspunse glumeţ: 

— Micuța mea, nu ai nevoie să le cauţi. Și chiar a fost unul. 

Îşi privi ceasul. 

— Plecăm în zece minute. Îmi rezervi un dans? Verii mei au 
obiceiul să acapareze toate fetele drăguțe și n-am nici o şansă 
dacă nu-mi iau precautii imediat. 

leşi. Eleonore își strânse metodic lucrurile și înainte de a 
pleca, zâmbii femeii cu ochi strălucitori ce se reflectau în 
oglindă. 


Capitolul 6 


Sala de bal era scăldată în lumină. Perechile evoluau sub 
lămpile strălucitoare. Vanessa se detașă dintr-un grup de 
invitaţi și o trase pe Eleonore într-un colț. 

— Nell, l-ai văzut pe Hugnes? 

Eleonore scutură din cap. 

— Este aici? 

— Nu încă. A uitat probabil că era astăzi! 

Eleonore râse. 

— Este imposibil. Toată săptămâna trecută i-ai reamintit. 

— Nu-l cunoşti pe Hugnes! exclamă Vanessa. Vroiam să-i 
vorbesc înainte de a se face toasturile. Mama i-a cerut să ţină 
o mică cuvântare și vreau să pun mâna pe el ca să aflu dacă 
n-a pregătit câteva anecdote picante. Dacă este așa, îl închid 
undeva până le uită. 

O luă pe tânără de braț. 

— Vino, vreau să te prezint unui văr de-al meu. 

Eleonore nu duse lipsă de cavaleri și admiratori și de-abia 
își recăpăta răsuflarea, când îl văzu pe Hugnes. 

— Iată-te în fine! Vanessa începuse să creadă că ai uitat. 

Râse văzând expresia lui contrariată și adăugă: 

— Ai văzut-o? 

— Da, și m-a făcut cu ou şi cu oţet. Am avut mult de lucru, 
dar mă îndoiesc că m-a crezut. 

Hugnes își plimbă privirea peste perechile înlănțuite pe 
ringul de dans. 

— Dansăm? 

Eleonore acceptă cu plăcere și când își făceau loc prin 
mulțime, o zăriră pe Vanessa în braţele lui Philipe Nolan. 

— Este minunată, murmură Eleonore. 

— Este adevărat, recunoscu Hugnes, dar nu este singura. 

— Mulţumesc, domnule Latimer. 

— Nu aveti pentru ce, domnişoară Ferrers. 

Spre marea ei surprindere, Hugnes se dovedi a fi un foarte 
bun dansator şi ea evoluă încântată în ritmul muzicii. În 
momentul în care părăseau pista de dans, o voce glacială se 
auzi în spatele lor. 

— Fii atentă la acești oameni liniștiți, Eleonore. Sunt miei 
care se transformă foarte repede în lupi. 

Era Edouard, și Hugnes, întorcându-se spre ea, replică: 

— Dar lupii se transformă rar în mielușei... Scuză-mă, am 
văzut-o pe Eve și n-am invitat-o încă la dans. 

Le zâmbi și se îndepărtă cu pași mari. Orchestra atacă o 
nouă melodie şi Edouard, luând-o cu autoritate în braţe, 
declară: 

— Cred că este un vals. 

O trase către pistă. Luminile se învârteau în jurul ei și o 
observă pe Felicite care nu-i scăpa din ochi. Când muzica se 
opri, Edouard îi murmură la ureche: 

— Înţeleg acum de ce ești atât de invitată la dans. 
Mulţumesc pentru acest vals minunat, Eleonore. 

— Şi eu îţi mulțumesc, răspunse ea cu ușurință pentru a-și 
masca tulburarea. 

Ea se scuză și dispăru în mijlocul invitaţilor. 

Serbarea era în toi, iar Eleonore căreia i se umflaseră 
picioarele se retrase într-un colț îndepărtat al încăperii, 
pentru a-și trage sufletul. 

Privea masa de invitaţi când năvăli Vanessa, cu obrajii în 
flăcări şi ochi strălucitori. În expresia ei era ceva bizar. 

— Ce este? 

Tânăra își scutură buclele cu vigoare. 

— Nell, eşti o secretoasă! 

Îi luă brațul cu entuziasm și o sărută cu afecţiune. 

— Hai, vino, te aşteptăm cu toţii. Mama moare de dorința să 
te vadă. Este în culmea fericirii, bineînţeles; cât despre tata, 
este la fel de implacabil ca de obicei. Credeam că nu se va mai 
întâmpla vreodată. 

Râse și o trase pe Eleonore spre capătul celălalt al încăperii 
înainte ca ea să fi avut timp să protesteze... Aceasta nu 
înțelegea nimic din vorbăria excitată a prietenei ei. 

— Vanessa așteaptă un minut. Despre ce este vorba? 

— Hai! Comedia s-a sfârșit. Ştim cu toţii. Vino şi spune-i lui 
Edouard că este complet absurd. 

Sperând că va ajunge să cunoască povestea, Eleonore tăcu 
și răspunse fetelor radioase ale gazdelor sale cu un zâmbet 
nesigur. Eve o strânse în braţe și strigă: 

— Draga mea Eleonore, nici nu ştii ce reprezintă asta 
pentru mine, pentru noi toţi. Îmi vine să plâng. 

— Chiar? se aventură Eleonore, încercând cu disperare să 
înțeleagă motivul acestei emoţii generale. 

Dintr-o dată, o apucă o bănuială groaznică la care nu 
îndrăznea să se gândească. 

— Acum trebuie să-l convingi pe Edouard că este o seară 
ideală pentru a-i anunţa pe toţi, continuă Eve. Da, draga mea, 
nu fi surprinsă, știm cu toții, iar Vanessa este la fel de fericită 
ca tine. Nu trebuie să-ţi fie teamă că vei monopoliza atenţia. 

— Unde este Edouard? se miră soţul ei. 

— O caută pe Eleonore, explică Vanessa. 

Tinerei îi veni să intre în pământ. 

— Fiul meu este chiar încăpățânat ca un catâr, reluă Eve. Tu 
ştii mai bine, draga mea. 

Se întrerupse brusc și aruncă o privire peste umărul 
Eleonorei. 

— Nu este acela Edouard? 

Făcu stânga-mprejur, dar înainte de a putea deschide gura, 
două braţe o înlănţuiră și o sustinu cu fermitate. Edouard o 
ținea lângă el, cu faţa cufundată în părul său. 

— Despre ce vorbeşti, mamă? 

— V-aţi bătut amândoi joc de mine! exclamă Vanessa. Toate 
acele aere false de răceală la magazin, și tu care mă lăsai să 
cred că ti-e frică de Edouard! 

Eleonore își reținu un rictus nervos. Dacă toți aceștia ar 
putea bănui... 

— Aș vrea să vorbesc între patru ochi cu Eleonore, anunţă 
Edouard. 

Tatăl lui încuviinţă imediat. 

— Da, fiule, ai dreptate, nimeni nu vrea să te influenţeze. 

Se întoarse spre soția lui. 

— Dacă turturelele noastre nu vor să-și anunţe logodna în 
seara aceasta, este treaba lor. Păcat, adăugă el special pentru 
Edouard. Era o ocazie perfectă, dar dacă tu nu vrei... 

— Vino, dragă, spuse Edouard cu o voce gravă. 

Eleonore îi simţi mâna caldă pe umăr. ÎL urmă de-a lungul 
încăperii sub privirile curioase. O dată ajunși în culoar, se opri 
și se pregăti să-i vorbească. Dar el o împinse într-o cămăruță 
unde erau expuse cadourile primite de Vanessa. De cum 
închise ușa după ei, Edouard exclamă: 

— Felicitările mele! Pe când nunta? 

Eleonore tresări violent și bolborosi: 

— Ce se întâmplă? De ce cred ei că... 

— Sper să-mi explici tu. 

— Fi bine, nu... 

Simti cum o cuprinde furia și făcu un efort să-şi controleze 
vocea. 

— Nu înţeleg nimic. 

— Mi-e greu să te cred, replică el sarcastic. Toată povestea 
mi se pare prea bine organizată ca să fie vorba de o 
coincidenţă. 

— Este posibil, dar n-am nici un amestec, afirmă ea cu furie. 

— La naiba! Dacă mi-ar fi trecut prin cap măcar o clipă că tu... 

Se întrerupse și oftă istovit. 

— Am mai jucat scena asta o dată. Acum, este prea mult. 

— Sunt de aceeași părere, ripostă Eleonore, palidă de furie. 
Și ți-aș fi îndatorată că nu mă mai atingi. 

Edouard îi dădu drumul brusc. 

— Nu-ţi pot promite, prima mea reacție a fost să-ţi dau două 
perechi de palme. Dar voi încerca... 

— Mulţumesc, zise ea cu răceală, masându-și braţul și acum 
ce-o să facem? 

— Ce propui? Te sfătuiesc să găseşti o soluție rapidă, altfel 
se va crede că nu am mai putut aștepta și te-am răpit! 

— Ai putea să dezminţi totul, explică Eleonore. Ar fi trebuit 
s-o faci! De ce n-ai făcut-o! 

— Draga mea copilă, sunt situaţii care îmi scapă de sub 
control şi aceasta este una dintre ele. 

Pe buzele lui apăru un zâmbet trist și-și trecu rapid mâna 
prin păr. 

— Să dezmint? Când maică-mea îmi spune că a aflat 
noutatea din sursă sigură? De la foarte draga ei prietenă 
Constance Ferrers? 

Eleonorei nu-i venea să-și creadă urechilor. 

— Mama mea? murmură ea cu îndoială. 

— Mama ta repetă el cu o voce glacială, fără a o scăpa din 
ochi. Mi-ar fi greu s-o tratez ca mincinoasă pe viitoarea mea 
soacră. Relaţiile noastre ar fi afectate după aceea. 

Își aprinse o ţigară. 

— Ai rămas fără grai. Să trag concluzia că nu erai la curent? 

— Putin îmi pasă de ce crezi. Dar din întâmplare, acesta este 
adevărul. De câte ori ar trebui să-ţi spun că nu-mi vreau 

numele legat de al tău, sau banii tăi, fiindcă cred c-am înţeles 
că și asta are importanţă. Nimic nu mă va obliga să mă mărit 
cu tine... 

— Sunt încântat să te aud spunând asta și să știi că pot fi un 
adversar de temut când... 

— O plâng pe „fericita aleasă“! 

— Când mi se pune în cârcă o situaţie pe care nu am 
provocat-o! 

Între ei se instaură o tăcere apăsătoare. Se înfruntau din 
priviri și Eleonore fu prima care își plecă ochii. 

— Ai vreo idee? întrebă ea sec. 

— Pentru a ieși din această încurcătură? Nu, îmi pare rău să 
te dezamăgesc. Singura soluție pe moment, este să ne jucăm 
rolurile. 

— Doar nu crezi? 

— Ba da. 

— În fața tuturor acestor oameni? Dacă asta-i tot ce ai 
găsit... 

— Nu te împiedic să ai o idee mai bună. Am avut mai mult 
timp de gândire ca tine și încă nu știi totul. 

Edouard își strivi ţigara cu un gest furios şi continuă: 

— Când maică-mea și-a lansat bomba a făcut-o în faţa unui 
grup de rude și prieteni care au fost toţi interesaţi de veste. 
Chiar dacă nu oficializăm nimic astă seară, într-o jumătate de 
oră, toată lumea va fi la curent. 

Un zâmbet cinic i se desenă pe buze. 

— Doar știi că sunt o partidă bună. 

— Mă întreb chiar de ce! 

— Şi eu, micuța mea. Și nu mă îndoiesc că dintre noi doi, 
tu ești o partidă mai bună. 

— Scuteşte-mă de umorul tău şi încetează de a mă numi 
„micuța mea“, te rog. Nu sunt și nu voi fi niciodată. De fapt, 
tu care ai scăpat din toate capcanele întinse de admiratoarele 
tale, cum de te-ai lăsat prins de această dată? 

— Mă întreb și eu. De ce dracu n-am sugrumat-o pe vipera 
de Margot Slade și pe imbecila ta de soră? 

— Nu este o imbecilă și, oricum, nu văd ce ar fi rezolvat asta. 

— Totuşi, precis am comis o greșeală și un suflet caritabil a 
profitat ca să... 

— Dacă insinuezi încă o dată... 

Dar Eleonore preferă să nu continue. Se întoarse spre 
șemineu şi ridică din umeri a lehamite. 

— Măcar dacă mama ta ar fi aşteptat. Măcar de ne-ar fi vorbit 
înainte... 

— Naiva mea dulce, ripostă Edouard, să aștepte? Când 
încearcă să mă însoare de cinci ani? De-abia aştepta să anunţe. 
Nu o cunoşti! 

— Nu, într-adevăr. 

— „Ce drăguţ ar fi ca fiica ta și Edouard să se îndrăgostească 
unul de altul“, imită el pițigăindu-se. 

Eleonore îl privi îngrozită. 

— Te înșeli complet, niciodată maică-mea nu și-ar fi putut 
imagina acest lucru. 

— A mea, da, ripostă Edouard cu duritate. 

— Este de necrezut! Hai să-i spunem adevărul. 

Edouard se înclină într-un salut zeflemitor. 

— Du-te și spune! Publicul te așteaptă. Voi rămâne în culise 
să apreciez reacţiile. 

— Bine, ai câștigat! Nu voi putea niciodată. 

— Sunt mulţumit să te aud spunând-o. Hai, ia-mă de mână, 
zâmbește, suntem cel mai fericit cuplu din lume. 

O privi rapid cu coada ochiului. 

— Dacă asta este tot ce poţi face în materie de zâmbit, 
trebuie să-ți spun că nu va fi un succes. Vor crede că te-am 
bătut deja. 

— Foarte nostim, scrâșni Eleonore... Edouard, trebuie să 
existe un alt mijloc. 

— Nu, nu există, în orice caz, nu pe moment. 

— Este rău ceea ce facem, foarte rău. 

— Clar că este rău. Dar în această clipă, nu văd altă soluţie. Doar 
dacă nu vrei ca ambele noastre familii să ajungă de râsul lumii. 

Deoarece ea nu răspundea, Edouard reluă: 

— Ne vom juca rolurile timp de câteva săptămâni. Apoi, vei 
avea timp pe îndelete să speri că eu sunt îngrozitor, arogant, 
nesuferit şi toată lumea te va crede. Dar acum, nu-ţi uita 
rolul... suntem îndrăgostiţi nebunește, Eleonore. Mai ales, 
fără destăinuiri! Nici lui Kate, nici Vanessei, nici lui Hugnes. 
Nimănui, ai auzit? 

— Nu-ţi fie teamă, n-am de gând să devin mai caraghioasă 
decât sunt deja, șuieră ea. 

— Fiindcă suntem de acord, să mergem. 

O împinse în culoar. Brusc, îi prinse braţul şi o obligă să se 
întoarcă cu faţa la el. Înainte ca ea să fi putut protesta, îi zdrobi 
buzele cu un sărut fierbinte. Apoi o privi ironic și murmură: 

— După tine, dragostea mea. 

— Obosită? 

Vocea lui Edouard sparse tăcerea ce se instaurase între ei. 
Eleonore își sprijini capul de spătarul scaunului mașinii și 
răspunse: 

— Da, un pic. 

Spera astfel să împiedice orice tentativă de discuţie. 

Jaguarul înainta rapid pe străzile pustii. Noaptea era 
deosebit de întunecată și rece și, doi în mașină era plăcut, 
Eleonore se simţea îngheţată până la oase. Nu mai putea să se 
prefacă şi să zâmbească. Să surâdă, când era ultimul lucru din 
lume de care avea chef. 

Edouard începu să fredoneze un cântec și întoarse capul 
către ea. Eleonore încercă să-i ghicească gândurile. Nu părea 
deloc preocupat. Conducea cu siguranța obișnuită, cu gulerul 
de la haină ridicat și mâinile ferme pe volan. 

Simti o înţepătură în inimă și închise ochii. Fără îndoială că 
pe măsură ce va trece timpul, aceste ultime ore se vor pierde 
în uitare și ea le-ar putea considera ca un vis urât... Fără 
îndoială... Cu timpul... 

— Totul merge bine, nu? se interesă el. 

— Da, da. 

Ea păstră ochii închiși pentru a descuraja orice încercare 
de conversaţie. De ce era atât de tristă? În fond, cum tocmai 
spusese Edouard, totul era în regulă, petrecându-se chiar prea 

bine, dându-i o imagine a ceea ce ar fi putut fi viaţa ei, dacă 
logodna ar fi fost reală. Dar nu era decât o comedie tragică. 

Îi era teribil de necaz, dar era prea târziu pentru a da 
înapoi. Edouard, ca de-obicei, făcuse o prestație superbă în 
acea seară. Perfect sigur pe sine. Vechiul celibatar cinic prins 
în cursa căsătoriei. 

Această ușurință cu care își jucase rolul o îngrozise. Cine ar 
fi putut să pună la îndoială sentimentele lui profunde sub 
acea mască perfectă? 

Chiar și ea însăși se lăsase dusă. 

Când Edouard o strânse în brațe pentru un vals lent, când 
își pusese capul pe umerii lui, când pașii li se amestecaseră în 
timp ce el îi mângâia ceafa. 

Muzica se oprise atunci și ea ridicase faţa, zâmbitoare și 
visătoare. Dar privirea lui cinică o îngheţase, readucând-o la 
realitate. Tremurase la contactul cu el, la blândeţea prefăcută, 
la parfumul lui. El îi murmurase ironic: 

— Este inutil să faci prea mult. 

Eleonose se desprinse de el și rostise cu răceală pentru a 
se apăra: 

— Făceam ca și cum ar fi fost altul. 

Amintindu-și acest episod, se gândi cu amărăciune că 
învățase prea repede cinismul şi minciuna. Își alungă pe furiș 
o lacrimă care-i scăpase de sub pleoape și încercă să-și vină în 
fire. Îşi adună tot curajul și rosti cu tărie: 

— N-ar fi trebuit să mă conduci, Edouard, m-aș fi putut 
întoarce cu părinţii tăi. 

— Îşi lipseşte romantismul, Eleonore. Un îndrăgostit și-ar 
lăsa logodnica să se întoarcă așa de devreme? Se așteaptă de la 
noi să ne oprim pe drum așa cum fac toţi îndrăgostiți... Ca să 
vorbim, printre altele. 

Însoţind cuvintele cu fapta, o luă pe un drum lateral și opri 
mașina. Opri contactul și stinse farurile. 

— Nu trebuie să ne decepționăm publicul, spuse el glumet 
întorcându-se spre ea. 

Eleonore ridică din umeri. 

— Despre ce să vorbim? întrebă ea pe un ton indiferent, 
strângându-și mantoul în jurul ei. 

— Eşti lipsită de imaginaţie, răspunse el pe același ton. Fă 
un efort... Am putea, de exemplu, să comentăm surprinderea 
lui Hugnes, sau decepţia tinerilor și frumoșilor mei veri. Sau, 
ne putem închipui fericirea dragei mele mame, care se vede 
deja bunică, având un bebeluș bucălat pe genunchi. Vezi avem 
o grămadă de subiecte de conversaţie! Vom ajunge la 
concluzia că toată lumea, cu excepţia verilor în chestiune, a 
fost încântată de veste. 

— Nu toată lumea, lăsă să-i scape Eleonore care-și regretă 
imediat intervenţia. 

Edouard ridică o sprânceană: 

— Da? Cine? 

Ea se foi în loc, simțindu-se prost sub privirea 
inchizitorială, și explică repede: 

— Iubita ta Felicite. 

Se făcu tăcere, după care el spuse cu nepăsare: 

— De ce spui asta? 

Ea ridică din umeri: 

— Este doar o impresie. 

Își aminti cu o strângere de inimă, furia în ochii verzi ai lui 
Felicite când îi comunicase: 

— Mă mir că el s-a lăsat impresionat de o persoană atât de 
demodată și fraieră. Dar sunt convinsă că se va plictisi repede 
de tine. 

— Nu-ţi face griji pentru Felicite, spuse el. 

— Nici n-am de gând! Îti las tie această grijă, dar nu uita 
convenţia noastră: să nu afle oamenii nimic... 

Îi întoarse intenţionat spatele și-și cufundă privirea în 
noapte. 

— La ce te gândești? 

Fa întoarse cu efort capul. 

— Admiram prestaţia ta remarcabilă. Mi-a fost greu să fiu la 
înălțime. 

Dacă Edouard simţise amărăciunea din ultima ei remarcă, 
nu lăsă să se observe nimic. 

— Am avut un profesor excelent de artă dramatică la 
universitate. 

— Ce stăpânire de sine și ce sânge rece, Edouard! Niciodată 
nu-ţi acorzi luxul unui act gratuit? 

— Nu prea des și de fiecare dată, am avut de regretat. 
Dealtfel, vezi în ce situaţie ne-am băgat... Nici tu nu te-ai 
descurcat prost, Eleonore, mai ales dacă luăm în consideraţie 

că nu ai putut repeta. Cred că meriti toată lauda. O tânără fată 
dulce, radiind de fericirea de a-și fi întâlnit dragostea! Privirea 
stânjenită, roşelile subite, ochii plecaţi. Mă rog, nu a lipsit 
nimic. 

Era prea aproape de adevăr ca ea să se simtă bine și acest 
lucru o sperie. Îşi juca cu o ușurință uimitoare rolul de 
logodnică, alunecând în senzaţia extraordinară de a fi lângă 
un Edouard îndrăgostit. Astfel de sentimente erau de 
neînțeles și inexplicabile. 

Oftă. 

— Acum ne putem întoarce, te rog. 

El se uită la ceas. 

— Dacă vrei tu. 

Puse cheia în contact. 

— Acum ninge, era de prevăzut. 

Eleonore privi fulgii mari care cădeau pe parbriz. leși dintr-o 
dată din mutismul ei. 

— Dacă am avea un Crăciun alb? Ce frumos ar fi! Doddie ar 
fi nebună de bucurie! Nu-mi plac Crăciunurile fără zăpadă, 
dar ţie? În spatele casei noastre este o colină, un loc ideal 
pentru săniuș. 

Scrută cerul. 

— Crezi că o să dureze? 

— Poate, și logic, trebuie să ningă bine, mai ales în nord, la 
Yorkohire. Dorothee se va putea da cu sania. 

O privea și nu se mai gândea să pornească. 

— i-ar plăcea să fii acasă de Crăciun, Eleonore? 

— Să mă întorc acasă? repetă ea prostește. 

— Da. Ti-e dor de familia ta, nu-i așa? Dacă vrei te pot însoţi. 

— Acasă. Brusc, acasă era singurul loc unde dorea să se afle. 
Toate fețele familiare îi apărură, dragi și preţioase inimii sale. 
I se puse un nod în gât și-i veni să plângă. 

— Este foarte amabil din partea să-mi propui. Dar nu. Nu, 
mulțumesc. 

— De ce? 

— Prefer să nu merg. 

Întoarse capul și-și lipi fruntea de geam. Nu-și putu înăbuși 
o tresărire când el o apucă de umeri și o forţă să-l privească. 

— Mori de dorința de a merge, declară el brusc. 

Îi căută privirea și adăugă exasperat: 

— Dacă prezenţa mea e cea care te deranjează, du-te singură. 

— Ar fi mai rău? 

— Chiar? Mi-e greu să cred că ai căuta compania mea. 

leși pentru a-i deschide portiera și o conduse până la casă, 
aproape ducând-o în braţe pentru a-i proteja pantofii de seară. 
Totul era tăcut și întunecat. 

— Noapte bună, Eleonore. 

O privea gânditor și răsuflarea lui făcea să se topească fulgii 
de zăpadă din părul ei. Îi luă bărbia în mână și o obligă să-l 
privească. 

— Încearcă să dormi. Mâine, totul îţi va părea mai puţin teribil. 

Îi sărută palma și o părăsi. 

A doua zi după-amiaza, Edouard năvăli în magazin în 
momentul în care ea îi dădea lapte lui Henry. 

— Bună Edouard, îl salută ea repede. Henry arată mai bine 
ca la sosirea mea, nu găsești? Se îngrașă pe zi ce trece. 

— Nu mă miră, după felul în care îl îndopi... Sunt sigur că 
n-a mai vânat un șoarece de zile întregi. 

— Îi este mereu foame, murmură Eleonore, mângâind 
motanul care torcea de plăcere. Şi toată lumea are nevoie de 
puțină dragoste. 

— Tu știi de ce am eu nevoie? De o ceașcă bună de ceai. Să 
urcăm la mine, Ron se va descurca foarte bine și singur. 

O dată ajunși în apartament, Edouard își lăsă haina și-și 
desfăcu ușor nodul de la cravată. Apoi se îndreptă cu pași mari 
spre camera lui. În timp ce Eleonore pregătea ceaiul, îl auzi 
mișcându-se, dând drumul la apa dușului. Toate aceste 
zgomote familiare care aparțineau vieţii cotidiene a lui 
Edouard îi dădeau o impresie de siguranță și confort. 

Brusc, sună telefonul. Fiind sub duș, Edouard nu putea 
auzi așa că, după ce ezită, se hotărî să răspundă. N-avu timp să 
răspundă „alo“, că o voce feminină pronunţase deja: 

— Edouard, trebuie să-ţi vorbesc. 

Era Felicite, nu exista nici o îndoială şi tânăra simţi o 
ciudată tragere de inimă. Spuse cu calm: 

-Îmi pare rău, Edouard este sub duș în acest moment. Îmi 
lăsați mie un mesaj sau trebuie el să vă sune? 

Îşi dădu seama că vorbele ei erau foarte provocatoare, dar 
n-avea ce face. La urma urmei, era adevărul. 

Se auzi un clic. Telefonul se închise. 

Eleonore puse încet receptorul și reveni în bucătărie. Când 
ducea tava de ceai în salon, Edouard apăru cu părul încă umed. 

— S-a telefonat în timp ce-ţi făceai dușul. 

— Da? 

— Cred că era Felicite, dar a închis când a... când am 
răspuns eu. 

El nu se clinti. 

— Aveam intenţia să-i telefonez astăzi. O s-o fac mai târziu. 
Acum spune-mi cum a fost telefonul la părinții tăi? 

— Nu atât de greu pe cât mă temeam. Mi-am jucat rolul de 
logodnică fericită și imediat le-am cerut noutăţi de acasă. Am 
făcut-o pe mama să vorbească. 

El luă ceașca oferită de ea. 

— Mulţumesc. Şi ce ai descoperit? 

— Că a fost mai curând o suită de evenimente decât o 
persoană, care s-o facă să creadă în logodna noastră. 
Bineînţeles, la început, a fost Kate și faptul că Slade cunoaște 
familia voastră. După aceea, Margot a pus gaz pe foc. Și 
bănuielile lor au devenit certitudini. 

Își trase răsuflarea. 

— Îţi aminteşti? Mi-ai dat voie să-i dezvălui lui Kate 
proveniența celor patru mii de lire. Ei bine, după ce am 
reflectat îndelung, i-am spus. Îţi eram atât de recunoscătoare, 
Edouard. 

Roșeaţa i se urcă în obraji și reluă rapid: 

— M-am gândit că până la urmă o să lămurească. Am 
prevenit-o că nu vrei mulțumirile ei și că ţi-am mulțumit eu 
pentru ea. Greşeala mea a fost să nu-i spun că voi lucra la 
magazin ca să-ţi înapoiez datoria. De bine, de rău, credeam 
că sora mea va face un efort pentru a-și plăti datoria. Nu 

pentru bani... ci pentru ea însăși. Vroiam să înveţe să-și 
asume responsabilităţile. Așa că i-am cerut doar să nu-și facă 
s-o fac. Uitasem cât suntem de sinceri unul cu altul în familia 
Ferrers. Vezi, Kate în ușurarea sa, a mărturisit totul 
părinţilor. 

— La naiba! Dar de ce n-a făcut aşa de la început? 

— Pentru că nu vroia să le ceară bani. 

— Bine. Atunci, cum s-a născut neînțelegerea? 

— Cred că-ţi va fi greu să înţelegi... Pentru noi, Edouard, 
patru mii de lire reprezintă o sumă enormă, prea importantă 
pentru a fi avansată fără un motiv anume... Așa că gestul tău a 
fost interpretat ca o dovadă a dragostei tale pentru mine. 
Comportându-te astfel, însemna că te considerai ca făcând 
parte deja... 

— ... parte din familie, termină el amuzat, văzând figura ei 
surprinsă. Continuă... 

— Oh! Nu mai este mare lucru de adăugat. Se aşteptau ca 
eu să anunţ fericitul eveniment. Cum rămâneam mută, mama 
a Scris, în termeni ambigui mamei tale. I-a strecurat îndoiala în 
suflet. 

— Înţeleg... 

— Mama ta n-a fost sigură decât în ziua în care a întâlnit-o 
pe Margot Slade. Aceasta a lăsat-o să înțeleagă că tu i-ai făcut 
unele confidente în faimoasa seară de la teatru. A telefonat și 
la mine acasă. Mamele noastre sunt convinse că ne iubim și 
atunci mama ta... 

— A luat lucrurile în mână și a hotărât să-i forțeze pe cei doi 
turturei să-și recunoască dragostea. Cunoaștem prea bine 
succesul acţiunii ei. 

Edouard se ridică. Scotoci în buzunarul hainei și scoase o 
cutiuţă. 

— Iată cu ce se completează tabloul. 

Îi luă mâna și Eleonore bâigui uşor: 

— Eu... Acesta nu este... Nu-i un inel? 

— Ai mai văzut logodnă fără inel, Eleonore? Ştii că sunt 
regele eficienţei și al autenticităţii. Ai mers prea departe ca să 
dai înapoi acum înaintea acestui detaliu! M-am gândit că ti-ar 
place o montură veche și ti-ar conveni un rubin. 

Îi băgă inelul pe deget cu autoritate. 

— Perfect. Îţi place? 

— Este extraordinar, răspunse ea străduindu-se să rămână 
calmă... De ce îmi place atât de mult rubinul? 

— Mmm. 

Îi lăsă mâna și se îndepărtă de ea. 

— Oh, există o zicală și chiar mai multe, apropo de rubine. 
Dar rochia ta roșie a fost cea care a hotărât. Pot să-l schimb 
dacă... 

— Nu! Îmi place, sincer. Şi oricum, n-are importanță... 
Vreau să spun că nu-l voi purta multă vreme, nu-i așa? Acest 
inel nu are o semnificaţie anume. 

— Într-adevăr, încuviință el laconic. 

Eleonore își mușcă buzele. 

— Edouard, mai este ceva care trebuie să știi. Tatăl meu va 
telefona diseară pentru a-ţi mulțumi în legătură cu cele patru 

mii de lire. Vroia să facă un împrumut pentru a ti-i înapoia, dar 
i-am spus eu că am făcut-o deja lucrând la magazin. Știu că 
recunoştinţa lor nu te interesează, Edouard, dar îi poţi vorbi 
totuşi? Tinea atât de mult să-ţi mulţumească... 

— Da, voi face tot ceea ce se aşteaptă de la mine. 

Îşi privi ceasul. 

— Mergem la Crescent. Te voi aştepta să te schimbi. Pune-ţi 
rochia roșie, apoi vom ieși pentru a cina. 

O privi cu un ochi critic. 

— Se pare că nu prea ai mâncat astăzi. Cunosc un mic 
restaurant unde se servesc specialităţi franceze delicioase. Îi 
putem invita pe Hugnes și Vanessa ca să sărbătorim inelul. Ce 
zici? 

Ea încuviinţă și-l urmă. Edouard se temea să rămână singur 
cu ea? 

În acea seară, înainte de culcare, se uită printr-o carte pe 
care o remarcase în bibliotecă. Era caraghios s-o facă, dar 
curiozitatea era prea mare. 

Printre proverbe, ea citi: 

„Cine poate găsi o femeie virtuoasă trebuie s-o păstreze 
fiindcă această femeie este mai rară ca rubinul“! 


Capitolul 7 


Crăciunul trecu într-un vârtej de vizite și ceremonii. 
Zăpada care albise zilele de sărbătoare se topi repede sub 
ploile lui februarie. 

Eleonore lucra în continuare la magazin și mima micile 
gesturi de dragoste când era cu Edouard în public. 

Dacă ea contase că se va obişnui cu timpul cu această mică 
comedie, se înșelase. Toţi o considerau ca viitoarea doamnă 
Edouard Mansel şi în fiecare zi îi era rușine. Toţi, în afară de 
Felicite Madox. Bineînţeles că era numai lapte și miere la 
fiecare întâlnire cu ei. Felicite găsea întotdeauna un cuvânt 
care o făcea pe Eleonore să înțeleagă că nu avea de gând să se 
încline în fața unui simplu inel de logodnă. 

Într-o seară, când cinau în compania părinţilor lui, 
Edouard o informă pe Eleonore că a angajat un profesor de 
desen pentru ca ea să-și reia studiile. Ea nu putu, în prezența 

Manselilor decât să se încline şi să susure un mulţumesc suav, 
hotărâtă totuși să pună lucrurile la punct când se va ivi 
ocazia. 

Părăsind restaurantul, Edouard declară brusc că simţea 
nevoia unei cești de cafea și o duse pe Eleonore în 
apartamentul său situat în apropiere. 

Cum ajunseră în salon, tânăra trase draperiile și se apucă 
de pregătit cafeaua. Din bucătărie, putea contempla această 
încăpere care-i plăcea. Lambriurile de stejar asortate cu 
maronurile și ocrurile ţesăturilor încălzeau decoraţiunea 
masculină. Edouard era întins pe canapea și-și scosese haina 
de smoking. Îşi încrucișase mâinile în spatele cefei și, cu ochii 
închiși asculta un disc de Chopin. 

— Să pun și partea cealaltă? întrebă Eleonore aducând 
cafeaua. 

— Nu, mulţumesc. Doar dacă vrei să asculti tu? 

Edouard își puse ceașca pe podea și-și reluă poziţia în timp 
ce Eleonore punea microdiscul la locul lui. 

— Edouard, încă nu ţi-am mulţumit pentru trandafirul meu, 
spuse ea în cele din urmă, privindu-și bobocul care era în ton 
cu culoarea rochiei ei. 

Detaşându-l, îl puse în mijlocul unui buchet de 
brândușe. 

— O roză pentru Rose, murmură Edouard. 

Eleonore tresări imperceptibil. Ei căreia până atunci nu-i 
plăcuse cel de-al doilea prenume al său, începu să-i găsească 
un oarecare farmec. 

Ridică faţa, Edouard nu se mișca. Scena era intimă și 
odihnitoare. Avea remușcări că trebuie să întrerupă această 
liniște, dar nu putea accepta cursurile de desen. 

— Edouard, în legătură cu lecţiile... 

— Eram sigur că nu vei întârzia să-mi vorbeşti, o întrerupse 
el cu o voce leneșă, contemplând-o cu ochii lui albaștri. 

— Ştiai că nu puteam spune nimic în prezența părinților tăi, 
protestă ea. 

Se așeză pe covor. Rochia se înfoie în jurul ei ca petalele 
unui bujor. 

— Sunt aici ca să muncesc la magazin, nu să studiez desenul. 

— Nu ai putea să le faci pe amândouă? 

— În acest caz vreau să-mi scazi salariul cu contravaloarea 
lecţiilor. 

— Foarte bine. 

ÎI privi bănuitoare. Cedase prea ușor. 

— Accepti acum fără să mă contrazici? 

— Sunt un om de afaceri avizat și ştiu care îmi este interesul. 

— Şi când ai continuat să plătești salariul doamnei Feiloms 
atunci când n-a mai lucrat la tine fiindcă și-a rupt piciorul, tot 
simtul afacerilor te-a împins? 

— Ei bine... Să spunem că vreau să fac pace, în acest 
moment. 

Eleonore își încreți sprâncenele și încercă să ghicească 
sentimentele, dar faţa lui rămânea în continuare de nepătruns. 
Poate era momentul să-i vorbească despre ruptura lor... Ultima 
dată când abordase subiectul îi răspunsese că va reflecta. Ezită, 
dar fu întreruptă din gânduri de către Edouard... 

— Este un cadou pentru tine pe birou. 

— Pentru mine? 

ÎL privi uluită și îngăimă: 

— Hotărâserăm... 

— Tu hotărâseși... Doar nu vrei să mă etichetezi și de 
harpagon, nu-i așa? Trebuie să-mi apăr reputaţia. Și uită că 
sunt autorul cadoului, dacă asta te jenează. 

Eleonore ezită. ÎL privi cu un aer grav. EL stătea în aceiași 
poziție cu ochii închiși. Se îndreptă către birou și luă pachetul 
greu și voluminos. Se așeză în genunchi pe covor, cu 
sprâncenele încruntate. În minte i se înghesuiau mii de întrebări 
în timp ce desfăcea neîndemânatică panglicile ambalajului. 

Când termină de deschis pachetul, faţa i se lumină. 

— Oh! Edouard! Este... este nemaipomenit! N-am visat 
niciodată... 

Privea cu încântare tuburile de vopsea, pensulele, micul 
şevalet pliant. I se oprise răsuflarea. 

— Ce zici, merge? o întrebă el. 

Ea râse vesel. 

— Dar Edouard, ai cumpărat un magazin întreg! 

— Nu, am cerut doar materialele de bază pentru o viitoare 
artistă de talent. 

— Chiar crezi că pot deveni cineva? Cunoscându-te, cred că 
nu ai angajat un profesor necunoscut. 

— Mark Ives, încuviință Edouard zâmbind în faţa aerului ei 
surprins. I-am arătat câteva dintre schiţele tale și a părut foarte 
interesat. 

Ea se înroși de plăcere. 

— Adevărat? Oh, Edouard ești un om extraordinar! 

Se grăbi spre el și într-un impuls spontan îl sărută ușor pe 
buze. Sărutul fu la fel de rapid ca și efectul său devastator. ÎL 
îndepărtă ușor pe Edouard și aţinti asupra lui o privire plină 
de o uimire nouă. 

Inima lui bătea în acelaşi ritm cu a ei şi, vreme de un 
moment, se pierdu în ochii lui. 

Și atunci el o trase, o strânse lângă el și buzele lui puseră 
stăpânire pe gura ei, dure și flămânde. Se rostogoliră încet pe 
covor fără a înceta să se sărute, până când îi opri căldura 
căminului. Părul Eleonorei să răsfirase în jurul fetei sale ca și 
corola unei flori. Ea se topi sub sărutările din ce în ce mai 
dulci și mai exigente. El îi murmura tandru numele și, în acea 
clipă, ştia că-l iubea. Ajunsese la punctul de unde nu mai 
exista întoarcere și-i dădu buzele, abandonându-se în 
întregime dragostei lui. 

Mai târziu, în calmul orelor gri ale zorilor, întinsă în patul 
ei, retrăise în neliniște momentele febrile. Amintirea 
îmbrăţișării o făcea să se clatine şi să tremure și îi era teamă. 
Se simţise purtată de un val seismic unde raţiunea nu-și mai 
avea locul. Dacă Edouard i-ar fi cerut, ea i s-ar fi dat și el își 
dăduse seama. Dacă telefonul n-ar fi sunat... 

Dar soneria stridentă îi adusese cu picioarele pe pământ. 
Rămaseră o vreme întinși, ameţiţi până să-și vină în fire... Apoi 
Edouard se ridică într-un cot și o privi. Toată emoția dispăruse 
din ochii lui albaștri... Ea-și plecă pleoapele și-și întoarse fața 
pentru ca să nu i se citească ceea ce inima ei striga. El ridică 

telefonul și Eleonore profită pentru a observa cu aviditate 
acea faţă iubită, s-o observe ca și cum o privea pentru ultima 
oară... 

Edouard își trecu mâna prin păr în timp ce răspundea 
monosilabic unui locuitor invizibil. Tânăra se așeză cu capul 
rezemat de brațul fotoliului și privea pierdută vag în 
flăcările șemineului. ÎL auzi închizând și apropiindu-se încet 
de ea. 

— Uite unde ne duce acest joc, declară el în cele din urmă. 
Într-un moment de neatentie, te prinzi în joc... În fond, nu 
sunt decât un bărbat și tu o femeie prea seducătoare... 

O ajută să se ridice și, ca și cum ea ar fi fost doar un copil, 
îi acoperi delicat umerii și-i aranjă decolteul. Apoi îi desprinse 
o șuviță de pe obrazul încă fierbinte. Eleonore îl lăsă s-o facă 
fără să se miște. N-avea decât să înlăture orice urmă a 
îmbrățișărilor lor, ea nu va fi niciodată aceiași. 

Îi ridică bărbia și o obligă să-l privească în faţă. 

— Ar fi trebuit să înţeleg că inima ta prea generoasă ne va 
juca feste... Recunoștinţa este un joc periculos și lasă un gust 
amar în gură. 

Ea-şi ridică ochii şi-i susținu privirea cu calm. 

— Atunci n-o să-l mai jucăm, răspunse ea, minunându-se de 
indiferența ei. Ar fi păcat să punem în pericol pacea pe care 
am încheiat-o în această seară... Şi nu te teme, Edouard, 
cunosc foarte bine regulile jocului. 

— Da? 

Ea afirmă dând din cap și adună cravata pe care el o 
aruncase la începutul serii. 

— Pot să-ți refac nodul la cravată? Sunt foarte pricepută. 
Se ridică pe vârfuri și râse: 
— Aşează-te, eşti prea înalt pentru mine. 
EI se așeză pe braţul fotoliului. 
— Bravo. O faci admirabil, comentă el. 
— Nu, nu sunt unica. Multe iubitele de-ale tale, ar face-o la 
fel de bine. 

— Nu te consideri ca una dintre ele? 

— Nu. 

Îi zâmbi. 
— Nici tu, nici eu, nu ne-am ales liber. Iată deja o diferență. 
Pe de altă parte, nu suntem îndrăgostiţi unul de celălalt... 
Edouard, trebuie să fie foarte neplăcut să pui frână relaţiilor 
tale feminine... Am putea rupe logodna de acum? 

Fl își luă haina. 

— Vom discuta, răspunse cu o voce obosită, dar nu astă 
seară. 

— Foarte bine. 

Tăcură și Eleonore se aplecă să-și caute pantofii. 

— Era Felicite la telefon, răspunse Edouard după un 
moment, întinzându-i pantofii. 

— Da? răspunse ea cu un interes politicos, conștientă de 
ironia soartei. 


Se străduia să nu se mai gândească la modul în care-și 
pierduse pantofii. 

— Mi-a confirmat data petrecerii ei. Are loc sâmbăta 
viitoare. Sunt invitaţi și Vanessa cu Hugnes. 

— Sunt încântată. 

Se încălță și se întoarse spre el zâmbind. 

— Ei bine, noapte bună, Edouard. Mulţumesc pentru 
cadou. Iau un taxi, fă-mi plăcerea și nu te deranja... 

— Nici gând, te duc eu. 


ee 


În dimineața următoare, ea luă câteva hotărâri ferme. Să-l 
uite pe Edouard, să uite de Mark Ives şi de cursurile de desen. 
Să se întoarcă acasă. 

Când ajunse la magazin, i se spuse că Edouard plecase la 
Paris. Lăsase adresa lui Mark Ives pe agendă, în mijlocul 
instrucţiunilor. Se simţea foarte deprimată și fu fericită când 
Eve Mansel o vizită către prânz. 

— Dragul meu copil! Eşti palidă ca un mort! Cerei 
egoistului meu fiu să te lase să pleci devreme pe viitor. 

O sărută. 

— Este timpul să vă căsătoriți și Să vă așezați la casa voastră. 
Aţi fixat vreo dată? 

Eleonore simţi că leșină și mormăi. 

— Nu. Ne-am gândit că trebuie s-o lăsăm pe Kate să se 
mărite mai întâi. 

— Bine. Dar nu-l lăsa pe Edouard să aștepte prea mult. Sunt 
mirată că încă nu te-a răpit. 

Îşi încruntă sprâncenele. 

— Nu plănuiţi să faceţi o căsătorie intimă, fără rochie de 
mireasă și fără biserică? Ar fi stilul lui Edouard! 

Eleonore se gândi cu amărăciune la decepţia Evei când va 
afla de ruptura lor. Dori să-i mărturisească totul imediat, dar 
tăcu. Îi era imposibil să acționeze astfel fără permisiunea lui 
Edouard. Și, în adâncul inimii ei, se bucură că termenul fatidic 
se amâna. Ce ridicolă putea fi dragostea! 

Eve sfârși prin a o convinge pe tânără să se odihnească în 
timpul după-amiezii. 

Așezată lângă şemineu, cu părul proaspăt spălat expus la 
căldura blândă a flăcării, visa. Sykes dormea la picioarele ei și 
se simtea ridicol de mișcată de prezenţa lui. 

În această poziţie o surprinse Hugnes. 

— Hugnes! Ce plăcere să te văd... Eram într-o dispoziţie 
proastă. 

— Da, ce tristă zi, spuse Hugnes. De ce ești singură? Nu este 
nimeni? 

— Nu. Eve m-a obligat să vin să mă odihnesc, iar Edouard 
este în Franța. 

— Şi ţi-e dor de el? 

Eleonore se înroși. 

— Şi lui Sykes. Bietul de el! 

Se grăbi să mângâie câinele pentru a-și ascunde 
tulburarea. 

— Credeam că o găsesc pe Vanessa aici. Am trecut pe la 
magazinul ei și Ron Man mi-a spus că ea trebuia să asiste la o 
vânzare în sud. 

— Aşa este, îmi amintesc acum. Ron trebuia s-o înlocuiască. 
A plecat cu avionul... 

— Eşti sigură că cu avionul? 

— De ce? Da, așa ştiu. Vânzarea avea loc lângă Oxford. Dar 
nu știu locul exact. 

Dintr-o dată se simţi neliniștită. 

— Ce se întâmplă Hugnes? 

— Avioanele nu decolează din cauza timpului. Când a plecat? 

— Dimineaţă devreme, timpul nu era atât de prost. 

Eleonore ezită să răspundă, dar Hugnes va afla mai 
devreme sau mai târziu. 

— A venit Philip Nolan s-o ia și s-au dus direct la aeroport. 
Poate că s-au răzgândit, adăugă ea, în timp ce tânărul se 
grăbea spre telefon. 

— Cine ştie? răspunse el brusc. 

— Dacă timpul nu era atât de frumos, poate că au hotărât 
să se întoarcă? 

El nu răspunse, atent la ce i se spunea la telefon. Apoi 
închise. 

— Serviciul meteo prevede un timp şi mai ploios, cu o 
vizibilitate aproape nulă și vânt puternic. 

El formă un alt număr. Eleonore, neliniștită, îl asculta 
cerând informaţii asupra planului de zbor al Vanessei. Apoi 
închise telefonul cu o figură îndurerată. 

— Ce ţi s-a spus? întrebă ea, încercând să nu tragă cu 
urechea la zgomotul ploii în geam. 

— Azi dimineață, timpul nu permitea zboruri, în afară de 
câteva tururi ale pistei. Dar Vanessa, cu caracterul ei 
impetuos l-a convins pe Nolan că se poate zbura. De ce, 
naiba, Nolan n-a refuzat? 

— Fără îndoială că el a crezut că nu-și asumă un mare risc. 

— Nu se forțează norocul. A naibii fată! Să-ţi riști viaţa 
pentru o vânzare la licitaţie. 

— Şi Philip? Este pilot bun? 

— Sper, răspunse Hugnes strâmbându-se. Precis că 
niciodată n-a trebuit să înfrunte astfel de condiţii atmosferice. 

Merse cu pași mari către fereastră și contemplă cerul negru 
şi amenințător. 

— Sunt sigur că vântul se va înteţi. 

Brusc, sună telefonul. Tânărul se repezi la aparat și 
Eleonore se crispă, dintr-o dată foarte neliniștită. Dacă 
Hugnes cel calm își pierdea sângele rece, lucrurile erau 
serioase: 

— Era aeroportul, anunţă el cu o voce neutră. După planul 
lor de zbor, Vanessa și Philip contau să se întoarcă în seara 
aceasta și ar fi trebuit să aterizeze de o oră. 

— Ce putem face? 

— Nimic, doar să aşteptăm. 

Luară ceaiul. Eleonore încerca să întreţină conversaţia în 
cele douăzeci de minute bune cât dură chinul lor. Apoi 
telefonul sună, sfâşiind din nou tăcerea. Se îmbulziră amândoi 
spre aparat și Hugnes ridică receptorul, neliniștit. 

— Sunt bine, rosti în cele din urmă Hugnes, închizând. 

Îi luă mâna. 

— Au fost obligaţi să aterizeze forțat și Nolan s-a accidentat. 
Este la spital. Vanessa se întoarce în seara aceasta. Nu are 
decât zgârieturi și încheietura mâinii ruptă. Mă duc după ea. 
Trebuie să fie foarte şocată după acest accident. Plec imediat. 

Își luă pardesiul și se uită la ceas. 

— Voi fi înapoi într-o oră. 

Eleonore se postă în faţa ferestrei, ciulind urechea la orice 
zgomot de motor. În sfârșit, apăru Porcheul și ea sări să 
deschidă ușa. Vanessa era albă ca varul. 

— Du-o la culcare, Eleonore, vrei? spuse Hugnes cu o voce 
alterată. 

Ezită, apoi adăugă: 

— Bună seara. 

Și plecă rapid. 

— Hugnes era ciudat, începu Eleonore. 

Se întrerupse. Vanessa privea fix focul. Brusc, începu să 
tremure. 

— Ce este, Vanessa, suferi? 

— Oh, dacă l-ai fi auzit pe Hugnes! Mi-a spus lucruri oribile. 

— Ce s-a întâmplat? 

— Am încercat să glumesc. Asta a fost catastrofa. 

— Era foarte neliniștit, şi eu la fel. Nu știam unde erati... 

— Ştiu. Dar şi-a pierdut sângele rece și eu pe al meu. Mi-a 
vorbit îngrozitor. 

— Nu ştiam că părerea lui Hugnes este atât de importantă 
pentru tine. 

— Ba da... Ai ghicit. Este cea mai bună glumă a anului, dar 
nu am ce face. Când ti-ai anunţat logodna cu Edouard eram 
atât de fericită! Mi-era așa de teamă de Hugnes să nu se 
îndrăgostească de tine. Erai perfectă pentru el... 

— Dar eu nu-l iubesc, prostuțo! Îmi place foarte mult, sau 
cel puţin îmi plăcea, dar după comportamentul lui faţă de tine 
în această seară... 

— Nu-i purta pică, avea perfectă dreptate. 

Oftă. 

— Îmi amintesc şi eu ziua în care Edouard și el au dispărut 
vreme de două ore în ceaţă la bordul avionului lor. Atunci 
am ştiut că-l iubeam. Dar am înțeles totodată că această 
dragoste era fără speranţă. Mă considera ca pe o fetiţă, nimic 
mai mult. 

Rămase un moment tăcută și continuă: 

— Am făcut totul pentru a mă convinge că mă înșelam, am 
încercat să mă văd cu alţi băieţi, dar n-a folosit la nimic. Atunci 
ai apărut tu. Ce geloasă am fost când mi-am dat seama că vă 
înțelegeţi atât de bine! De aceea am fost atât de răutăcioasă cu 
tine la început. 

Eleonore se sperie de paloarea prietenei sale. Nu era mai 
bine să se ducă la culcare imediat? Vanessa nici nu vru să audă 
și vorbi în continuare: 

— Şi totuși tu mi-erai simpatică. Există la tine ceva proaspăt 
și pur care mă atrăgea și la care nici Edouard nu a putut 
rămâne indiferent... M-am afișat atunci cu Philip Nolan. El 
avea aceiași vârstă cu Hugnes. Speram ca el să înţeleagă că nu 
mai eram o fetiță. Cât despre Philip, el nu risca să sufere, 
inima lui era deja dată și logodnica lui este în Statele Unite în 
acest moment. Dar asta nu a servit la nimic. Hugnes mi-a spus 
clar că eu nu sunt decât un copil răsfățat. 

Râse cu amărăciune. 

— Şi nici nu cunoşti ce este mai important. Ştii de ce tineam 
atât de mult să merg la licitaţie? 

Scoase o cutiuţă pe care se înlănțuiau două inimi. 

— Oh, Vanessa! Este splendidă, exclamă Vanessa. 

Tânăra izbucni în plâns. 

— Scuză-mă, Nell, sunt o idioată... Eu... Eu vroiam să i-o 
ofer ca să înţeleagă, să știe... Aveam de gând s-o fac când... 

— Ascultă, o întrerupse brusc Eleonore. 

Ciuli urechea și alergă la fereastră. 

— Vanessa! Este mașina lui Hugnes! Crezi că a uitat ceva? 

Vanessa se grăbi la rândul ei către fereastră. 

— Da, el este. Vine. Oh, Nell! nu vreau să-l văd, n-aş putea, 
ce să fac? 

Privi în jurul ei înspăimântată. În lacrimi, se afundă într-un 
fotoliu. 

— Vanessa, iartă-mă, strigă Hugnes intrând brusc în 
încăpere. N-ar fi trebuit niciodată să mă înfurii. Ai plâns! Oh, 
mă simt atât de vinovat! Nu plânge, nu suport să te văd în 
această stare... Sufăr prea mult. 

Dintr-o dată, văzu cutia pe care Eleonore o pusese pe 
măsuţă. O observă un moment, apoi o luă în mâini și comentă: 

— Secolul XVIII, stare foarte bună. Cuarţ roz montat în 
aur... Un cadou fermecător de logodnă. 

Puse la loc obiectul pe masă şi reveni spre ea. 

— Pot să-mi iau cadoul acum, Vanessa, dragostea mea? 

Tânară îl privi uimită. 

— Am intenţia să-l accept, să știi, îi murmură el. 

O sărută. 

— Nu uitaţi că sunt aici, interveni Eleonore. Nu mi-aţi lăsat 
timp să mă retrag. 

Și în timp ce ei să înlățuiau râzând ea dispăru. 


132 LEE PARKER 


KKK 


Henry, motanul gri, dispăruse. Nu-și făcu deloc apariţia 
în timpul zilei și Eleonore fu convinsă că i se întâmplase 
ceva. leşi și făcu înconjurul casei strigând-o blând. Nici 
urmă de Henry. Se simţea teribil de necăjită de această 
dispariţie. 

Oftă și plecă spre Luigi. Trebuia să-și petreacă după-amiaza 
cu Maisie. 

Când își părăsi prietena, era târziu și se grăbi pentru a se 
întoarce. Henry nu era singura ei grijă. Era vineri și Edouard, 
care plecase de patru zile încă nu venise. Așa că Eleonore se 
gândi că va scăpa de corvoada unui weekend petrecut la 
Felicite Madox. Și dacă, așa cum hotărâse, îi va înapoia inelul, 
prefera să rămână singură. 

Trecea prea aproape de magazin ca să nu se gândească la 
Henry. Poate l-a închis din greșeală în pivniţă? 

Când ajunse la magazin, aşa cum se temea, Henry nu o 
aştepta la locul lui obișnuit, în fața intrării. Intră prin ușa 
din spate. Lumina era stinsă și ea se îndreptă pe pipăite 
spre pivnita căreia îi deschise ușa. Strigă încet pisica, dar 
nu se auzi nici un mieunat. Aprinse un chibrit și intră în 
gaura neagră. Dar un curent de aer rece stinse aproape 
imediat flacăra șovăielnică și ea se trezi în întuneric 
complet. Cobori o treaptă, apoi o alta, chemându-l în 
continuare pe Henry. 

Și atunci se împiedică de ceva moale ce se afla spre scară. 
Îşi pierdu echilibrul, dădu din mâini în gol timp de o fracțiune 
de secundă în căutarea unui sprijin și să rostogoli fără zgomot 
pe treptele de piatră. 

O înjurătură fu cea care o scoase din amorţeală. Gemu și-și 
duse mâna la cap. Avea o durere apăsătoare la tâmplă. Avu 
conștiința unei lumini care se aprindea şi a unui zgomot de 
pași pe scară. 

— Ce naiba... Eleonore! Dar ce faci aici? Ce ţi s-a întâmplat? 
Te-ai lovit? 

— Te rog, Edouard, nu tipa! Îmi pocnește capul. 

— Dumnezeule! Ai un cucui imens! strigă el. 

O luă în braţe. 

— Pot să merg și eu, murmură ea. 

Dar nu făcu nici o mișcare să se elibereze, fericită să-și 
poată țină capul în scobitura umărului lui. Era amețită şi nu 
protestă când el o lungi delicat pe sofa, acoperind-o cu o 
cuvertură ușoară. ÎL ascultă, cu ochii închiși, telefonând 
medicului. 

— Nu credeam că o să vii până mâine, spuse ea după un 
timp. 

— Mulţumeşte cerului că am venit mai devreme. Ai fi rămas 
acolo toată noaptea. 

— De ce m-am împiedicat? 

— De un covor făcut sul... Ah, sună, trebuie să fie medicul. 

Când acesta plecă, incheietura mâinii îi era bandajată și 
calmantele pe care i le administrase începeau deja să-și facă 
efectul! 

— Te așteaptă mâine să faci o radiografie. După el, nu ai 
nimic rupt, dar vrea să fie sigur, zise Edouard după ce-l 
însoţise pe doctor. 

— Pari obosit, Edouard. Ai avut o călătorie agitată? 

— Nu încerca să schimbi subiectul. Ce căutai în pivniță? 

— N-a recomandat medicul să nu mă obosești cu întrebări? 
se aventură ea. 

— Nu, n-a spus nimic în acest sens. Te ascult... 

— O să te enervezi... 

— Mă îndoiesc. Ei? 

— X3ă... Ei bine, din cauza lui Henry. 

Își încruntă sprâncenele. 

— Henry? 

— Da, pisica. 

— Pisica?... Oh! Henry! 

Își trecu mâna peste frunte. 

— Eram sigur că acel blestemat de animal ne va face 
necazuri. Şi? 

— A dispărut. Nu l-am văzut de două zile. Eram îngrozitor 
de neliniștită și mă întrebam dacă n-am închis-o din greșeală 
în pivniţă... 

— ... în pivniţă. Nu mă miră din partea ta. Ai noroc că nu 
ti-ai rupt gâtul... Eşti un pericol public. O să-ţi pregătesc totuși 
o ceaşcă de ceai. 

— Mulţumesc. 

Când reveni cu o tavă, ea începu cu o voce şovăielnică: 

— Nu ţi-am spus totul. M-am dus până la baie când l-ai 
condus pe doctor... 

— Da, şi? se interesă el cu neîncredere. 

— Ei bine... M-am liniștit în privinţa soartei lui Henry... L-am 
găsit în dulapul din baie. 

— Te-ai liniştit, nu? o întrerupse el. 

— Cu şase pisoi, termină Eleonore jalnic. 

— Sase pisoi? repetă Edouard. Ştii că este o ispravă pentru 
un motan? 

Se priviră și izbucniră în râs. 

— Şi te mirai de ce se îngrașă și este mereu flămând! Deci, 
s-a instalat în dulapul din baia mea? 

— Da. Acolo este cald... Se pot muta... 

— Nu, lasă-i, oftă Edouard filozofic. Nu ştia ce se va 
întâmpla dacă Sykes îi descoperă, nici ce efect ar produce șase 
perechi de ochi privindu-te când faci duș, dar în situaţia în 
care am ajuns... 

Ea râse din toată inima. 

— Edouard, ești atât de nostim când îţi iei figura asta fals 
disperată! 

El îi zâmbi, așa cum îi plăcea ei, cu un zâmbet blând și 
sincer, complice. Se simţi fericită o clipă, dar își aminti brusc 
de situaţia falsă în care se afla. Trebuia să-i vorbească... 

— Ce ai? o întrebă el brusc. Pari gânditoare. 

Văzându-i aerul surprins, adăugă: 

— Se poate citi în tine ca într-o carte deschisă. Hai, bea o 
ceașcă cu ceai cât este încă fierbinte și spune-mi ce te 
preocupă. 

Eleonore acceptă cu recunoștință și-l lăsă să ia loc în faţa ei. 
Inspiră adânc înainte de a începe. 

— N-ar fi mai bine să rupem logodna imediat? 

Își mușcă buzele. 

— Eu... Bineînţeles, am hotărât să așteptăm nunta lui Kate, 
dar, eu... nu mai pot suporta această situaţie. Şi ştiu şi că 
pentru tine... 

Îi aruncă o privire rapidă și reluă repede: 

— Îti sunt foarte recunos.... 

Vocea i se împiedică. 

— Apreciez tot ce ai făcut pentru mine și sunt conștientă de 
eforturile tale... Dacă, dacă rupem acum, m-aș putea întoarce 
acasă... Tu... Tu, nu vei fi obligat să asiști la nunta lui Kate... 
Mi-am plătit datoria, nu-i așa? 

El nu răspunse imediat. Ridică ochii spuse el, nehotărât. 
Era aplecat în faţă, cu privirea fixată pe desenul covorului, și 
părea că se gândește intens. Când începu să vorbească, vocea 
îi era calmă şi blândă. 

— Cum doreşti. Dar pot să fac o obiecţie? Îţi înţeleg foarte 
bine dezgustul pentru această situaţie falsă și minciunile pe 
care ești obligată să le repeti în fiecare zi... Dar nu oficializa 
ruptura noastră înaintea căsătoriei lui Kate. Părinţii tăi au 
destule griji cu pregătirile ceremoniei ca să le mai adaugi și pe 
ale tale. Te vor crede foarte nefericită. Chiar dacă, în realitate, 
te simţi ușurată... 

Eleonore se strâmbă. 

— Asta înseamnă că farsa noastră nu s-a sfârșit... Sunt 
extenuată. 

— Nu vei mai fi obligată să te prefaci. 

El observă că ea își scotea inelul de pe deget. 

— Păstrează-ţi inelul drept amintire... 

— Niciodată! N-aş putea, ripostă ea cu tărie. 

— Nu-l purta dacă nu vrei, dar păstrează-l. N-ai decât să-l 
pui în fundul unui sertar... Oricum, este al tău. 

Eleonore n-avea intenţia să accepte, dar se simțea prea 
slabă pentru a se bate. Lăsă să-i cadă mâna pe cuvertură și-l 
întrebă cu o voce obosită: 

— Ce-ai vrut să spui adineauri? 

— Mă gândeam să lipsesc până la nuntă... 

— O absenţă de aproape trei săptămâni! Cu ce pretext? 

— Oh! Pretextele nu lipsesc... O călătorie de afaceri, o 
tranzacţie urgentă de reglat... Nimeni nu-și va face griji, nu-ți 
fă probleme... 

Îşi privi ceasul. 

— Este târziu. Eşti de acord? Voi dispare până la nunta lui 
Kate? 

— De acord, încuviinţă ea închizând ochii. Până la nunta lui 
Kate. 

Rămase un moment fără să se miște. În fond, hotărârea lui 
o făcea să se simtă ușurată. I se oferea un mic răgaz... Un răgaz 
de trei săptămâni... O bagatelă. Dar tot era ceva. 


Capitolul 3 


— Dumnezeule! strigă Vanessa. Deja te-a bătut? 

— Foarte nostim, răspunse Edouard ieşind din mașină. Mai 
vorbeşti! Dacă te-ai vedea tu cu zgârieturi și brațul în ghips. 

— Al meu nu este rupt, slavă Domnului! exclamă Eleonore 
ridicându-și încheietura mâinii. Doar o contuzie. 

— Cred că trebuie să te felicit, Hugnes. Am aflat vestea... 
Dar cel puţin știi în ce te bagi? 

— Aşa cred, îl asigură prietenul său zâmbind. 

Edouard îi ciufuli părul Vanessei. 

— Secretoaso! Te felicit. Pentru prima dată, faci dovadă de 
bun simţ... Vino să te sărut. 

Vanessa izbucni în râs și acceptă cu bucurie sărutul fratelui 
ei, în timp ce Hugnes se întorcea către Eleonore. 

— Ce ţi s-a întâmplat? 

— Am căzut pe scări. 

— Bine că nu este mâna dreaptă. Nu vei fi obligată să-ţi 
întrerupi studiile de desen. 

— Din fericire! remarcă Edouard luând-o de braţul valid şi 
ducând-o către casă. Te-ai dus să-l vezi pe Mark Ives, 
Eleonore? 

— Oh! Am uitat să-ţi povestesc. Da, l-am văzut. Pe moment, 
n-a putut să-mi spună mare lucru. Trebuie să lucrez un pic 
pentru el... Dar l-am găsit extraordinar. 

Eleonore se întrerupse, gânditoare. Se întreba de ce se mai 
deranjase să se ducă să-l vadă pe Mark Ives când va părăsi 
Londra în curând. Fără îndoială că nu rezistase tentatiei de a 
cunoaște un pictor de renume. 

— Ai grijă... Nu-ţi fă iluzii, o prevenise Edouard... Dar ce-i 
asta? o întrebase el arătându-i un alt desen. 

— Câteva schiţe făcute la Londra. 

Revenind la realitate, o auzi pe Vanessa comentând: 

— Acest weekend va fi plictisitor de moarte, presimt. Am 
încercat să scap, dar Hugnes nu m-a lăsat. Edouard, de ce ai 
ținut atâta să venim? Iat-o pe Felicite! 

Gazda lor își făcuse apariţia pe peronul locuinţei. 

— Credeam că n-o să mai ajungeţi niciodată! strigă ea. 

Se grăbi spre ei. 

— Edouard dragă! Mă temeam să nu fi avut o încurcătură de 
ultim moment! 

Îşi aminti dintr-o dată de prezenţa Eleonorei și o măsură în 
tăcere. Îşi compuse un zâmbet mare către Eleonore și susură: 

— Dumnezeule, dar ești însoţit de o combatantă... Sper să 
nu fie prea grav, se interesă ea apoi, pe un ton care lăsa să se 
înțeleagă contrariul. 

— ... Ce păcat că nu ne poţi însoți la plimbare pe cai, mâine. 

Eleonore se mulțumi să zâmbească, drept răspuns. Ştia 
foarte bine că Felicite ar fi prea încântată să dispară toată ziua 
în compania lui Edouard. Cât despre ea, regreta deja că venise. 

— Cum te simţi? întrebă Edouard aplecându-se spre ea cu 
un Surâs. 

— Nu prea rău, dar crezi că pe Felicite ar deranja-o dacă 
m-aş duce să mă întind un moment? 

— Sigur că nu.... Împarți camera ta cu Vanessa, spuse el 
urmând-o pe scări. Prima ușă la stânga. 

Își puse valiza la piciorul patului. 

— Mulţumesc, și plimbare plăcută! 

— Oh! Este târziu, vom merge posibil mâine. Te poți 
descurca singură cu braţul în eșarfă? 

— Nu-ţi fă griji... Du-te repede la Felicite care trebuie că te 
așteaptă. O să considere că-ţi ia prea mult timp să-mi urci bagajele. 

— Atunci, pe curând. 

O părăsi cu un zâmbet. Spre marea ei surprindere, 
Eleonore reuși să doarmă și se simţea perfect odihnită când 
cobori să se alăture celorlalți. Erau în total douăsprezece 
persoane. Edouard, fără îndoială, insistase în mod special ca 
Vanessa și Hugnes să-i însoţească. În afară de ei, ea nu 
cunoștea pe nimeni. Făcu un efort să vorbească vecinului ei 
care lucra în televiziune. Totuși, conversaţia acestuia era 
interesantă și timpul trecea repede până la cină. Li se 
rezervase o masă într-un han din apropiere. 

Când ieși din baie după ce se îmbrăcase pentru restaurant, 
zâmbi în faţa fluieratului admirativ al Vanessei. 

— Scuzele mele. Trebuie să recunosc că negrul îţi vine 
foarte bine. Eşti cu adevărat perfectă... 

Eleonore își scrută fără menajamente imaginea din 
oglindă. Rochia pe care o purta era prea ajustată. 

— Nu este un pic prea... 

— Nu. Este perfect... 

— Nu mi-am dat seama că se mulează atât de mult... Am 
cumpărat-o în viteză când am știut că venim aici. Felicite, ea, 
este întotdeauna perfect îmbrăcată. 

— De ce-ti faci griji? ripostă Vanessa. Rubinul este la degetul 
tău, Edouard te iubește și tu îl iubeşti pe Edouard. Asta este 
important. 

Eleonore reuşi să schiţeze un zâmbet. 

— Încă nu mi-am revenit complet după căzătură, mă simt 
ușor rablagită, zise ea pentru a schimba subiectul. 

Îşi puse pantofii și continuă: 

— Dealtfel, nu mă simt niciodată în largul meu în public, 
mai ales când nu cunosc pe nimeni... 

— Hai, hai! Nu fă pe ingenua. Am văzut efectul pe care l-ai 
produs asupra vecinului tău, adineauri... 

— Nu vorbi prostii! 

— Dar nu spun... Oricum, a remarcat și Edouard. N-a 
încetat să te supravegheze... 

— Nu fi prostuţă! Hai vino, este timpul... 

După cină, Edouard o luă pe Eleonore de mână și o duse 
pe ringul de dans. Ea se abandonă cu deliciu în braţele lui 
puternice, alunecând în ritmul muzicii. Era probabil ultima 
oară... Așa că vroia să profite din plin. 

— Nu eşti prea vorbăreaţă în astă seară, îi murmură el la 
ureche. 

— N-am chef să vorbesc, răspunse ea dintr-o suflare, 
ridicând faţa spre a lui. 

— Atunci să dansăm... 

Și o înlănțui și mai tare. 

Eleonore nu putea să-și găsească somnul. Asculta respiraţia 
regulată a Vanessei în patul vecin. Se întoarse în pat de câteva 
ori, apoi se hotărî să ia un somnifer ușor. 

După o noapte albă, nu va fi în stare să înfrunte senină ziua 
ce urma să vină. 

Îşi puse un capot și ieși în vârful picioarelor, atentă să 
nu-și trezească prietena. Se strecură pe culoar și ajunse în 
baie fără să fi avut nevoie să aprindă lumina. Ajungând la 
ușa camerei, auzi zgomot de voci pe scări. Ezită un moment, 
apoi într-un gest impulsiv, se ascunse în spatele perdelelor 
unor ferestre. Își aplecă ușor capul înainte și îngheță de 
groază. 

Edouard, cu braţul pe umărul lui Felicite, cu faţa înclinată 
către aceasta, îimpingea ușa unei camere. Intrară amândoi și el 
închise ușa. În momentul în care Eleonore, cu ochii în lacrimi, 
trecea prin faţa încăperii în care ei dispăruseră, auzi un râs 
ușor, puţin tulburat. Îşi astupă urechile și alergă să se arunce 
în pat... Nu mai vroia nimic să vadă, nimic să audă, nimic să 
bănuiască, nimic. 


KKK 

Ieșind din biserică, a doua zi dimineaţă, îl găsi pe Edouard 
care o aștepta, rezemat cu nonşalanţă de zidul din pietre al 
cimitirului. La vederea lui, inima îi bătea mai tare şi simţi că se 
înroșește. Nu era corect. Sperase ca această slujbă să o 
liniștească, dar era suficient ca el să apară pentru ca pacea și 
calmul să dispară. 

Cum îndrăznea el s-o privească cu acel aer blând și acel mic 
zâmbet, el care tocmai petrecuse noaptea cu o altă femeie? De 
ce nu reușea să-l urască? 

— Bună, Eleonore. 

O luă de brat. 

— Credeam că te găsesc aici. 

— Bună, Edouard. Prezenţa mă flatează. Felicite știe că ești 
aici? 

El nu răspunse imediat, ignorând insinuările ei. 

— Nu erai trează când am ieșit azi dimineaţă și i-am cerut 
Vanessei să te lase să dormi, spuse el în cele din urmă. Te 
simţi mai bine? 

— Atâta solicitudine mă copleșește. 

El nu putu să ignore mai mult sarcasmele ei. 

— Pari tulburată, Eleonore, ce se întâmplă? 

— Nu-mi place să trec drept idioată, Edouard. 

— Şi... de ce ţi-e teamă să treci drept idioată? ripostă el 
brusc, în gardă. 

— Nu bănuiești? 

— Eram tare la ghicitori când eram copil. 

— Este greu să mi te închipui copil. 

Oftă exasperată. 

— Să încetăm cu prostiile. Excelezi în şarade, iar mie mi-e 
greu să mă mai joc... Edouard, credeam că noi conveniserăm 
să nu vorbim nimănui despre caracterul fictiv al logodnei 
noastre... Nu asta mi-ai spus chiar tu? 

— Şi ceea ce vroiam. 

— Chiar? 

Vocea i se gâtui de furie. 

— Nu-mi spune că Felicite îţi dă voie să te duci în camera ei, 
crezând că ești îndrăgostit la nebunie de mine? 

Ridică din umeri cu dispreţ şi continuă: 

— În fond, de ce nu? Fără îndoială că ai convins-o că amorul 
propriu şi pudoarea sunt sentimente demodate... Dealtfel, ea 
trebuie să fi fost convinsă înainte... 

O mică voce interioară îi striga să tacă, dar ea nu asculta. 
Umilinţa și amărăciunea erau mai puternice. Se întrerupse 
brusc, speriată de calmul lui Edouard. 

— Pot să te întreb cum ai aflat? 

Vocea lui era periculos de blândă și ea simţi că leșină. 

— Te-am... te-am văzut intrând în camera ei, spuse ea 
repede. 

— Înţeleg... Şi se poate şti dacă ne spionai? 

— Ce-ti închipui! Nu puteam dormi și m-am dus să caut un 
somnifer în baie. 

Adăugă cu un ton veninos: 

— M-aș fi arătat, dacă aș fi putut crede că ti-ar fi făcut 
plăcere... Mi s-a părut că eram în plus! 

— Foarte în plus! 

Conversaţia nu se îndrepta în direcţia voită de Eleonore. 
Edouard nu avea, pentru nimic în lume, aerul încurcat şi 
nu încerca nici măcar să se scuze... Dealtfel, de ce ar 
face-o? Pretinse vreodată că este un călugăr? Nu. Totuși, ea 
crezuse că el o va scuti de o astfel de umilinţă, mai ales cu 
Felicite. 

— Deci, mi-am petrecut noaptea cu Felicite Maddox... 

O privea drept în ochi. 

— Sunt din nou diavolul pe care ai știut să-l vezi de la prima 
vedere și l-ai fixat cu atâta talent pe hârtie. Dar mă întreb de 
ce pari atât de tulburată și furioasă. Doar dacă nu ai sperat să 
petrec această noapte în patul tău... 

Mâna Eleonorei se abătu asupra feţei lui Edouard cu un 
zgomot ce semăna cu un tunet. 

Rămaseră amândoi înțepeniţi, fața lui Edouard nu reflecta 
nici o expresie. Brusc, el luă mâna care îl pălmuise și o trecu 
sub braţul lui, forțând-o pe Eleonore să înainteze. 

— Să continuăm încet cum fac toți îndrăgostiţii din lume, 
spuse el pe un ton glumet. Îi văd pe Vanessa și Hugnes la 
capătul drumului. Vin spre noi... Nu te îndepărta de mine... 
Toată lumea știe că indrăgostiţilor le place să fie aproape unul 
de celălalt. 

— Ah, ești aici, Edouard! Felicite te caută peste tot, strigă 
Vanessa. Era în toate stările când a remarcat dispariția ta. 
Plănuia o plimbare călare în compania ta. 

— M-am răzgândit. 

— Dacă aș fi în locul Eleonorei, mi-ar fi teamă de reacţiile 
lui Felicite. Este o jucătoare foarte proastă și nu-i place să 
piardă, glumi Vanessa. 

— Ah! Oricum, logodnica mea are o încredere oarbă în 
mine, nu-i așa, draga mea? făcu el, sărutând-o pe vârful 
nasului pe aceasta. Apropo, sper să nu vă supăraţi, dar vom 
dispare după dejun. Eleonore se simte un pic slăbită și ne-am 
săturat de toată această lume. 

Hugnes zâmbi. 

— Vă înţelegem foarte bine, și vom fi destul de generoși să 
vă lăsăm să dispăreţi primii. 

Vanessa bombăni: 

— Evident, am face o impresie proastă dacă am pleca toți 
patru în același timp. 

Edouard îi lăsă pe soră-sa şi pe Hugnes să ia un pic de 
avans. 

— Du-te să-ţi faci bagajele, draga mea, plecăm chiar după 
prânz. Cred că-mi amintesc că este o budincă grozavă în 
meniu. Ar fi păcat să n-o gustăm, nu? 

— Edouard! 

Eleonore se opri și-l forță și pe el să se oprească. Scutură 
din cap. 

— Edouard, ești îngrozitor... 

— Se pare... 

ÎI privi şi nu se putu împiedica să nu râdă. 

— Îmi pare rău pentru acea palmă. 

— Da? Totuşi, o meritam. 

— Edouard, apropo... 

— Vom discuta mai târziu, nu este locul, nici momentul 
potrivit... 

— Dar nu vei mai fi săptămâna viitoare și eu plec vineri. Mă 
întorc acasă, îi spuse ea, dându-și dintr-o dată seama de 
realitatea plecării ei. 

O tristeţe inexplicabilă o copleși. 

— Vineri? repetă el. Oh! atunci într-o altă zi, poate. 

Ea-și cobori capul, incapabilă să vorbească și intrară 
în casă. 


KKK 


Când își luă la revedere de la familia Mansel se simţi mai 
penibil decât își imaginase. Eve o strânse la piept, neîncetând 
să vorbească despre următoarea ei întoarcere și despre 
pregătirile de căsătorie. 

Le făcu un ultim semn cu mâna. Spera că o vor ierta într-o 
zi pentru că-i dezamăgise atât de crunt. 

Hugnes și Vanessa o conduseră la gară. 

— Ghinion că Edouard a fost reţinut în altă parte, remarcă 
Hugnes. 

— Este ceva pentru tine pe locul din spate, spuse Vanessa. 
Din partea lui Edouard. 

Eleonore, surprinsă, întoarse capul și zări un coş mare de 
nuiele. 

— Henry? bâigui ea. 

— Şi toată familia sa. Edouard s-a gândit că-ţi vor lipsi. Cred 
că ai reușit să-l faci aproape uman. 

— Nu-ţi voi permite să nu fi respectuoasă cu fratele tău! o 
tachină Hugnes căutând în retrovizor privirea Vanessei. 

— Foarte bine, domnule. 

ÎI sărută pe Hugnes pe ceafă. 

— Nu distrage atenţia şoferului! 

O instalară pe Eleonore în compartimentul său și tânăra 
avu o strângere de inimă văzându-i cum pleacă. Oare îi va mai 
vedea într-o zi? 

Hilary Ferrers era la gara din York și o aștepta. Ea sări din 
vagon și se aruncă în braţele sale, apoi, ascunzându-și faţa în 
umărul lui, izbucni în plâns. 

— Hai, hai, micuță Nell, te luasem drept o mare doamnă, 
dar „lacrimile“ m-au lămurit. 

Eleonore își ridică faţa şi, zâmbind printre lacrimi, se scuză: 

— Tată îmi pare așa de bine că te văd, că sunt din nou acasă! 

— Hai în maşină! Toată lumea te aşteaptă cu nerăbdare... 

— Ce mai este pe acasă? 

— Totul merge bine. Și familia Mansel? Cum erau când i-ai 
părăsit? 

— În plină formă. Vă adresează salutări. 

Ezită înainte de a adăuga: 

— Edouard nu va putea asista la nuntă. 

— Oh! 

Tatăl îi adresă o privire perspicace. 

— Ce păcat! Dar nu este grav... Ni-l vei prezenta altă dată. 
Când pleci iarăși? 

— Nu știu, este posibil să rămân o săptămână sau două. 

— Foarte bine. Pentru a face plăcere mamei tale, ai face bine 
să pui un pic de roșu pe obraji. S-ar spune că ai nevoie de aer 
proaspăt. Nu-ţi prieşte la oraș. 

— Mă simt bine, nu te îngrijora. 

În mijlocul familiei sale, Eleonore își reluă ocupațiile 
obișnuite fără greutate. Dar când era singură, amintirile îi 
reveneau în memorie, hărţuind-o fără încetare. Mai mult, 
interesul pe care oamenii din sat îl manifestau pentru inelul ei 
și pentru faimosul „tânăr“ era pentru ea o încercare 
suplimentară. 

Constance Ferrers începea să dispere văzând cum trec 
zilele. Repeta fără încetare că nimic nu va fi gata la timp și că 
se îndreptau spre catastrofă. Eleonore o calma și o ajuta cât 
putea mai bine. 

Doddie părea foarte nerăbdătoare să-l revadă pe Edouard. 

— De ce nu vine? 

— Este plecat cu afaceri. 

— Îţi aminteşti ce nesuferit îti era când ne-am văzut pentru 
prima oară la Londra? zise Kate aranjând ținuta de domnişoară 
de onoare a surorii sale mai mici. 

— Mi-ar place ca Edouard să fie aici, ciripi Doddie scăpând 
din mâinile tinerei. Este mult mai nostim ca Guy. El şi Kate se 
potrivesc de minune, nu au nici un simţ al umorului. Edouard 
este amuzant. Dă impresia de serios, dar de fapt, este total 
diferit. Se vedea asta în colțul buzelor lui. Nu găsești? 

— Ba da. 

— Spune, Nell, aș putea sta la voi când îmi voi face studiile 
în medicină? 

Eleonore oftă. 

— Ia te uită, te-ai răzgândit? 

— Se răzgândește în fiecare zi! lansă Kate ieşind din cameră. 

Doddie scoase limba după ea când soră-sa închise ușa. 

— Închipuie-ţi că am vorbit mult cu Edouard când am aflat 
de succesul meu la concurs. 

— Cu Edouard? se miră Eleonore, încreţindu-și 
sprâncenele. Când? 

— Oh... Demult, replică Doddie vag. Nu te deranjează că-i 
cer sfatul? 

— Bineînţeles că nu, dar nu mi-a spus nimic, făcu sora sa cu 
o strâmbătură. ÎL plâng pe tata pentru nota de telefon! 

— Oricum, asta este, m-am hotărât pentru medicină. Vezi, 
mi-ar fi foarte de folos ca voi să locuiti la Londra. 

Eleonore, tot încercând să pună aţă în ac, se gândi că avea 
tot timpul să-și facă griji în legătură cu studiile lui Doddie. În 
fond, poate va locui la Londra în acea vreme... Singură. 
Londra era suficient de mare ca ea și Edouard să nu se 
întâlnească niciodată. 

Contrar tuturor previziunilor, ziua nunții lui Kate fu foarte 
însorită. Un milion de ani trecuseră de la decepţia ei cu Guy, 
gândi ea în timpul ceremoniei. ÎI privea acum, în picioare 
lângă Kate, și se bucura că se putea ruga la fericirea lor, fără 
nici un fel de rezervă. 

Dintr-o dată, Doddie o trase de mânecă și îi șopti la ureche: 

— Uită-te, tot satul este aici. Şi în plus, avem o vizită. 

Eleonore urmări privirea surorii ei și rămase împietrită. 

Edouard! Îi veni să leşine la vederea lui. Ce făcea aici? Când 
coborî pe aleea centrală în urma mirilor, ea își fixă ochii drept 
în fața ei. Dar ajunsă lângă el, fu forțată să-i zâmbească. Simţea 
asupra ei privirile întregii asistente şi credea că aude 
comentariile: „Logodnicul Eleonorei este aici“! 

De ce a venit? gândi ea în timp ce el o ţinea la o parte de 
mulțime, zâmbitor și enigmatic. Cum îndrăznea să complice și 
mai tare lucrurile? După ce se făcură fotografiile, se repezi 
către el. Edouard deschise braţele și o sărută pe obraz. 

— Bună, Eleonore dragă! Am reușit să mă eliberez... Hai, 
dragostea mea, spuse el glumeţ în faţa aerului aiurit al tinerei, 
ești în fața publicului tău! 

Ea se strădui să zâmbească și îl întrebă: 

— Dar ce faci aici, Edouard? 

În gând, îşi spunea: „Ce obosit pari, dragul meu“. 

— Am venit să asist la o nuntă, replică el vesel. 

— Strici totul, ripostă ea. Și nu știi nimic despre mentali- 
tatea oamenilor acestui sat. Pentru ei, este ca și cum am fi 
căsătoriţi. Ne-au căsătorit în momentul în care te-am văzut. 

— Atunci, ar fi bine să nu-i dezamăgim. Hai, zâmbește! 
Priveşte la Kate! 

— Edouard Mansel, nu te înțeleg, șuieră ea printre dinți. 

Și cu aceste cuvinte îl părăsi pentru a se duce lângă 
familia ei. 

Îi fu imposibil să-i vorbească în timpul întregii recepții. 
Domnișoara Hawkins, bibliotecara satului, pe care punciul o 

cam înroșise deja veni să ţină companie tinerei. Eleonore 
nu-i asculta trăncăneala decât cu o ureche distrată, dar tresări 
când o auzi extaziindu-se: 

— Un băiat aşa de drăguţ, draga mea, atât de bine crescut! 
Mi-am dat seama de prima dată când l-am văzut. Şi astăzi şi-a 
amintit chiar de numele meu. 

— Dar ce vreţi să spuneți, domnişoară Hawkins, se interesă 
ea. L-aţi cunoscut deja pe Edouard? 

— Sigur că da, o asigură domnișoara Hawkins înghițind un 
gât de punci. Am venit în acea zi în vizită la tatăl tău. 

— Dar când? o presă Eleonore ale cărei idei începuseră să i 
se învârtă în cap. 

— Mi-amintesc, era în ziua când a trecut bibliobuzul. 

Dar un sughiț, pe care-l marcă printr-o tuşitură, o obligă pe 
domnișoara Hawkins să-și întrerupă explicaţiile. 

„Dumnezeule, gândi Eleonore, săraca a băut cam mult 
punci“. O conduse pe bătrâna domnişoară la bufet. 

— Mamă! strigă ea, când o văzu pe Constance Ferrers 
trecând pe lângă ea. Tocmai am vorbit cu domnișoara 
Hawkins și... 

— S-a întâmplat ceva? o întrerupse maică-sa preocupată. Ştii 
cât de repede i se urcă punciul la cap. 

— Nu. Se simte bine, o asigură Eleonore cu nerăbdare. Dar 
nu am înţeles prea bine... Pretinde că Edouard ar fi venit la noi 
în vizită, este adevărat? 

— Te-a pus la curent? 

Constance Ferrers zâmbi fericită. Reluă cu o voce blândă: 

— Tatăl tău și cu mine am fost foarte mișcaţi de această 
atenţie. Ştia ce putem simţi noi la ideea că vei trăi la Londra 
cu un om pe care nu-l cunoșteam. Să știi că-l placem foarte 
mult pe Edouard al tău, draga mea. 

— Dar când? 

— Oh, să fie vreo cinci săptămâni... Nu ţi-am spus nimic 
fiindcă el vroia să-ţi facă o surpriză, explică ea privind prin 
mulțime. Ai văzut-o pe Doddie pe undeva? A dispărut. Sper că 
acest drăcușor să nu fie pe cale să ne facă o poznă. 

— Mă ocup eu, promise Eleonore, dintr-o dată gânditoare, 
în fața declaraţiei incredibile a mamei sale. 

Cinci săptămâni! Ce mai era și cu această enigmă? 

— Ah, iată-te, Nell, te căutam, draga mea copilă, îi mărturisi 
Hilary Ferrers apucând-o de braţ și ducând-o într-un colt mai 
retras. 

— ÎL caut pe Edouard, răspunse ea. Ştii unde este tată? 
Trebuie să-i vorbesc și nu reușesc să pun mâna pe el. 

— Te așteaptă în casă, spuse neglijent tatăl său, scuturându-și 
câteva confetii de pe umeri. ÎI găsești în birou. 

— Atunci mă duc, trebuie să-i vorbesc. 

ÎI sărută pe taică-său, care o reţinu o scurtă clipă în braţele 
lui. 

— Dumnezeu să-ţi binecuvânteze fericirea, Nell, îi murmură 
acesta împingând-o încet către ușă. 

Zăpăcită, ea alergă spre grădina casei parohiale, ținându-și 
poalele rochiei cu o mână și ţinând în cealaltă buchetul de 

domnișoară de onoare. Casa era de un calm impresionant. 
Pașii săi răsunau pe dalele mari din coridor. Se opri în faţa ușii 
de la birou. 

Emoţia, ca și alergarea îi accelerau bătăile inimii. Închise 
ochii, își făcu curaj și intră. 

Edouard era sprijinit de pervazul unei ferestre. Se întoarse 
auzind-o intrând. La vederea lui, ea-și pierdu cumpătul și-și 
blestemă graba. Fereastra oferea priveliștea asupra grădinii pe 
care tocmai o traversase. Regretă că nu mersese cu pas calm și 
sigur. O văzuse alergând ca o fetiţă și trebuie să se fi amuzat. 

Pe buzele lui apăru un zâmbet ușor. Traversă biroul și 
închise ușa după ea. Ea vorbi precipitat: 

— Ta... tata mi-a spus că doreai să mă vezi... 

Mototolea nervoasă panglica de tul care lega buchetul ei de 
flori. 

— Avem multe lucruri să ne spunem, Eleonore. Îmi pare 
rău că te întrerup de la sărbătorire, dar trebuie să plec peste 
două ore. 

— Drăguţ din partea ta că ai venit. 

Tăcu brusc și-și muşcă buzele. Faţa lui Edouard era în 
continuare de nepătruns. Ce vroia? Ultima dată când îl văzuse 
la Londra, de-abia o privise, şi-i spusese la revedere cu 
indiferenţă. 

În atitudinea lui nu mai era astăzi nimic distant şi detașat. 
Sub această aparență de nepăsare se simțea o tensiune 
extremă și nu o scăpa din ochi. 

— Edouard, de ce ai venit? 

Fl își încrucișă braţele și păru să reflecteze la întrebarea ei. 

— Din unul sau două motive. 

Îşi întinse brusc mâna și-i apucă încheietura. Ca 
întotdeauna, la contactul lui se simţi străbătută de un fior. 
Ridică privirea spre el și rosti cu calmul disperării: 

— Edouard, nu este prea corect... 

— Nu, ştiu. Dar viaţa este corectă? Și prefer să ţin mâinile 
tale prea vioaie, mă simt mai în siguranţă, adăugă el glumet. 

Eleonore lupta contra fericirii de a-l ști lângă ea, de a-i simţi 
căldura mâinilor comunicând cu ale sale. ÎL întrebă încet: 

— Ce... ce motive? 

— Mai întâi să-ţi mulțumesc pentru desenul pe care l-ai 
făcut lui Sykes. 

— Ai fi putut foarte bine să-mi mulţumești printr-o 
scrisoare. 

— Nu-mi place să scriu, nu este genul meu. Cred, printre 
altele, că mi-era dor de Henry... 

— Râzi de mine! 

— Da. Speram și ca şi ţie să-ţi fie dor de mine... 

Se făcu tăcere și Eleonore încercă să-și stăpânească 
tremurul mâinilor. Șovăi și sfârși prin a-i mărturisi dintr-o suflare: 

— Ştii bine că mi-a fost dor de tine... 

— O speram, draga mea, dulcea și tandra mea Eleonore. 
Vroiam să te aud spunând-o... Mărturisesc că n-am dormit 
prea bine în aceste ultime săptămâni... 

Îi lăsă mâna și înfundându-și-le pe ale sale în buzunare, își 
plecă ochii. 

— Acum, cred că este momentul să-ţi dau o mică explicaţie 
în legătură cu Felicite. 

— Nu-i nevoie... Nu trebuie să te justifici. 

— Ba da! 

Inspiră profund. 

— Am fost invitat să intru în camera lui Felicite în acea 
noapte faimoasă, pentru a-mi da avizul asupra unui orologiu 
din secolul XVII pe care acea tânără persoană o achiziţionase. 
Am ieşit zece minute mai târziu... 

Explicaţia, deși fusese dată cu calm, nu era prea 
convingătoare, dar Eleonore era prea fericită ca să se mai 
îndoiască. Se simtea absurd de veselă şi uşoară şi remarcă pe 
un ton glumeţ: 

— lată cum a trebuit să schimbăm ceasurile cu cuc elveţiene 
pe care le primim la magazin. 

— Da, acel orologiu era o piesă mică şi eram invidios... 

— Dar nu a insistat să mai rămâi în camera ei? 

— Nu. 

Își cufundă privirea albastră și tandră în ochii ei și Eleonore 
se simţi roșind din nou. 

— Îmi pare îngrozitor de rău Edouard că te-am pălmuit. Îmi 
este chiar rușine... 

— Să nu-ţi pară rău. Pentru prima dată în viaţă, o părere 
avea importanţă pentru mine. 

Se întrerupse și înclină ușor capul spre ea. 

— Apropo, l-am întâlnit pe prietenul nostru Mark Ives. A 
avut atenţia delicată de a-mi trimite una dintre operele tale. 
Un patent al meu. 

— Oh! bâigui ea, evitându-i privirea. 

— Da, am aflat că, din când în când, îmi înlături coarnele... 
Asta îmi ridică moralul. Sigur că nu port încă aureolă, dar este 
oricum, suficient de flatant. 

— Nu este nimic flatant, protestă Eleonore mușcând din 
momeală. A trecut multă vreme de când nu mi te imaginez ca 
diavol. 

— Şi cum mă vezi Eleonore? 

— Ştii foarte bine, murmură ea. 

— Tatăl tău mi-a telefonat ieri seară, pentru a-mi cere să vin 
să aduc un pic de veselie în ochii tăi. Îmi dai o mică șansă? Mă 
vei mai lăsa să te ţin în braţe? Şi să te sărut? Ştii acum că este 
singura mea dorință și că te iubesc? 

Vocea lui era blândă și îi luă mâinile. 

— Fac jurământul, cu toată aroganţa celor din familia 
Mansel, că nu te voi mai lăsa să pleci. Am pus acest inel în 
degetul tău şi acolo va rămâne. Dumnezeule! Aceste două 
săptămâni fără tine au fost un infern... Vrei să te căsătorești cu 
mine, dragostea mea? Ai milă de un vechi celibatar obosit care 
nu înţelege ce i se întâmplă. 

Ea ridică ochii spre el și-i răspunse glumind: 

— Atâta timp cât nu te înșeli asupra sentimentelor mele, 
fiindcă banii... 

Şi-i căzu în braţe. O sărută cu pasiune. 

— Dragostea mea, repetă el. 

O sărută iarăși. 

— Şi tocmai în ziua în care eram pe punctul de a-mi 
mărturisi iubirea, tu m-ai cadorisit cu o palmă! 

— Cr... credeam c-o iubeşti pe Felicite. 

— Nu iubesc și nu te voi iubi decât pe tine, adorabila mea 
Eleonore Rose Ferrers... Nu vroiam să recunosc fată de 
mine, nici să mărturisesc, dar m-am temut de tine când ai 
sosit la noi. 

Fa îi oferi buzele, dar în acel moment, ceva începu să se 
agite frenetic pe birou. 

— Ce este? 

— Oh! Uitam. Cadoul lui Doddie... 

— Al lui Doddie? 

— Da... şi-a petrecut dimineața căutându.-l. 

Tânăra își încruntă sprâncenele: 

— Pot să mă uit? întrebă ea, deschizând cutia de carton. 

Scoase un mic țipăt. În fundul cutiei de pantofi, un broscoi 
care o privea fix. Eleonore, o dată surprinderea trecută, 
izbucni în râs: 

— Înţeleg acum unde a dispărut Doddie, mama o căuta 
peste tot. 

— Mi-e teamă să n-o dezamăgească prea mult pe Kate. 

— De ce? 

— Xăă... A căzut în baltă și rochia ei nu mai este la fel de 
albă. 

— Oh, Edouard! exclamă ea râzând. 

— Cred că este vina mea... 

— Şi eu care mă miram de ce Doddie te găsește nostim! 

— Așteaptă, nu ţi-am spus totul... Trebuie să-ți povestesc 
legenda, iubita mea. 

O luă în braţe. 

— Legenda? 

— Da, ascultă... A fost o dată, o prea frumoasă prinţesă cu 
numele de Nell. 

— Foarte frumoasă? 

— Da. Sst! Nu mă întrerupe... Prinţesa Nell era frumoasă, 
generoasă și pură. Într-o zi, ea întâlni un broscoi urât, pe 
nume Edouard. Acest broscoi urât o forță să-l sărute. Și atunci 
se întâmplă minunea. Broscoiul cel urât, sub farmecul 
prinţesei, se transformă într-un prinț îndrăgostit și bun, care îi 
sărută mâna așa... 

Edouard depuse o sărutare în căușul palmei ei. 

— Foarte drăguţ, comentă Eleonore într-un murmur. 

— N-ai auzit sfârșitul... Se îndrăgostiră nebunește unul de 
celălalt și trăiră fericiţi până la adânci bătrâneţe... 

— Până la adânci bătrâneţe, repetă ea pierdută de fericire. 


Sfârşit 


